Dinamani - கிருஷ்ணகிரி - https://www.dinamani.com/all-editions/edition-dharmapuri/krishnagiri/ https://www.dinamani.com/ RSS Feed from Dinamani en-us Copyright 2016 Dinamani. All rights reserved. 3059647 தருமபுரி கிருஷ்ணகிரி அனுமதியின்றி நடப்பட்ட கொடிக்கம்பம் அகற்றம் DIN DIN Monday, December 17, 2018 08:57 AM +0530

கல்லாவி பேருந்து நிலையத்தில் அனுமதியின்றி நடப்பட்டுள்ள பாமக கொடிக்கம்பத்தை அகற்ற வலியுறுத்தி, விடுதலைச் சிறுத்தைகள் கட்சியினர் ஞாயிற்றுக்கிழமை மறியலில் ஈடுபட்டனர்.
பேருந்து நிலையம் பகுதியில் அம்பேத்கர்,பெரியார் சிலைகளுக்கு அருகே விடுதலைச் சிறுத்தை கட்சி கொடிக்கம்பம் உள்ளது. அதன் அருகே எம்ஜிஆர் சிலையும், அதிமுக கொடிக்கம்பமும் உள்ளது. இந்த நிலையில் அங்கு பாமக கொடிக்கம்பம் நடப்பட்டதற்கு எதிர்ப்புத் தெரிவித்து கல்லாவி- மொரப்பூர் செல்லும் சாலையில் அமர்ந்து விடுதலைச் சிறுத்தைகள் கட்சியினர் மறியலில் ஈடுபட்டனர்.
கல்லாவி காவல் நிலைய ஆய்வாளர் வீரப்பன் சமரசம் செய்ததையடுத்து, மறியல் கைவிடப்பட்டது. பிறகு, பாமக கொடிக்கம்பம் அகற்றப்பட்டது.
கிருஷ்ணகிரியில் இளையோருக்கான கால்பந்து போட்டி ஞாயிற்றுக்கிழமை நடைபெற்றது.
கிருஷ்ணகிரி மாவட்ட விளையாட்டு மைதானத்தில் நடைபெற்ற இப் போட்டியை மருத்துவர் நந்தகுமார் தொடக்கிவைத்தார். அரசு ஊழியர்கள் அணியும், வரட்டனப்பள்ளி கால்பந்து கழக அணியும் மோதின. இதில் வரட்டனப்பள்ளி கால்பந்து கழக அணி வெற்றி பெற்றது.
இதேபோல், அரசு விளையாட்டு விடுதி மாணவர்கள் - ஏ அணியும், காவேரிப்பட்டணம் ஒய்.எம்.சி. -ஏ அணியும் மோதியதில் காவேரிப்பட்டணம் ஒய்.எம்.சி.- ஏ அணி வெற்றி பெற்றது. கிருஷ்ணகிரி மாவட்ட கால்பந்து கழகத்தின் பொறுப்பாளர் சைமன்ஜார்ஜ் போட்டியை ஒருங்கிணைத்தார்.
போச்சம்பள்ளி அருகே நிலத் தகராறில் முன்னாள் ஊராட்சிமன்றத் தலைவரை கத்தியால் வெட்டியவரை போலீஸார் கைது செய்தனர். தலைமறைவான மூவரை தேடி வருகின்றனர்.
போச்சம்பள்ளியை அருகே உள்ள சின்னகரடியூர் கிராமத்தை சேர்ந்த சண்முகம் மகன் பன்னீர்செல்வம்(52) முன்னாள் ஊராட்சி மன்றத் தலைவரான இவருக்கும், அவரது உறவினரான சாமிநாதன் மகன் சாம்பவசிவத்துக்கும் இடையே நிலத் தகராறு இருந்து வந்ததாம்.
இந்த நிலையில் ஞாயிற்றுக்கிழமை இருவருக்கும் இடையே ஏற்பட்ட தகராறில் பன்னீர்செல்வம் கத்தியால் தாக்கப்பட்டாராம். காயமடைந்த பன்னீர்செல்வம் போச்சம்பள்ளி அரசு மருத்துவமனையில் அனுமதிக்கப்பட்டார். இதுதொடர்பாக வழக்குப் பதிந்த நாகரசம்பட்டி போலீஸார் சாம்பசிவத்தை (45) கைது செய்தனர். மேலும், தலைமறைவான அவரது மனைவி, தாய், சகோதரரை போலீஸார் தேடி வருகின்றனர்.
கிருஷ்ணகிரியில் அனைத்து துறை ஓய்வூதியர்கள் சங்கங்களின் கூட்டமைப்பு சார்பில் ஓய்வூதியர் தின விழா ஞாயிற்றுக்கிழமை நடைபெற்றது.
கூட்டமைப்பின் தலைவர் துரை தலைமை வகித்தார். அரசின் பல்வேறு துறைகளைச் சேர்ந்த ஓய்வூதியர்கள் பங்கேற்ற இந்த நிகழ்வில் மருத்துவக் காப்பீடு திட்டத்தில் பிடித்தத்தை ரூ.350யிலிருந்து ரூ.150 ஆக குறைக்க வேண்டும். தளி, தேன்கனிக்கோட்டை ஆகிய வட்டங்களில் வசிக்கும் ஓய்வூதியர்களுக்கு குளிர்கால படி உள்ளிட்டவைகளை வழங்க வேண்டும். பழைய ஓய்வூதியத் திட்டத்தை மீண்டும் நடைமுறைபடுத்த வேண்டும் என்பன உள்ளிட்ட பல்வேறு தீர்மானங்கள் நிறைவேற்றப்பட்டன. தொடர்ந்து மருத்துவப் பரிசோதனை முகாம் நடைபெற்றது.
கிருஷ்ணகிரி நகராட்சிக்குள்பட்ட பகுதியில் புதைகுழி கழிவுநீர் கால்வாயில் அடைப்பு ஏற்பட்டுள்ளதாக எஸ்.டி.பி.ஐ. கட்சியினர் கிருஷ்ணகிரி நகராட்சி ஆணையரிடம் புகார் மனு அண்மையில் அளித்தனர்.
கிருஷ்ணகிரி நகராட்சிக்கு உள்பட்ட பழையபேட்டை, ஒலை இஸ்மாயில் தெரு, உசேன் சாயுப் தெரு உள்ளிட்ட பகுதிகளில் புதை குழி கழிவுநீர் கால்வாயில் அடைப்புகள் ஏற்பட்டுள்ளதால் கழிவுநீர் வெளியேறாமல் உள்ளதாகவும், இதை அகற்றக் கோரியும் சோஷியல் டெமாக்ரடிக் பார்ட்டி ஆப் இந்திய கட்சியின் மாவட்டத் தலைவர் பக்ருத்தின் தலைமையில் கிருஷ்ணகிரி நகராட்சி ஆணையர் ரமேஷிடம் புகார் மனு அளித்தனர். இதுகுறித்து நகராட்சி ஆணையர் நடவடிக்கை எடுப்பதாக உறுதி அளித்தார்.
]]> https://www.dinamani.com/all-editions/edition-dharmapuri/krishnagiri/2018/dec/17/புதைகுழி-கழிவுநீர்-கால்வாயில்-அடைப்பை-நீக்கக்-கோரி-மனு-3059643.html 3059639 தருமபுரி கிருஷ்ணகிரி கிருஷ்ணகிரி அருகே சாலை விபத்து: பெண் சமண துறவிகள் இருவர் சாவு DIN DIN Monday, December 17, 2018 08:54 AM +0530
கிருஷ்ணகிரி அருகே ஞாயிற்றுக்கிழமை அதிகாலை கார் மோதியதில், ஆன்மிக நடைபயணம் மேற்கொண்டிருந்த பெண் சமண துறவிகள் 2 பேர் உயிரிழந்தனர்.
வட மாநிலத்தைச் சேர்ந்த 9 பெண், ஓர் ஆண் சமண துறவிகள் கிருஷ்ணகிரியை அடுத்த சுபேதார் மேடு பத்மாவதி கோயிலிலிருந்து ஞாயிற்றுக்கிழமை அதிகாலை திருப்பத்தூர் வழியாக சென்னை செல்வதற்காக நடைபயணம் மேற்கொண்டனர்.
அவர்களில் குஜராத் மாநிலம், ஜாம் நகரைச் சேர்ந்த ஜிந்தர்மசூரி (69) என்பவரை சக்கர நாற்காலியில் அமரவைத்து, மத்திய பிரதேசம், உத்தேன் மாவட்டத்தைச் சேர்ந்த பூஜா(20) என்பவர் தள்ளிக் கொண்டு சென்றுள்ளார். அனைவரும் தேசிய நெடுஞ்சாலையோரம் சென்று கொண்டிருந்த போது, அவ் வழியாக வேகமாக வந்த கார் ஒன்று துறவிகள் மீது மோதி சாலையோரப் பள்ளத்தில் கவிழ்ந்தது. பலத்த காயமடைந்த ஜந்தர்மசூரி, பூஜா ஆகிய இருவரும் நிகழ்விடத்திலேயே உயிரிழந்தனர்.
காரை ஓட்டிச் சென்ற கிருஷ்ணகிரி அருகே உள்ள மிட்டப்பள்ளியைச் சேர்ந்த ஜோசப் பிராங்ளின் பலத்த காயமடைந்தார். இதுகுறித்து கந்திகுப்பம் போலீஸார் வழக்குப் பதிந்து விசாரணை நடத்தி வருகின்றனர்.
]]> https://www.dinamani.com/all-editions/edition-dharmapuri/krishnagiri/2018/dec/17/கிருஷ்ணகிரி-அருகே-சாலை-விபத்து-பெண்-சமண-துறவிகள்-இருவர்-சாவு-3059639.html 3059638 தருமபுரி கிருஷ்ணகிரி ஊத்தங்கரை அருகே நாட்டு துப்பாக்கியால் சுட்டு டாஸ்மாக் விற்பனையாளர்களிடம் ரூ.3.50 லட்சம் கொள்ளை: கோவை மேற்கு மண்டல ஐ.ஜி. ஆய்வு DIN DIN Monday, December 17, 2018 08:54 AM +0530
ஊத்தங்கரை அருகே நாட்டு துப்பாக்கியால் சுட்டு டாஸ்மாக் விற்பனையாளர்களிடம் ரூ.3.50 லட்சம் கொள்ளையடிக்கப்பட்டுள்ளது.
கிருஷ்ணகிரி மாவட்டம், ஊத்தங்கரை அடுத்த வெப்பாலம்பட்டியில் அரசு மதுபானக் கடை இயங்கி வருகிறது. இந்த கடையில் ஆனந்தன்(45), முருகன்(50) ஆகிய இருவரும் விற்பனையாளர்களாகப் பணிபுரிந்து வருகின்றனர். வழக்கம்போல், சனிக்கிழமை இரவு கடையை மூடி விட்டு, ரூ.3.50 லட்சத்துடன் இரு சக்கர வாகனத்தில் அனுமன்தீர்த்தம் நோக்கிச் செல்லும் வழியில், காட்டேரி அருகே பின்னால் இருசக்கர வாகனத்தில் முகமூடி அணிந்து வந்த இருவர் நாட்டுத் துப்பாக்கியால் முன்னால் சென்ற இருவரையும் சுட்டுள்ளனர். இதில் ஆனந்தனின் இடது கை பக்கவாட்டில் குண்டு தாக்கியுள்ளது. அதே போன்று, முருகனுக்கு காதில் காயம் ஏற்பட்டுள்ளது. இருவரையும் தாக்கிவிட்டு அவர்களிடம் இருந்த ரூ.3.50 லட்சம் பணத்தை மர்ம நபர்கள் கொள்ளையடித்துச் சென்றுள்ளனர். படுகாயமடைந்த இருவரையும் பொதுமக்கள் மீட்டு, ஊத்தங்கரை அரசு மருத்துவமனையில் சிகிச்சைக்கு அனுப்பி வைத்தனர். மேல் சிகிச்சைக்காக தருமபுரி அரசு மருத்துவமனைக்கு அனுப்ப்பப்ட்டனர்.
இதுகுறித்து ஊத்தங்கரை போலீஸார் வழக்குப் பதிவு செய்து விசாரித்து வருகின்றனர். இச் சம்பவம் இப் பகுதியில் பெரும் பரபரப்பை ஏற்படுத்தியுள்ளது. மேலும், இது குறித்து கோவை மேற்கு மண்டல ஐ.ஜி. பெரியய்யா, சேலம் சரக டி.ஐ.ஜி. செந்தில்குமார், மாவட்ட கண்காணிப்பாளர் மகேஷ்குமார், ஊத்தங்கரை டி.எஸ்.பி (பொ) தங்கவேல், தடயவியல் நிபுணர்கள் மாணிக்கம், நக்ஸல் பிரிவு அதிகாரிகள், மருத்துவ சட்ட குற்றப் பிரிவு அலுவலர் மதன் மற்றும் ஊத்தங்கரை, கல்லாவி, மத்தூர், சிங்காரப்பேட்டை காவல் நிலைய ஆய்வாளர்கள் சம்பவ இடத்துக்குச் சென்று ஆய்வு செய்தனர்.
]]> https://www.dinamani.com/all-editions/edition-dharmapuri/krishnagiri/2018/dec/17/ஊத்தங்கரை-அருகே-நாட்டு-துப்பாக்கியால்-சுட்டு-டாஸ்மாக்-விற்பனையாளர்களிடம்-ரூ350-லட்சம்-கொள்ளை-கோவை-3059638.html 3058973 தருமபுரி கிருஷ்ணகிரி ஒசூரில் விவசாயிகள் ஆர்ப்பாட்டம் DIN DIN Sunday, December 16, 2018 03:32 AM +0530
மேக்கேதாட்டுவில் அணை கட்டுவதற்கு மத்திய அரசு ஒப்புதல் அளித்துள்ளதற்கு எதிர்ப்புத் தெரிவித்து ஒசூர் ரயில் நிலையம் எதிரே தமிழக விவசாயிகள் சங்கம் சார்பில் சனிக்கிழமை ஆர்ப்பாட்டம் நடைபெற்றது.
தமிழக விவசாயிகள் சங்கத்தின் கிருஷ்ணகிரி மாவட்டத் தலைவர் ஸ்ரீராமரெட்டி தலைமை வகித்தார். மாநிலத் தலைவர் சின்னசாமி, மாநில பொதுச் செயலாளர் சுந்தரம், மாநில பொருளாளர் வேலுமணி, மாநில துணைத் தலைவர் ஆறுமுகம், மாநிலச்செயலாளர் கே.வி.சின்னசாமி உள்ளிட்டவர்கள் கலந்து கொண்டனர்.
மாநிலத் தலைவர் சின்னசாமி பேசியதாவது, நீண்ட நெடிய சட்டப் போராட்டத்திற்கு பின்பு காவிரி மேலண்மை ஆனையம் மற்றும் ஒழுங்காற்றுக் குழு அமைக்கப்பட்டது. காவிரி மேலாண்மை ஆணையத்தின் அதிகாரத்தை பறிக்கும் வகையில் காவிரியின் குறுக்கே மேகேதாட்டில் அணை கட்ட கர்நாடக அரசுக்கு மத்திய அரசு ஒப்புதல் அளித்துள்ளது.
மத்திய அரசின் இந்த நடவடிக்கையால் தமிழக விவசாயிகள் கடுமையாக பாதிக்கப்பட்டுவர். தமிழகம் பாலைவனமாகும். இதனை தமிழக விவசாயிகள் சங்கம் கடுமையாக கண்டிக்கிறது என்றார்.
ஆர்ப்பாட்டத்தில் தருமபுரி மாவட்டத் தலைவர் செங்கோடான், கிருஷ்ணகிரி மாவட்டச் செயலாளர் சென்னைய நாயுடு உள்ளிட்ட பலர் கலந்து கொண்டனர்.
]]> https://www.dinamani.com/all-editions/edition-dharmapuri/krishnagiri/2018/dec/16/ஒசூரில்-விவசாயிகள்-ஆர்ப்பாட்டம்-3058973.html 3058971 தருமபுரி கிருஷ்ணகிரி நெகிழி ஒழிப்பு: பொதுமக்களுக்கு விழிப்புணர்வு ஏற்படுத்த வேண்டும்: அதிகாரிகளுக்கு ஆட்சியர் அறிவுரை DIN DIN Sunday, December 16, 2018 03:32 AM +0530
நெகிழி ஒழிப்பு குறித்து பொதுமக்களுக்கு விழிப்புணர்வு ஏற்படுத்த வேண்டும் என அரசு துறை அதிகாரிகளுக்கு கிருஷ்ணகிரி மாவட்ட ஆட்சியர் சு.பிரபாகர் அறிவுறுத்தியுள்ளார்.
ஆட்சியர் அலுவலகக் கூட்ட அரங்கில் நெகிழி பொருள்கள் மற்றும் பயன்பாடு குறித்த விழிப்புணர்வு கூட்டம், வெள்ளிக்கிழமை (டிச.14) நடைபெற்றது. மாவட்ட நிர்வாகம், மாசு கட்டுப்பாட்டு வாரியம், தமிழ்நாடு உணவு பாதுகாப்பு மற்றும் நிர்வாகத் துறை, சுகாதாரத் துறை அலுவலர்கள் கலந்து கொண்டனர். கூட்டத்தில் ஆட்சியர் பேசியது:
ஜனவரி முதல் தமிழகத்தில் ஒருமுறை பயன்படுத்தி தூக்கியெறியப்படும் நெகிழிப் பொருள்களைப் பயன்படுத்தத் தடை செய்யப்படுகிறது. அதற்கு மாறாக காகித சுருள்கள், வாழை இலை, பாக்கு மட்டை, உலோக குவளைகள், துணி, சணல்பை போன்றவை பயன்படுத்த வேண்டும்.
வணிக நிறுவனங்கள், வியாபாரிகள், பொதுமக்கள் நெகிழிகளைப் பயன்படுத்துவதைத் தவிர்த்து, மாற்று பொருள்களைப் பயன்படுத்த வேண்டும். தடை செய்யப்பட்ட நெகிழிப் பொருள்கள் குறித்து துண்டுப் பிரசுரங்கள் மூலம் பொதுமக்களுக்கு விழிப்புணர்வு ஏற்படுத்த வேண்டும்.
பொதுமக்கள் கூடும் இடங்களில் தடை செய்யப்பட்ட நெகிழிப் பொருள்களின் பயன்பாட்டை முற்றிலும் தவிர்க்க வேண்டியது குறித்து விழிப்புணர்வு வாசகங்கள் அடங்கிய பதாகைகளை வைக்க வேண்டும் என்றார். கூட்டத்தில் மாவட்ட வருவாய் அலுவலர் எஸ்.சாந்தி, வன அலுவலர் தீபக் பில்ஜி, தமிழ்நாடு மாசு கட்டுப்பாட்டு வாரிய கோட்ட பொறியாளர் பழனிசாமி, கிருஷ்ணகிரி துணைக் காவல் கண்காணிப்பாளர் கண்ணன் உள்ளிட்ட பல்வேறு அரசுத் துறை அலுவலர்கள் பங்கேற்றனர்.
]]> https://www.dinamani.com/all-editions/edition-dharmapuri/krishnagiri/2018/dec/16/நெகிழி-ஒழிப்பு-பொதுமக்களுக்கு-விழிப்புணர்வு-ஏற்படுத்த-வேண்டும்-அதிகாரிகளுக்கு-ஆட்சியர்-அறிவுரை-3058971.html 3058970 தருமபுரி கிருஷ்ணகிரி சாலை விபத்தில் இளைஞர் சாவு DIN DIN Sunday, December 16, 2018 03:32 AM +0530
தேன்கனிக்கோட்டையில் நிகழ்ந்த சாலை விபத்தில் கட்டடத் தொழிலாளி உயிரிழந்தார்.
கர்நாடக மாநிலம், மாலூர் வட்டம் சிவரப்பட்டிணம் பசவேஸ்வரா காலனியைச் சேர்ந்தவர் குண்டப்பா. இவரது மகன் ஹரீஸ் (28). கட்டடத் தொழிலாளியான இவர் வெள்ளிக்கிழமை தேன்கனிக்கோட்டை அஞ்செட்டி சாலையில் நடந்து சென்று கொண்டிருந்தார். அப்போது, வேகமாக வந்த இரு சக்கர வாகனம் மோதியதில் காயமடைந்த ஹரீஸ் கிருஷ்ணகிரி அரசு மருத்துவமனைக்கு அனுப்பிவைக்கப்பட்டார். ஆனால், வழியிலே அவர் உயிரிழந்தார். இந்த விபத்து குறித்து தேன்கனிக்கோட்டை போலீஸார் வழக்குப் பதிவு செய்து விசாரணை நடத்தி வருகின்றனர்.
போச்சம்பள்ளியில் வணிகர்களுக்கு பேரிடர் பாதுகாப்பு குறித்து தீயணைப்பு துறையினர் விழிப்புணர்வு ஏற்படுத்தினர்.
அனைத்து வணிகர் சங்கம் சார்பில் எஸ்,கே.பி தேவராஜ் தலைமையில் நடைபெற்ற இக் கூட்டத்தில் பேரிடர் காலங்களில் பாதுகாப்பு எந்தெந்த பாதுகாப்பு யுக்திகளை கையாளுவது மற்றும் தீ விபத்து குறித்து தீயணைப்பு நிலைய அலுவலர் ஆறுமுகம் விளக்கினார்.
கடைகளில் தீயணைப்பு கருவிகள் வைத்திருப்பது, சுவாமி படங்களுக்கு ஏற்றப்படும் விளக்குகள் அணைக்கப்பட்டுள்ளதா என கவனிப்பது போன்றவை குறித்து கூட்டத்தில் விழிப்புணர்வு ஏற்படுத்தப்பட்டது.
ஊத்தங்கரை அருகே உள்ள சின்ன ஆனந்தூர் கிராமத்தில் நிலக்கடலை சாகுபடி பெருக்க தொகுப்பு செயல்விளக்கம், அண்மையில் நடைபெற்றது.
கிருஷ்ணகிரி அருகே எலுமிச்சங்கிரியில் செயல்படும் வேளாண் அறிவியல் மையம், தேசிய எண்ணெய்வித்துப் பயிர்கள் மற்றும் எண்ணெய் பனைத் திட்டத்தின் கீழ் ஊத்தங்கரை வட்டத்தில் நிலக்கடலையில் தொகுப்பு செயல்விளக்கத் திடலினை சின்ன ஆனந்தூர், செல்கல்நீர்பட்டி ஆகிய கிராமங்களில் மொத்தம் 20 ஹெக்டேர் பரப்பளவில் செயல்படுத்தப்பட உள்ளது.
இத்தகைய நிலையில், சின்னஆனந்தூர் கிராமத்தில், விவசாயிகளுக்கு இடுபொருள்களான நிலக்கடலை வழங்கும் நிகழ்ச்சிக்கு கிருஷ்ணகிரி மாவட்ட வேளாண் துணை இயக்குநர் (மத்திய திட்டம்) பிரதீப்குமார் சிங் தலைமை வகித்தார். வேளாண் அறிவியல் மையத்தின் தலைவர் சுந்தராஜ், மண்ணியல் தொழில்நுட்ப வல்லுநர் குணசேகர், தொழில்நுட்ப அலுவலர் செந்தில்குமார், வேளாண் துணை அலுவலர் சீனிவாசன் மற்றும் விவசாயிகள் பங்கேற்றனர். நிலக்கடலை சாகுபடியில் உயர் விளைச்சலுக்கு சாகுபடி தொழில்நுட்பங்கள், பூஞ்சாண எதிர் உயிரியான டிரைக்கோடொமாவின் பயன்பாடு, மண் பரிசோதனையின் முக்கியத்துவம் மற்றும் உயிர் உரங்களின் பயன்பாடுகள் குறித்து எடுத்துரைக்கப்பட்டன.
ஜி.எஸ்.டி. வரியால் சிறு தொழில் நிறுவனங்கள் கடுமையாக பாதிக்கப்பட்டுள்ளன என தென் இந்திய சிறு மற்றும் குறுந்தொழில் சங்கத்தின் துணைத் தலைவர் ஞானசேகரன் தெரிவித்தார்.
ஒசூரில் தமிழ்நாடு சிறு குறுந்தொழில் சங்கத்தின் செயற்குழுக் கூட்டம் வெள்ளிக்கிழமை நடைபெற்றது. அதில், தென் இந்திய சிறு மற்றும் குறுந்தொழில் சங்கத்தின் துணைத் தலைவர் ஞானசேகரன் செய்தியாளர்களிடம் கூறியது: தென்னிந்தியாவில் சிறு தொழில்நிறுவனங்கள் அதிகளவில் உள்ளன. ஜி.எஸ்.டி. வரியை மத்திய அரசு அறிமுகம் செய்தபோது, அது சிறு தொழில்நிறுவனங்களுக்கு சாதகமாக இருக்கும் என கருதினோம். ஆனால் கடந்த 2 ஆண்டுகளில் சிறு தொழில் நிறுவனங்கள் கடுமையாகப் பாதிக்கப்பட்டுள்ளன. மாதந்தோறும் வரி கணக்கை தாக்கல் செய்ய வேண்டும் என உத்தரவிட்டுள்ளனர். இது நடைமுறையில் சிறு தொழில்நிறுவனங்களுக்கு சாத்திமில்லை. மதிப்புக்கூட்டு வரிமுறை நடைமுறையில் இருந்த காலத்தில் தொழிலாளர் வேலைக்கு வரி விலக்கு அளிக்கப்பட்டு இருந்தது. அதற்கு ஜி.எஸ்.டி. வரியில் 18 சதவிதமாக விதிக்கப்பட்டுள்ளது. சிறு குறுந்தொழில் நிறுவனங்கள் தயாரிக்கும் பொருள்களுக்கு 18 சதவீத வரியில் இருந்து 28 சதவீத வரி உயர்த்தப்பட்டுள்ளது. இந்திய பொருளாதாரத்தின் முதுகெலும்பாக விளங்கும் சிறு தொழில்களை கவனிக்காவிட்டால், எதிர்காலத்தில் மிகப் பெரிய பொருளாதார பின்னடைவுக்கு அது வழிவகுக்கும் என்றார்.
தமிழ்நாடு சிறு மற்றும் குறுந்தொழில் சங்கத்தின் தலைவர் அன்புராஜ் பேசியது: தமிழகம் தொழில்துறையில் முதல் மாநிலமாக வளர்ச்சி பெற வேண்டும் என்றால், மேலும் பல தொழில்பேட்டைகளை தமிழக அரசு தொடங்க வேண்டும். மத்திய அரசு சிறு மற்றும் குறுந்தொழில் வளர்ச்சிக்கு பல்வேறு திட்டங்களை அறிவித்துள்ளது. இந்த கனவை நனவாக்க
வேண்டும் எனில் வங்கியின் ஒத்துழைப்பு மிக, மிக அவசியம். வீட்டுக் கடனுக்கு குறைந்த வட்டியில் கடன் வழங்கப்படுகிறது. ஆனால், உற்பத்தியை பெருக்கக் கூடிய சிறு தொழில்நிறுவனங்களுக்கு அதிகளவில் வட்டி வசூலிக்கப்படுகிறது. அந்த வட்டியை குறைத்து சிறு தொழில் நிறுவனங்களுக்கு குறைந்த வட்டியில் கடன் வழங்க வேண்டும் என்றார்.
இதில் ஹோஸ்டியா சங்கத்தின் தலைவர் வேல்முருகன், செயலர் வடிவேலு முன்னாள் தலைவர்கள் தனசேகரன், நம்பி, ராமலிங்கம் உள்ளிட்ட பலர் கலந்துகொண்டனர்.
]]> https://www.dinamani.com/all-editions/edition-dharmapuri/krishnagiri/2018/dec/15/ஜிஎஸ்டி-வரியால்-சிறு-தொழில்-நிறுவனங்கள்-கடுமையாக-பாதிப்பு-3058365.html 3058364 தருமபுரி கிருஷ்ணகிரி ஒசூரில் அடுத்தடுத்த 3 வீடுகளில் ரூ.10 லட்சம் நகை, பணம் திருட்டு DIN DIN Saturday, December 15, 2018 04:00 AM +0530
ஒசூரில் அடுத்தடுத்த 3 வீடுகளில் ரூ.10 லட்சம் நகை, பணம் திருட்டு போனது குறித்து போலீஸார் விசாரித்து வருகின்றனர்.
ஒசூர் தேன்கனிக்கோட்டை சாலையில் உள்ள நேரு நகர், வ.உ.சி. தெருவில் வசித்து வருபவர் சூரஜ் சிங் (35). பீகார் மாநிலத்தை சேர்ந்த இவர், ஓசூர் அருகே கெலமங்கலத்தில் ரயில்வே ஸ்டேசன் மாஸ்டராக பணிபுரிந்து வருகிறார். இவர் கடந்த 1 வாரத்துக்கு முன்தான் இங்கு குடிவந்தாராம்.
இந்த நிலையில் வெள்ளிக்கிழமை சூராஜ் சிங்கின் மனைவி, பகல் 12 மணியளவில் வீட்டின் முன்பக்க கதவை மட்டும் சாத்திக் கொண்டு, அருகில் முன் குடியிருந்த வீட்டுக்கு சென்றதாக கூறப்படுகிறது. பின்னர் சிறிது நேரத்தில் அவர் வீடு திரும்பிய போது, வீட்டினுள்ளே பீரோ திறந்த நிலையில் இருந்ததாம். மேலும், ஒரு கைப்பையில் வைக்கப்பட்டிருந்த ரூ.10 லட்சம் மதிப்புள்ள 250 கிராம் தங்க நகைகள் மற்றும் ரூ.50,000 திருட்டு போனது கண்டு அதிர்ச்சியடைந்தார்.
இதே போல், இவர்களது பக்கத்து வீட்டில் வசித்து வரும் கோபி (42), தனியார் தொழில்சாலையில் மேலாளராக உள்ளார். இவரது மனைவி வெள்ளிக்கிழமை காலை 11.30 மணியளவில், கதவை சாத்திக் கொண்டு அந்த பகுதியில் உள்ள கடைக்கு சென்று 12 மணியளவில் வீடு திரும்பியுள்ளார். அப்போது, பீரோவில் வைத்திருந்த 2 பவுன் நகை மற்றும் 2 வெள்ளி டம்ளர்கள் திருட்டு போனது கண்டு அதிர்ச்சியடைந்தார்.
மேலும், நேரு நகர் முதலாவது குறுக்குத் தெருவில் வசிக்கும் தனியார் நிறுவன ஊழியர் சென்னப்பா வீட்டிலும் நகை, பணம் திருட்டு போனது தெரிய வந்துள்ளது.
ஒரே பகுதியில் அடுத்தடுத்து 3 வீடுகளில் திருட்டுச் சம்பவம் நிகழ்ந்திருப்பதால் பொதுமக்கள் அதிர்ச்சியடைந்துள்ளனர். தகவல் அறிந்த ஒசூர் நகரப் போலீஸார் நிகழ்விடத்துக்குச் சென்று விசாரணை மேற்கொண்டனர்.
கிருஷ்ணகிரியில் வெள்ளிக்கிழமை நடைபெற்ற தனியார் துறை வேலைவாய்ப்பு முகாமில், 32 பேருக்கு மாவட்ட வேலைவாய்ப்பு அலுவலர் பணி நியமன ஆணைகளை வழங்கினார்.
கிருஷ்ணகிரி மாவட்ட வேலைவாய்ப்பு அலுவலக வளாகத்தில், தனியார் துறை வேலைவாய்ப்பு முகாம், மாவட்ட வேலைவாய்ப்பு அலுவலர் கௌரி சங்கர் தலைமையில் நடைபெற்றது. இதில் கிருஷ்ணகிரி மாவட்டத்தைச் சேர்ந்த 6 தனியார் நிறுவனங்கள், தங்களது நிறுவனத்துக்கு தேவையான பணிநாடுநர்களை தேர்வு செய்தனர்.
இந்த முகாமில், 117 பணிநாடுநர்கள் பங்கேற்றனர். இதில் 32 பேர் தேர்வு செய்யப்பட்டு அவர்களுக்கு பணி ஆணை வழங்கப்பட்டது. மேலும், இரண்டாம் கட்டத் தேர்வுக்கு 45 பேரும், திறன் பயிற்சிக்கு 10 பேரும் தேர்வு செய்யப்பட்டனர். திறன் மேம்பாட்டுப் பயிற்சிக்கு தேர்வு செய்யப்பட்டவர்களுக்கு 20 வகையான குறுகியகால திறன் பயிற்சிகள் வழங்கப்பட உள்ளன. இவர்களுக்கான பயணச் செலவுகள், சான்றிதழ்களும் வழங்கப்படும்.
கஜா புயலால் பாதிக்கப்பட்ட மக்களுக்கு உதவும் வகையில், கிருஷ்ணகிரி அரசு மகளிர் கலைக் கல்லூரி மாணவியர், ரூ.1.45 லட்சம் நிவாரணப் பொருள்களுடன் வேதாரண்யத்துக்கு வெள்ளிக்கிழமை புறப்பட்டனர்.
கிருஷ்ணகிரி அரசு மகளிர் கலைக் கல்லூரி மாணவியர் சார்பில், கஜா புயலால் பாதிக்கப்பட்ட மக்களுக்கு நிவாரணத் தொகை திரட்டப்பட்டது. அதன்படி, ரூ.1.45 லட்சத்தில் 350 அலுமினியப் பாத்திரங்கள், 350 லுங்கிகள் வாங்கப்பட்டன. இந்தப் பொருள்களை புயலால் பாதிக்கப்பட்ட வேதாரண்யப் பகுதி மக்களுக்கு வழங்க
இதையடுத்து, கல்லூரி பேராசிரியர்கள் உடன் நாட்டு நலப் பணித்திட்ட மாணவியர் பயணம் செய்து, பாதிக்கப்பட்ட மக்களுக்கு நேரடியாக வழங்க வெள்ளிக்கிழமை புறப்பட்டனர். இவர்களை வழியனுப்பும் நிகழ்வு கல்லூரி வளாகத்தில் முதல்வர் சௌ.கீதா தலைமையில் நடைபெற்றது.
இதில் பேராசிரியர்கள், பணியாளர்கள் உள்ளிட்டோர் பங்கேற்றனர்.
]]> https://www.dinamani.com/all-editions/edition-dharmapuri/krishnagiri/2018/dec/15/கல்லூரி-மாணவியர்-நிவாரணப்-பொருள்கள்-வழங்க-புறப்பாடு-3058362.html 3058361 தருமபுரி கிருஷ்ணகிரி அசுவினி நூற்புழுக்கள் தாக்குதலால் கனகாம்பரம் விளைச்சல் பாதிப்பு DIN DIN Saturday, December 15, 2018 03:59 AM +0530
போச்சம்பள்ளி அருகே அசுவினி நூற்புழுக்கள் தாக்குதலால் கனகாம்பரம் விளைச்சல் பாதிப்படைந்துள்ளது.
கிருஷ்ணகிரி மாவட்டம், போச்சம்பள்ளி அருகே உள்ள பெரிய புளியம்பட்டி கிராமத்தில் பரவலாக விவசாயிகள் கனகாம்பரம் பூ சாகுபடி செய்துள்ளனர். கடந்த இரண்டு மாதங்களுக்கு முன் நல்ல விளைச்சல் தந்த நிலையில், தற்போது கனகாம்பரம் பூவில் அசுவினி நூற்புழுக்கள், பூ மற்றும் இலைகளில் அடையாக ஒட்டிக் கொண்டு சாற்றினை உறிஞ்சி செடிகளை சேதப்படுத்தி வருகின்றன.
இதனால், பூச்சிக்கொல்லி மருந்துகள் தெளித்தும் எந்த பயனும் இல்லை எனவும், புழுக்கள் தாக்குவதால் பூக்கள் பாதிப்படைந்து 10 கிலோ வர வேண்டிய பூக்கள் 3 கிலோ மட்டுமே கிடைப்பதாக விவசாயிகள் கவலை தெரிவித்தனர். எனவே, இதுகுறித்து அதிகாரிகள் கவனம் செலுத்தி விவசாயிகளுக்கு உதவ வேண்டுமென கோரிக்கை விடுத்துள்ளனர்.
]]> https://www.dinamani.com/all-editions/edition-dharmapuri/krishnagiri/2018/dec/15/அசுவினி-நூற்புழுக்கள்-தாக்குதலால்-கனகாம்பரம்-விளைச்சல்-பாதிப்பு-3058361.html 3058360 தருமபுரி கிருஷ்ணகிரி தேன்கனிக்கோட்டை வனப் பகுதியில் யானைகளை விரட்டும் பணி மும்முரம் DIN DIN Saturday, December 15, 2018 03:59 AM +0530
தேன்கனிக்கோட்டை வனப் பகுதியில் முகாமிட்டுள்ள 65 யானைகளை விரட்டும் பணியில் வனத்துறையினர் மும்முரமாக ஈடுபட்டுள்ளனர்.
கர்நாடக மாநிலம், பன்னார்கட்டாவில் இருந்து ஆண்டுதோறும் 200-க்கும் மேற்பட்ட யானைகள் கிருஷ்ணகிரி மாவட்டம் தேன்கனிக்கோட்டை வனப்பகுதிக்கு வருவது வழக்கம். இவை பல குழுக்களாகப் பிரிந்து விவசாயப் பயிர்களை நாசம் செய்வதை வழக்கமாக கொண்டுள்ளன.
வழக்கம் போல இந்த ஆண்டும் 200-க்கும் மேற்பட்ட யானைகள் வந்துள்ளன. இவை பல குழுக்களாகப் பிரிந்து அட்டகாசம் செய்து வருகின்றன. இந்த நிலையில் தேன்கனிக்கோட்டை அருகே சாப்ரானப்பள்ளி பகுதிக்கு 65 யானைகள் சென்று விவசாயப் பயிர்களை சேதப்படுத்தின.அவற்றை பொதுமக்கள் கற்களை வீசி விரட்டினர். தற்போது மாரசந்திரம் அருகே வனப்பகுதியில் முகாமிட்டுள்ள இந்த யானைகளை கர்நாடக வனப்பகுதிக்கு விரட்ட வேண்டும் என்று விவசாயிகள் கோரிக்கை வைத்துள்ளனர். அதன்படி யானைகளை விரட்டும் பணியில் வனத் துறையினர் மும்முரமாக ஈடுபட்டுள்ளனர். பட்டாசுகள் வெடித்தும், மேளங்கள் அடித்தும் யானைகளை வனத் துறையினர் விரட்டி வருகின்றனர்.
கோரிக்கைகளை வலியுறுத்தி கிராம நிர்வாக அலுவலர்கள் கிருஷ்ணகிரியில் வியாழக்கிழமை ஆர்ப்பாட்டத்தில் ஈடுபட்டனர்.
கிருஷ்ணகிரி வட்டாட்சியர் அலுவலகம் அருகே நடைபெற்ற ஆர்ப்பாட்டத்துக்கு, வட்டத் தலைவர் சரவணன் தலைமை வகித்தார். மாவட்டத் தலைவர் செந்தில்குமார், வட்டச் செயலர் முத்துராமன், மாவட்ட துணைத் தலைவர் அறிவழகன் உள்ளிட்டோர் பங்கேற்றனர். தமிழகம் முழுவதும் மாவட்ட மாறுதலை ஒரே சமயத்தில் நடத்த வேண்டும். வாடகைக் கட்டடத்தில் இயங்கும் கிராம நிர்வாக அலுவலக கட்டடத்துக்கு வாடகை வழங்க வேண்டும். கணினி சான்று வழங்க இதுவரை செலவழித்த தொகையை உடனே வழங்க வேண்டும் என்பன உள்ளிட்ட கோரிக்கைகளை வலியுறுத்தி ஆர்ப்பாட்டத்தில் ஈடுபட்டோர் முழக்கங்களை எழுப்பினர். கிராம நிர்வாக அலுவலர்களின் தொடர் போராட்டத்தால், பல்வேறு சான்றுகள் பெற இயலாமல் பொதுமக்கள் சிரமத்துக்குள்ளாகி வருகின்றனர்.
கிருஷ்ணகிரியை தலைமையிடமாகக் கொண்டு செயல்படும் ஐ.வி.டி.பி. தொண்டு நிறுவனத்தின் சார்பில், ரூ.24 லட்சம் கல்வி உதவித்தொகை வழங்கப்பட்டது.
கிருஷ்ணகிரி, வேலூர், தருமபுரி ஆகிய மாவட்டங்களில் ஐ.வி.டி.பி. தொண்டு நிறுவனத்தில், மகளிர் சுயஉதவிக் குழுக்களின் உறுப்பினர்களின் குழந்தைகளுக்கு பல்வேறு நலத்திட்ட உதவிகள் வழங்கப்பட்டு வருகின்றன. அதன்படி, விதவை உறுப்பினர்களின் குழந்தைகளுக்கு கல்வி உதவித்தொகை வழங்கும் திட்டமும் ஒன்று. அதன்படி, 218 உறுப்பினர்களின் 234 குழந்தைகளுக்கு ரூ.24 லட்சம் கல்வி உதவித்தொகை வழங்கப்பட்டது.
ஐ.வி.டி.பி. தொண்டு நிறுவனத்தின் தலைவர் ராமன் மகசேசே குழந்தை பிரான்சிஸ் தலைமையில் அண்மையில் நடைபெற்ற இந்த நிகழ்வில், தருமபுரியைச் சேர்ந்த தொழிலதிபர் சதீஷ்குமார், டான்பாஸ்கோ மெட்ரிக். பள்ளியின் முதல்வர் ஜேசுதாஸ், சுண்டம்பட்டி புனித அந்தோணியார் ஆலய பங்குத் தந்தை லூர்துசாமி உள்ளிட்டோர் பங்கேற்றனர். இதுவரை இந்தத் திட்டத்தின் கீழ் ரூ.1.73 கோடி கல்வி உதவித்தொகை வழங்கப்பட்டுள்ளது.
]]> https://www.dinamani.com/all-editions/edition-dharmapuri/krishnagiri/2018/dec/14/ஐவிடிபி-தொண்டு-நிறுவனம்-சார்பில்-ரூ24-லட்சம்-கல்வி-உதவித்தொகை-அளிப்பு-3057635.html 3057621 தருமபுரி கிருஷ்ணகிரி சூசூவாடியில் ரூ.2 கோடியில் சாரணர்களுக்கு பயிற்சி மையம் DIN DIN Friday, December 14, 2018 03:27 AM +0530
கிருஷ்ணகிரி மாவட்டம், ஒசூர் சட்டப்பேரவைத் தொகுதி சூசூவாடி அரசு உயர்நிலைப் பள்ளி வளாகத்தில், ரூ.2 கோடியில் சாரண, சாரணியர் இயக்கத்துக்கான பயிற்சிக் கட்டடம் மற்றும் பேடரபள்ளி நகராட்சி நடுநிலைப் பள்ளியில் ரூ.24 லட்சத்தில் கட்டப்பட்டுள்ள இரண்டு வகுப்பறைகள் கட்டடங்களை இளைஞர் நலன் மற்றும் விளையாட்டு மேம்பாட்டுத் துறை அமைச்சர் பாலகிருஷ்ணா ரெட்டி வியாழக்கிழமை தொடக்கி வைத்தார்.
ஒசூரில் சாரண, சாரணியர் இயக்கத்தின் மாவட்ட நிர்வாகிகள் முனைப்போடு செயல்பட்டு சாரண, சாரணியர் இயக்க வளர்ச்சிக்கு வழிவகை செய்ய வேண்டும். இப்பள்ளிக்கு தேவையான அனைத்து கட்டமைப்பு வசதிகளையும், செய்து தரப்படும். இந்த இயக்கத்தின் மூலமாக மாணவ, மாணவியர் சமூக சேவைகளில் ஈடுபடுவதோடு வாழ்க்கையில் நல்ல முன்னேற்றம் அடைய வேண்டும் என அமைச்சர் கேட்டுக் கொண்டார்.
இந்நிகழ்ச்சியில், நகராட்சி ஆணையர் பாலசுப்பிரமணியம், நகராட்சி பொறியாளர் கார்த்திகேயன், வட்டாட்சியர் முத்துபாண்டி ஒய்.வி.எஸ்.ரெட்டி, மோகனசுந்தரம் உள்ளிட்டோர்
கிருஷ்ணகிரியில் தனியார் துறை வேலைவாய்ப்பு முகாம் வெள்ளிக்கிழமை நடைபெறுகிறது.
இதுகுறித்து மாவட்ட வேலைவாய்ப்பு அலுவலர் கௌரிசங்கர் வியாழக்கிழமை வெளியிட்ட செய்திக் குறிப்பு: கிருஷ்ணகிரி மாவட்ட வேலைவாய்ப்பு அலுவலகத்தில் டிச. 14-ஆம் தேதி காலை 10 மணிக்கு தனியார் வேலைவாய்ப்பு முகாம் நடைபெறுகிறது. இந்த முகாமில், கிருஷ்ணகிரியைச் சேர்ந்த தனியார் துறை நிறுவனங்கள் பங்கேற்று, தங்கள் நிறுவனங்களில் காலியாக உள்ள பணியிடங்களுக்கு ஆள்களை தேர்வு செய்ய உள்ளனர். இதில் பங்கேற்க 10-ஆம் வகுப்பு முதல் பட்டப்படிப்பு படித்தவர்கள் வரையிலும், 18 முதல் 35 வயது வரையிலும் உள்ள இருபாலரும் பங்கேற்கலாம்.
விருப்பம் உள்ள பணிநாடுநர்கள் தங்களுடைய சுயவிவரம் மற்றும் கல்விச் சான்றுகள், ஆதார் அட்டை மற்றும் வேலைவாய்ப்பு பதிவு அட்டை நகலுடன் பங்கேற்று பயனடையலாம். இதனால், வேலைவாய்ப்பு அலுவலகத்தில் பதியப்பட்ட பதிவானது ரத்து செய்யப்பட மாட்டாது என அதில் தெரிவிக்கப்பட்டுள்ளது.
]]> https://www.dinamani.com/all-editions/edition-dharmapuri/krishnagiri/2018/dec/14/இன்று-தனியார்-துறை-வேலைவாய்ப்பு-முகாம்-3057620.html 3057619 தருமபுரி கிருஷ்ணகிரி தேன்கனிக்கோட்டை அருகேசாலையைக் கடந்த யானைகளை கற்களை வீசி தாக்கிய இளைஞர்கள் DIN DIN Friday, December 14, 2018 03:27 AM +0530
தேன்கனிக்கோட்டை அருகே சாலையைக் கடந்த யானைகளை கற்களை வீசி இளைஞர்கள் தாக்கிய சம்பவம் விலங்கின ஆர்வலர்களிடையே அதிர்ச்சியை ஏற்படுத்தி உள்ளது.
கர்நாடக மாநிலம், பன்னார்கட்டாவில் இருந்து 200-க்கும் மேற்பட்ட யானைகள் கிருஷ்ணகிரி மாவட்டம், தேன்கனிக்கோட்டை வனப் பகுதிக்கு வந்துள்ளன. இந்த யானைகள் தேன்கனிக்கோட்டை, ஒசூர் வனப்பகுதியில் பல குழுக்களாகப் பிரிந்து விவசாயப் பயிர்களை சேதப்படுத்தி வருகின்றன. அவற்றை கர்நாடக வனப்பகுதிக்கு விரட்ட வனத்துறையினர் நடவடிக்கை எடுத்து வருகின்றனர்.
இந்த நிலையில், தேன்கனிக்கோட்டை வனப்பகுதியில் இருந்து குட்டிகளுடன் வெளியேறிய 50-க்கும் மேற்பட்ட யானைகள் அருகில் உள்ள சாப்ரானப்பள்ளி, லக்கசந்திரம், மாரசந்திரம் பகுதிகளுக்கு சென்றன. பின்னர் அவை சாப்ரானப்பள்ளி அருகில் சாலையை புதன்கிழமை கடந்தன. அப்போது, அங்கிருந்த இளைஞர்கள் யானைகளின் மீது கற்களை வீசி தாக்கினர். இதனால் யானைகள் பிளிறியபடி ஓடின. யானைகளின் மீது இளைஞர்கள் கற்களை வீசி தாக்கியதைக் கண்டு விலங்கின ஆர்வலர்கள் அதிர்ச்சி அடைந்துள்ளனர்.
இதுகுறித்து சூளகிரியைச் சேர்ந்த விலங்கின ஆர்வலர் மஞ்சுநாத் கூறியது: கிருஷ்ணகிரி மாவட்டத்துக்கு ஆண்டுதோறும் நவம்பர் முதல் பிப்ரவரி வரை 200-க்கும் மேற்பட்ட யானைகள் வருவது வழக்கம். இந்த யானைகளை வனத் துறையினர் பட்டாசுகள் வெடித்தும், மேளங்கள் அடித்தும் விரட்டுவார்கள். ஆனால், சமீப காலமாக பொதுமக்கள் பெரிய அளவிலான கற்களை யானைகளின் மீது வீசி அவற்றை விரட்டுவதாக கூறி துன்புறுத்துகின்றனர்.
யானைகளை துன்புறுத்துவதால், அவை அதிர்ச்சியில் பிளிறியபடி ஓடுகின்றன. இதனால் உயிர் பலி சம்பவங்களும் நிகழ்கின்றன. இந்த மாதத்தில் மட்டும் கிருஷ்ணகிரி மாவட்டத்தில் யானை தாக்கியதில் 2 பேர் உயிரிழந்துள்ளனர்.
யானைகளை பொதுமக்கள் விரட்ட வனத்துறை அனுமதிக்கக் கூடாது எனக் கூறினார்.
]]> https://www.dinamani.com/all-editions/edition-dharmapuri/krishnagiri/2018/dec/14/தேன்கனிக்கோட்டை-அருகேசாலையைக்-கடந்த-யானைகளை-கற்களை-வீசி-தாக்கிய-இளைஞர்கள்-3057619.html 3057617 தருமபுரி கிருஷ்ணகிரி சானமாவு வனப் பகுதியில் 65 யானைகள் முகாம் DIN DIN Friday, December 14, 2018 03:27 AM +0530
உத்தனப்பள்ளி அருகே சானமாவு வனப் பகுதியில் 65 யானைகள் முகாமிட்டுள்ளதால், விவசாயிகள் கவலை அடைந்துள்ளனர்.
கிருஷ்ணகிரி மாவட்டம், உத்தனப்பள்ளி அருகே உள்ள
சானமாவு வனப் பகுதியில், கடந்த ஒரு வாரமாக பல குழுக்களாக 65 யானைகள் முகாமிட்டு இருந்தன. இந்த நிலையில் புதன்கிழமை இந்த 65 யானைகளும் ஒன்றாக சேர்ந்து அம்லபட்டி, பேரண்டப்பள்ளி, ராமாபுரம், போடூர் பகுதியில் உள்ள விவசாய நிலங்களுக்கு சென்று பயிர்களை நாசம் செய்தன. இரவில் போடூரை சுற்றியுள்ள கிராமப் பகுதிகளில் 20-க்கும் மேற்பட்ட யானைகள் நெல், ராகி உள்ளிட்ட பயிர்களைத் தின்றும், கால்களால் மிதித்தும் சேதப்படுத்தின.
இதனால் பெருமளவில் நஷ்டம் ஏற்பட்டுள்ளதால் விவசாயிகள் கவலை அடைந்துள்ளனர். இந்த 65 யானைகளையும் தேன்கனிக்கோட்டை வனப்பகுதி வழியாக கர்நாடகா வனப்பகுதிக்கு விரட்ட வேண்டும் என்று விவசாயிகள் கோரிக்கை விடுத்துள்ளனர். இதுகுறித்து வனத் துறையினர் கூறியது: உத்தனப்பள்ளி அருகே சானமாவு காட்டில் முகாமிட்டுள்ள 65 யானைகளையும் விரட்ட நடவடிக்கை எடுத்து வருகிறோம். இரவு நேரங்களில் விவசாய நிலங்களில் விவசாயிகள் யாரும் காவலுக்கு இருக்க வேண்டாம். மேலும், யானைகள் நடமாட்டம் தெரிந்தால் உடனடியாக வனத் துறைக்கு தகவல் தெரிவிக்க வேண்டும் என வனத் துறையினர் கேட்டுக் கொண்டனர்.
கிருஷ்ணகிரி அருகே லாரி ஓட்டுநரைக் கொலை செய்ய முயன்றவர்களை கைது செய்யக் கோரி பொதுமக்கள் சாலை மறியலில் ஈடுபட்டனர்.
கிருஷ்ணகிரி அருகே உள்ள நெக்குந்தி கிராமத்தைச் சேர்ந்த லாரி ஓட்டுநர் சதீஸ் (28). அதேப் பகுதியைச் சேர்ந்தவர் விவசாயி பாபு (38). இவர்களுக்கு இடையே முன் விரோதம் காரணமாக அடிக்கடி தகராறு ஏற்படுமாம்.
இந்த நிலையில், கடந்த சில நாள்களுக்கு முன்பு இவர்களுக்கு இடையே ஏற்பட்ட தகராறில் ஆவேசமடைந்த பாபு மற்றும் சிலர் சதீஸை அரிவாளால் வெட்டினார்களாம்.
இதில் பலத்த காயமடைந்த சதீஸை அருகில் இருந்தவர்கள் மீட்டு, கிருஷ்ணகிரி அரசு தலைமை மருத்துவமனையில் சிகிச்சைக்காக சேர்த்தனர். இதுகுறித்து சதீஸின் உறவினர் அளித்த புகாரின் பேரில், கிருஷ்ணகிரி அணை போலீஸார் எந்தவித நடவடிக்கையும் எடுக்கவில்லையாம்.
இதனால், ஆவேசமடைந்த சதீஸின் உறவினர்கள், கிருஷ்ணகிரி அணை காவல் நிலையத்தை புதன்கிழமை முற்றுகையிட்டு சாலை மறியலில் ஈடுபட்டனர். தகவல் அறிந்த கிருஷ்ணகிரி தாலுகா காவல் ஆய்வாளர் சீனிவாசன், நிகழ்விடம் சென்று மறியலில் ஈடுபட்டவர்களை சமாதானப்படுத்தினர். மேலும், புகாரின் மீது உரிய நடவடிக்கை எடுக்கப்படும் என உறுதியளித்ததையடுத்து, மறியல் போராட்டம் கைவிடப்பட்டது.
பாரூர் பெரிய ஏரியிலிருந்து கிழக்கு மற்றும் மேற்கு பிரதான கால்வாய்களில் 2-ஆம் போக சாகுபடிக்காக தண்ணீரை மாவட்ட ஆட்சியர் பிரபாகர் புதன்கிழமை துவக்கி வைத்தார்.
போச்சம்பள்ளியை அடுத்த பாரூர் பெரிய ஏரியிலிருந்து கிழக்கு, மேற்கு பிரதான கால்வாய்களில் 12.12.2018 முதல் 10.4.2019 வரை 120 நாள்களுக்கு 2-ஆம் போக சாகுபடிக்காக தண்ணீரை மாவட்ட ஆட்சியர் பிரபாகர் புதன்கிழமை திறந்து வைத்தார்.
இந் நிகழ்ச்சியில் சட்டப்பேரவைத் தொகுதி உறுப்பினர்கள் சி.வி. ராஜேந்திரன், மனோ ரஞ்சிதம் நாகராஜ், கிருஷ்ணகிரி அணை உதவி செயற்பொறியாளர் நடராஜன், இணை இயக்குநர் (வேளாண்மை) ராஜேந்திரன், காவேரிப்பட்டணம் ஒன்றியச் செயலாளர் எம்எஸ். பிரபாகரன் மற்றும் விவசாயப் பிரதிநிதிகள் கலந்து கொண்டனர். பின்பு மாவட்ட ஆட்சியர்
கிருஷ்ணகிரி மாவட்டம், போச்சம்பள்ளி வட்டம், பாரூர் பெரிய ஏரியிலிருந்து கிழக்கு மற்றும் மேற்கு பிரதான கால்வாய்கள் மூலம் இரண்டாம் போக பாசனத்துக்காக விவசாயப் பெருமக்களின் கோரிக்கையினை ஏற்று 2,397.42 ஏக்கர் நிலங்கள் பயன்பெறும் வகையில், இம்மாதம் 12-ஆம் தேதி முதல் அடுத்த ஆண்டு ஏப்ரல் 10-ஆம் தேதி வரை 120 நாள்களுக்கு தண்ணீர் திறந்து விட முதல்வர் ஆணையிட்டுள்ளார்.
அதன்படி பாரூர் பெரிய ஏரியில் தற்போதுள்ள நீர் இருப்பு மற்றும் கால்வாயில் வந்துகொண்டிருக்கும் நீர்வரத்தைக் கொண்டு மேலும் பருவ மழையை எதிர்நோக்கியும் பாரூர் பெரிய ஏரியிலிருந்து கிழக்கு பிரதான கால்வாய் மூலம் வினாடிக்கு 50 கன அடி வீதமும், மேற்கு பிரதான கால்வாய் மூலம் வினாடிக்கு 20 கன அடி வீதமும் ஆக மொத்தம் வினாடிக்கு 70 கன அடி வீதம், முதல் 5 நாள்களுக்கு நாற்றுவிட தொடர்ந்து தண்ணீர் விடப்படும். பிறகு முறைப்பாசனம் வைத்து மூன்று நாள்கள் கால்வாயில் தண்ணீர் திறந்துவிட்டும் நான்கு நாள்கள் மதகை மூடி வைத்தும் ஆக மொத்தம் 120 நாள்களுக்கு புதன்கிழமை முதல் தண்ணீர் திறந்துவிடப்படும்.
இதன்மூலம் போச்சம்பள்ளி வட்டத்தில் உள்ள 7 ஊராட்சிகளின் பல்வேறு கிராமங்களில் உள்ள நிலங்கள் பாசன வசதி பெறுகின்றன. கிழக்கு பிரதான கால்வாயின் மூலம் 1,583.75 ஏக்கர் நிலம் பாசன வசதி பெறுகிறது.
மேற்கு பிரதான கால்வாயின் மூலம் 813.67 ஏக்கர் நிலம் பாசன வசதி பெறுகிறது. இதன் மூலம் பாரூர், அரசம்பட்டி, பென்டரஅள்ளி, கீழ்குப்பம், கோட்டப்பட்டி, ஜிங்கல்கதிரம்பட்டி, தாதம்பட்டி உள்ளிட்ட ஊராட்சிகளின் விவசாய நிலங்கள் பயன்பெறும்.
மேலும் விவசாயிகள் மற்றும் பொதுமக்கள் தண்ணீரை சிக்கனமாக பயன்படுத்தி அதிக மகசூல் பெற வேண்டும். நீர் பங்கீட்டு பணிகளில் பொதுப்பணித் துறையினருக்கு முழு ஒத்துழைப்பு தர வேண்டும் என்றார் அவர்.
நிகழ்ச்சியில் போச்சம்பள்ளி வட்டாட்சியர் கோபிநாத், வட்டார வளர்ச்சி அலுவலர்கள் சிவகுமார், முகமது பையாஸ் அகமது பாரூர் உதவி பொறியாளர் முருகேசன் ஆகியோர் கலந்து கொண்டனர்.
வேப்பனஅள்ளியில் முறையான ஆங்கில மருத்துவம் படிக்காமல், மருத்துவ சிகிச்சை அளித்த போலி மருத்துவரை போலீஸார் புதன்கிழமை கைது செய்தனர்.
கிருஷ்ணகிரி பழையபேட்டையைச் சேர்ந்தவர் ராபின்சன் (42).
இவர், வேப்பன அள்ளியில் ஆங்கில மருத்துவக் கல்வி படிக்காமலேயே மருத்துவ சிகிச்சை அளிப்பதாக புகார்கள் வந்தன.
இதையடுத்து, கிருஷ்ணகிரி மாவட்ட நலப் பணிகளின் இணை இயக்குநர் அசோக்குமார் தலைமையிலான குழுவினர், திடீரென வேப்பனஅள்ளியில் ஆய்வு மேற்கொண்டனர்.
அப்போது, அங்குள்ள ஒரு மையத்தில் ராபின்சன், நோயாளிகளுக்கு ஆங்கில மருத்துவ முறையில் சிகிச்சை அளித்துக் கொண்டிருந்தது தெரியவந்தது.
அவரை மருத்துவக் குழுவினர் பிடித்து போலீஸாரிடம் ஒப்படைத்தனர்.
இதுகுறித்து வழக்குப் பதிந்த போலீஸார் ராபின்சனை கைது செய்து, மருத்துவப் பொருள்களைப் பறிமுதல் செய்தனர்.
கிருஷ்ணகிரி அரசு அருங்காட்சியகத்தில் வேலூர் மாவட்ட கல்லூரி மாணவர்களுக்கு கல்வெட்டு படியெடுத்தல் பயிற்சி முகாம் புதன்கிழமை நிறைவு பெற்றது.
கிருஷ்ணகிரி அரசு அருங்காட்சியகத்தில் கல்வெட்டு படியெடுத்தல் குறித்து பள்ளி, கல்லூரி மாணவர்களுக்குப் பயிற்சி அளிக்கப்பட்டு வருகிறது.
அதன்படி, வேலூர் மாவட்டம், வாணியம்பாடி இஸ்லாமிய கல்லூரியின் வரலாற்றுத் துறையைச் சேர்ந்த 40 மாணவர்களுக்கு கல்வெட்டு படியெடுத்தல் பயிற்சி அளிக்கப்பட்டது.
கடந்த திங்கள்கிழமை தொடங்கிய இந்த முகாமில், கிருஷ்ணகிரி அரசு அருங்காட்சியகக் காப்பாட்சியர் கோவிந்தராஜ், மாணவர்களுக்குப் பயிற்சி அளித்தார். நாட்டில் எழுத்துகள் எப்போது தோன்றின.
தமிழ் எழுத்துகளுக்கும் பிறமொழி எழுத்துகளுக்கும் உள்ள தொடர்புகள் குறித்து எடுத்துரைத்தார். 2 ஆயிரம் ஆண்டுகளுக்கு முந்தைய பிராமி தமிழ் எழுத்துகள் குறித்தும் பயிற்சி அளித்தார்.
தமிழ் பிராமி எழுத்துகளில் இருந்து வட்டெழுத்து வளர்ந்த விதம் குறித்தும் எடுத்துரைத்தார். தமிழ் எண்கள் குறித்தும் பயிற்சி அளிக்கப்பட்டன.
கல்வெட்டுகளை எவ்வாறு படியெடுத்தல் குறித்து செய்முறை பயிற்சி அளிக்கப்பட்டது. அரசு அருங்காட்சியகத்தில் உள்ள விஜய நகர பேரரசு கால கல்வெட்டை மாணவர்கள் படியெடுத்து படித்தனர். முகாமில் பங்கேற்ற மாணவர்களுக்கு சான்றிதழ்கள்
கல்லூரியின் பேராசிரியர் அபுல் பாசல், அருங்காட்சியக பணியாளர்கள் கிருஷ்ணன், செல்வக்குமார் உள்ளிட்டோர் ஒருங்கிணைத்தனர்.
போச்சம்பள்ளி, மத்தூர், குன்னத்தூர் ஆகிய துணை மின் நிலையங்களில் வியாழக்கிழமை மாதந்திர பராமரிப்பு பணிகள் நடைபெறுவதால் மின் விநியோகம் இருக்காது என்று செயற்பொறியாளர் தெரிவித்துள்ளார்.
கிருஷ்ணகிரி மாவட்டம் போச்சம்பள்ளி, மத்தூர், குன்னத்தூர், ஊத்தங்கரை ஆகிய துணை மின் நிலையங்களுக்குட்பட்ட பகுதிகளில் 13-12-2018 ம் தேதி வியாழக்கிழமை காலை 9 மணி முதல் மதியம் 2 மணி வரை போச்சம்பள்ளி, பாரூர், கீழ்குப்பம், தாதம்பட்டி, மல்லிக்கல், கரடியூர், அரசம்பட்டி, புலியூர், பாரண்டபள்ளி, கோட்டப்பட்டி, பண்ணந்தூர் மற்றும் அதை சுற்றி உள்ள கிராமங்கள். மத்தூர், சிவம்பட்டி, கவுண்டனூர், அத்திப்பள்ளம், அந்தேரிப்பட்டி, களர்பதி,குள்ளம்பட்டி, வலசகவுண்டனூர், புளியம்பட்டி, மாடரஅள்ளி, ஆம்பள்ளி, கண்ணனடஅள்ளி, அத்திகானூர், பெருகோபனபள்ளி மற்றும் அதைச் சுற்றி உள்ள கிராமங்கள்.
குன்னத்தூர், சாமல்பட்டி, குமாரப்பட்டி, காரப்பட்டு, பெரியகவுண்டனூர், மற்றும் அதை சுற்றி உள்ள கிராமங்கள். ஊத்தங்கரை, கொண்டாம்பட்டி, சென்னப்பநாய்க்கனூர், கல்லூர், மோட்டுப்பட்டி, கொம்மம்பட்டு, உப்பாரப்பட்டி மற்றும் அதை சுற்றி உள்ள கிராமங்களில் மின் விநியோகம் இருக்காது என்று செயற்பொறியாளர் வேல்தெரிவித்தார்.
ஊத்தங்கரை அருகே செயல்படும் அரசு மதுபானக் கடையை அகற்றக் கோரி, கிருஷ்ணகிரி மாவட்ட ஆட்சியரிடம் இந்திய மாணவர் சங்கத்தினர் புதன்கிழமை மனு அளித்தனர்.
அந்தேரிப்பட்டி - கே.எட்டிப்பட்டி ஆகிய ஊராட்சிகுளுக்கு இடையே அரசு உயர்நிலைப் பள்ளி செயல்பட்டு வருகிறது. இந்த அரசுப் பள்ளியின் அருகே கடந்த ஓராண்டுக்கும் மேலாக அரசு மதுபானக் கடை செயல்பட்டு வருகிறது.
இந்தக் கடையை அகற்றக் கோரி, இந்திய மாணவர் சங்கத்தின் மாவட்டச் செயலாளர் இளவரசன் தலைமையில் மாணவர்கள் அளித்த மனு விவரம்:
அரசு உயர்நிலைப் பள்ளிக்கு அருகே செயல்படும் அரசு மதுபானக் கடையை அகற்றக் கோரி பொதுமக்கள் போராட்டத்தை கடந்த ஆண்டு ஜூன் 8-ஆம் தேதி நடத்தினர்.
அப்போது, பொதுமக்களுக்கு இடையூறாக இருக்கும் இந்த அரசு மதுபானக் கடையை 30 நாள்களில் அகற்றுவதாக காவல் துறையினர், வருவாய்த் துறையினர் உறுதி அளித்தனர்.
ஆனால், உறுதி அளித்து ஓராண்டு கடந்தும், இதுவரை மதுபானக் கடை அகற்றப்படவில்லை. எனவே, இந்த மதுபானக் கடையை அகற்ற விரைந்து நடவடிக்கை எடுக்க வேண்டும் என அதில் அவர்கள் கேட்டுக் கொண்டனர்.
ஒகேனக்கல் பகுதியில் தமிழ் மாநில காங்கிரஸ் கட்சி பிரமுகர் வெட்டி கொலை செய்யப்பட்ட வழக்கில் மேலும் இருவர் கைது செய்யப்பட்டனர்.
தருமபுரி மாவட்டம், ஒகேனக்கல்லில் கடந்த மாதம் 29-ஆம் தேதி தமிழ் மாநில காங்கிரஸ் கட்சி பிரமுகர் கணேசன் (52) என்பவர் ஒகேனக்கல் பழைய தபால் நிலையம் எதிரே மர்ம நபர்களால் சரமாரியாக வெட்டி கொலை செய்யப்பட்டார்.
இதுகுறித்து ஒகேனக்கல் போலீஸார் வழக்குப் பதிவு செய்து விசாரணை நடத்தி வந்த நிலையில், கடந்த மாதம் 30-ஆம் தேதி திருச்சி குற்றவியல் நடுவர் நீதிமன்றம் எண் 5-இல் ஒகேனக்கல் நாடார் பகுதியைச் சேர்ந்த ஆறுமுகம் மகன் தங்கவேல் சரணடைந்தார். பின்னர், சரணடைந்த தங்கவேலுவை ஒகேனக்கல் போலீஸார் மூன்று நாள் நீதிமன்ற காவலில் எடுத்து விசாரணை நடத்தினர்.
மற்றவர்களை பென்னாகரம் காவல் ஆய்வாளர் ராஜ்குமார் தலைமையில் தனிப்படை அமைத்துத் தேடி வந்த நிலையில், தருமபுரி அருகே மொரப்பூர் பகுதியில் மர்ம நபர்கள் இருப்பதாக தகவல் கிடைத்ததின் பேரில், அங்கு விரைந்து சென்ற தனிப் படையினர் மொரப்பூர் ரயில் நிலையத்தில் தப்பிச் செல்ல முயன்ற சேலம் நெத்தி மேட்டைச் சேர்ந்த முருகேசன் மகன் ராஜ்குமார் (24), சேட்டு மகன் தட்சிணாமூர்த்தி (23) ஆகியோரைக் கைது செய்து சிறையில் அடைத்தனர்.
கெலமங்கலம் அருகே தேன்துர்க்கம் கிராமத்தில் யானை தாக்கி விவசாயி உயிரிழந்தார்.
கெலமங்கலம் அருகே தேன்துர்க்கம் கிராமத்தைச் சேர்ந்தவர் விவசாயி சென்னபசவப்பா. இவர், தனது நிலத்தில் செவ்வாய்க்கிழமை இரவு ராகி அறுவடை செய்திருந்த நிலத்துக்கு காவலுக்குச் சென்றிருந்தார்.
அப்போது அங்கு வந்த ஒற்றை யானையைக் கண்டு அவர் தப்பி ஓடினார். அவரை பின்தொடர்ந்து சென்ற அந்த யானை அவரை தும்பிக்கையால் தூக்கி வீசியது. அதில் பலத்த காயமடைந்த அவர் நிகழ்விடத்திலேயே உயிரிழந்தார். அந்த வழியாக சென்றவர்கள் சென்னபவசப்பா உயிரிழந்ததை கண்டு வனத் துறையினருக்கும், காவல் துறையினருக்கு தகவல் தெரிவித்தனர். கெலமங்கலம் போலீஸார் வழக்குப் பதிந்து விசாரணை நடத்தி வருகின்றனர்.
கிருஷ்ணகிரியில் கிறிஸ்தவர்களை அடக்கம் செய்ய கல்லறைக்கான இடம் ஒதுக்க நடவடிக்கை எடுக்கப்படும் என மாநில சிறுபான்மையின ஆணையத் தலைவர் பேராயர் எம். பிரகாஷ் தெரிவித்தார்.
கிருஷ்ணகிரி மாவட்ட ஆட்சியர் அலுவலகக் கூட்ட அரங்கில், மாநில சிறுபான்மையின ஆணையக் கூட்டம் புதன்கிழமை நடைபெற்றது.
அதன் தலைவர் பேராயர் எம். பிரகாஷ் தலைமையில் நடைபெற்ற கூட்டத்தில் உறுப்பினர் அல்ஹாஜ் எஸ். சையத் காமில் சாஹிப், கிருஷ்ணகிரி மாவட்ட ஆட்சியர் சு. பிரபாகர், மாவட்ட வருவாய் அலுவலர் எஸ். சாந்தி, பிற்படுத்தப்பட்டோர் நல அலுவலர் ஐயப்பன் உள்ளிட்டோர் பங்கேற்றனர்.
கூட்டத்தில் மாநில சிறுபான்மையின ஆணையத் தலைவர் பேராயர் எம். பிரகாஷ் பேசியது:
சிறுபான்மையின மாணவர்களுக்கு பள்ளி படிப்பு, மேல் படிப்புகளுக்கு கல்வி உதவித் தொகையும், மாணவ, மாணவிகளுக்கு என விடுதிகளும், உலாமாக்கள் மற்றும் நலவாரிய உறுப்பினர்களுக்கு அடையாள அட்டைகள் வழங்கப்பட்டு வருகின்றன.
நலவாரிய உறுப்பினர்களுக்கு கல்வி உதவித்தொகை, திருமண உதவித் தொகை, மகப்பேறு உதவித் தொகை என பல்வேறு நலத்திட்ட உதவிகள் வழங்கப்பட்டு வருகின்றன.
தருமபுரி, ஒசூர் ஆகிய நகரப் பகுதிகளில் வாடகை வீட்டில் வசிப்போருக்கு குடிசை மாற்று வாரிய அடுக்குமாடி குடியிருப்பில் வீடுகள் ஒதுக்கப்படும். கிறிஸ்தவர்களை அடக்கம் செய்ய கல்லறைக்கான இடம் ஒதுக்க நடவடிக்கை எடுக்கப்படும் என்றார்.
மேலும், அவர் 15 பயனாளிகளுக்கு ரூ. 45,870 மதிப்பிலான நலத்திட்ட உதவிகளை வழங்கினார்.
கிருஷ்ணகிரி மாவட்டம், கோட்டையூர் ஊராட்சியில் மகாத்மா காந்தி தேசிய ஊரக வேலை உறுதித் திட்டத்தை கைவிடக் கூடாது என வலியுறுத்தி பொதுமக்கள், எம்எல்ஏ-க்கள் தலைமையில் மாவட்ட ஆட்சியரிடம், மனுவை செவ்வாய்க்கிழமை அளித்தனர்.
கிருஷ்ணகிரி மாவட்டம், தளி ஊராட்சி ஒன்றியம், கோட்டையூர் கிராமத்தைச் சேர்ந்த 100-க்கும் மேற்பட்ட கிராம மக்கள், எம்எல்ஏ-க்கள் பிரகாஷ், முருகன் ஆகியோர் தலைமையில் கிருஷ்ணகிரி மாவட்ட ஆட்சியர் சு.பிரபாகரிடம் அளித்த மனுவில் தெரிவித்தது: எங்கள் ஊராட்சியில் மகாத்மா காந்தி தேசிய ஊரக வேலை உறுதித் திட்டம் செயல்பட்டு வந்தது. இதன் மூலம், எங்களது வாழ்வாதாரம் மேம்பாடு அடைந்தது. அரசு அலுவலர்களும் அடிக்கடி ஆய்வு செய்து, எங்கள் குறைகளை நிவர்த்தி செய்து வருகின்றனர்.
இந்த நிலையில், எங்கள் ஊராட்சியில் இந்தத் திட்டத்தில் முறைகேடு நடைபெற்றுள்ளதாகக் கூறி, இந்தத் திட்டத்தை கைவிடப் போவதாகக் கூறப்படுகிறது. இத்தகைய நிலையில், இந்தத் திட்டத்தை தொடர்ந்து நடத்த வேண்டும். மேலும், பொய் பிரசாரத்தில் ஈடுபட்டுள்ளவர்கள் மீது தக்க நடவடிக்கை எடுக்க வேண்டும் என அதில் அவர்கள் கேட்டுக் கொண்டுள்ளனர்.
அஞ்செட்டி அருகே கொடகரை கிராமத்தில் நிலத் தகராறில் விவசாயியை கொலை செய்தவரை போலீஸார் கைது செய்தனர்.
கொடகரை கிராமத்தைச் சேர்ந்தவர் ராமகிருஷ்ணன் (62).இவர் ஓய்வுபெற்ற கிராம நிர்வாக அலுவலர். அதே கிராமத்தைச் சேர்ந்தவர் தொட்டப்பா. இவரது மகன் சிவ ருத்திரப்பா (25).
ராமகிருஷ்ணனுக்கும், தொட்டப்பாவுக்கும் இடையே நிலத் தகராறு இருந்து வந்தது. இதுசம்பந்தமாக நீதிமன்றத்தில் வழக்கு நடைபெற்று வருகிறது.
இந்த நிலையில், சிவருத்ரப்பாவும் ராமகிருஷ்ணனுக்கும் இடையே புதன்கிழமை தகராறு ஏற்பட்டது. இதில், ராமகிருஷ்ணனை கட்டையால் சிவ ருத்தரப்பா தாக்கியதில் ராமகிருஷ்ணன் மயங்கி விழுந்து இறந்தார். இது குறித்து தகவல் அறிந்த அஞ்செட்டி போலீஸார் உடலை கைப்பற்றி பிரேதப் பரிசோதனைகாக அஞ்செட்டி அரசு மருத்துவமனை அனுப்பி வைத்தனர். மேலும் இதுகுறித்து வழக்குப் பதிந்து சிவருத்தப்பாவை போலீஸார் கைது செய்தனர்.
கிருஷ்ணகிரி மாவட்டம், அஞ்செட்டி புதிய வட்டாட்சியர் அலுவலகத்தை புதன்கிழமை குத்துவிளக்கேற்றி ஒசூர் கோட்டாட்சியர் விமல்ராஜ் தொடக்கி வைத்தார்.
கிருஷ்ணகிரி மாவட்டத்தில் தேன்கனிக்கோட்டை வட்டத்தை இரண்டாகப் பிரித்து அஞ்செட்டி தலைமையிடமாகக் கொண்டு புதிய வட்டத்தை உருவாக்கி தமிழக அரசு உத்தரவிட்டது.
இதைத் தொடர்ந்து புதிய அலுவலகத்தை ஒசூர் கோட்டாட்சியர் விமல்ராஜ் குத்துவிளக்கேற்றித் தொடக்கி வைத்தார். புதிய வட்டாட்சியராக பாலசுந்தரம், தனி வட்டாட்சியராக செந்தில்குமரன் ஆகியோர் பொறுப்பேற்றனர். இந்தப் புதிய அலுவலகத் திறப்பு விழாவில் தேன்கனிக்கோட்டை வட்டாட்சியர் வெங்கடேசன் மற்றும் அரசுத் துறை அதிகாரிகள், பொதுமக்கள் பலர் கலந்து கொண்டனர்.
வாணிஒட்டு தடுப்பணைத் திட்டத்தை விரைவுபடுத்தக் கோரி, கிருஷ்ணகிரியில் தமிழக விவசாயிகள் சங்கத்தினர் உண்ணாவிரதப் போராட்டத்தில் செவ்வாய்க்கிழமை ஈடுபட்டனர்.
கிருஷ்ணகிரி புறநகர் பேருந்து நிலையம் அருகே, தமிழக விவசாயிகள் சங்கம் சார்பில் நடைபெற்ற உண்ணாவிரதப் போராட்டத்துக்கு அதன் மாநிலத் தலைவர் ராமகவுண்டர் தலைமை வகித்து பேசியது: கிருஷ்ணகிரி மாவட்டத்தில் பாயும் தென்பெண்ணை ஆற்றின் குறுக்கே, வாணி ஒட்டு என்னுமிடத்தில் தடுப்பணை கட்டி, ஒட்டுப்பட்டி, காட்டூர், அகரம், பூவத்தி, ஆலப்பட்டி, மோரமடுகு, சோக்காடி, துடுக்கனஅள்ளி, புங்கம்பட்டி, சாப்பரம், மோரனஅள்ளி, பனகமுட்லு, குட்டப்பட்டி, எலுமிச்சனஅள்ளி, முதலிப்பட்டி, அண்ணாமலைபட்டி வழியாக தும்பலஅள்ளி அணைக்கு தண்ணீர் கொண்டு செல்லும் வகையில் திட்டத்தைச் செயல்படுத்த வேண்டும். இந்தத் திட்டத்துக்கான அளவீடு பணிக்கு நிதி ஒதுக்கீடு செய்து பணியை விரைவுபடுத்த வேண்டும்.
மேடான பகுதிகளில் உள்ள ஏரிகளுக்கு மோட்டார் மூலம் தண்ணீர் நிரப்பி, நிலத்தடி நீர்மட்டத்தை உயர்த்த வேண்டும். மேலும், மார்கண்டேயன் நதியில் உள்ள மாரசந்திரம் தடுப்பணையுடன் இணைத்து, பெரிய ஏரி வழியாக தண்ணீர் வழங்க வேண்டும். ஆழியாளம் அணைக்கட்டை உயர்த்தி, ராயக்கோட்டை, கெலமங்கலம், தேன்கனிக்கோட்டை பகுதிகளில் உள்ள ஏரிகளுக்கு தண்ணீர் வழங்க வேண்டும்.
அதேபோல், கல்லாவி, அனுமந்தீர்த்தம் பகுதிகளுக்கு தென்பெண்ணை ஆற்றின் குறுக்கே அணை கட்டி பாசனக் கால்வாய் அமைக்க வேண்டும். கிருஷ்ணகிரி மாவட்டத்தின் வழியாக 81 கி.மீ. நீளம் தென்பெண்ணை ஆறு பாய்கிறது. விவசாயிகளின் நலன் கருதி, 5 கி.மீ. தூரத்துக்கு ஒரு தடுப்பணை கட்ட வேண்டும் என்றார். இந்த உண்ணாவிரதப் போராட்டத்தில் நிர்வாகிகள் கண்ணப்பன், தமிழரசு, திம்மராயன், நரசிம்மன் உள்ளிட்டோர் பங்கேற்றனர்.
]]> https://www.dinamani.com/all-editions/edition-dharmapuri/krishnagiri/2018/dec/12/வாணிஒட்டு-தடுப்பணைத்-திட்டத்தை-விரைவுபடுத்தக்-கோரி-உண்ணாவிரதம்-3056404.html 3056402 தருமபுரி கிருஷ்ணகிரி 5 மாநில தேர்தல் முடிவு: காங்கிரஸ் கட்சியினர் கொண்டாட்டம் DIN DIN Wednesday, December 12, 2018 08:36 AM +0530
மாநிலங்களின் சட்டப்பேரவைத் தேர்தல் முடிவுகள் காங்கிரஸ் கட்சிக்கு சாதகமாக இருந்ததையடுத்து, கிருஷ்ணகிரியில் காங்கிரஸ் கட்சியினர் இனிப்புகள் வழங்கி செவ்வாய்க்கிழமை கொண்டாடினர்.
மத்திய பிரதேசம், தெலங்கானா, ராஜஸ்தான், மிசோரம், சத்தீஸ்கர் ஆகிய மாநில தேர்தல் முடிவுகள், செவ்வாய்க்கிழமை வெளியாயின. இந்த தேர்தல் முடிவுகள் காங்கிரஸ் கட்சிக்கு சாதகமாக இருந்ததையடுத்து, கிருஷ்ணகிரியில் காங்கிரஸ் கட்சியினர் பட்டாசுகளை வெடித்தும், பொதுமக்களுக்கு இனிப்புகள் வழங்கியும் கொண்டாடினர்.
கிருஷ்ணகிரி புறநகர் பேருந்து நிலையம் அருகே நடைபெற்ற இந்த நிகழ்வில் முன்னாள் மாவட்டத் தலைவர்கள் ஜேசு துரைராஜ், நாராயணமூர்த்தி, மாநில செயற்குழு உறுப்பினர் ஏகம்பவாணன், முன்னாள் நகரத் தலைவர் ரகமத்துல்லா, நிர்வாகி ஆறுமுக சுப்பிரமணி உள்ளிட்டோர்
ஒசூரில் காங்கிரஸ் கட்சியினர் பட்டாசு வெடித்து இனிப்புகள் வழங்கி கொண்டாடினர்.
இதில், சத்தீஸ்கர், ராஜஸ்தான் ஆகிய மாநிலங்களில் அதிக இடங்களை கைப்பற்றி ஆட்சியமைக்கவுள்ளது. மத்திய பிரதேசத்திலும் அக் கட்சி அதிக இடங்களை கைப்பற்றியுள்ளது.
இந்த வெற்றியைக் கொண்டாடும் வகையில் கிருஷ்ணகிரி மேற்கு மாவட்ட காங்கிரஸ் கமிட்டி சார்பில் ஒசூரில் செவ்வாய்க்கிழமை பட்டாசு வெடித்து,பொதுமக்களுக்கு இனிப்பு வழங்கப்பட்டது. ஒசூர் காந்தி சாலையில் உள்ள காந்தி சிலையருகே நடந்த இந் நிகழ்ச்சிக்கு மேற்கு மாவட்ட தலைவர் முரளிதரன் தலைமை தாங்கி, முன்னதாக காந்தி சிலைக்கு மாலை அணிவித்து மரியாதை செலுத்தினார். ஒசூர் நகர தலைவர் நீலகண்டன் முன்னிலை வகித்தார். மேலும் இதில், மாநில பொதுக்குழு உறுப்பினர் சூர்ய கணேஷ், நகர துணைத் தலைவர் சந்துரு, முருகன், பூனப்பள்ளி ஊராட்சி முன்னாள் தலைவர் சீனிவாச ரெட்டி, சுந்தரம், அக்பர் உள்பட பலர் கலந்து கொண்டனர்.
ஊத்தங்கரையில் காங்கிரஸ் கட்சியின் சார்பில் 3 மாநிலங்களில் காங்கிரஸ் கட்சி முன்னிலை வகிப்பதால் பட்டாசு வெடித்து இனிப்பு வழங்கி செவ்வாய்க்கிழமை கொண்டாடினர்.
நிகழ்ச்சிக்கு வட்டார தலைவர் ரவிச்சந்திரன் தலைமை வகித்தார். நகர தலைவர் விஜயகுமார், மாவட்ட துணைத் தலைவர் கே.ராமச்சந்திரன், முன்னாள் பேரூராட்சித் தலைவர் எஸ்.பூபதி, வடக்கு வட்டாரத் தலைவர் குப்புசாமி ஆகியோர் முன்னிலை வகித்தனர். முன்னதாக, நான்குமுனை சந்திப்பில் உள்ள காமராசர், ராஜீவ்காந்தி திருவுருவ சிலைகளுக்கு மாலை அனிவித்து மரியாதை செலுத்தி, பட்டாசு வெடித்து இனிப்புகள் வழங்கி கொண்டாடினர். இதில் விவசாய அணி சின்னதம்பி, கோவிந்தசாமி,முத்துகவுண்டர், சிவப்பிரகாசம், கனி மற்றும் ஒன்றிய நகர நிர்வாகிகள் பலர் கலந்துக்கொண்டனர்.
புகைபட விளக்கம்.11யுடிபி.2.ஊத்தங்கரையில் பட்டாசு வெடித்து இனிப்பு வழங்கி கொண்டாடும் காங்கிரஸ் கட்சியினர்.
5 மாநில சட்டப் பேரவைத் தேர்தல் முடிவுகளை வரவேற்று, அரூரில் காங்கிரஸ் கட்சியினர் பட்டாசுகளை வெடித்து மகிழ்ச்சி தெரிவித்தனர்.
மத்தியப் பிரதேசம், ராஜஸ்தான், சத்தீஸ்கர், தெலங்கானா, மிஸோரம் ஆகிய ஐந்து மாநில சட்டப் பேரவைத் தேர்தல்களில் காங்கிரஸ் கட்சி வேட்பாளர்கள் அதிக அளவில் வெற்றிப் பெற்றிருப்பதை வரவேற்று, அந்தக் கட்சியினர் அரூர் பேருந்து நிலைய வளாகத்தில் பட்டாசுகளை வெடித்தும், இனிப்புகளை வழங்கியும் மகிழ்ச்சி தெரிவித்தனர்.
இதில், காங்கிரஸ் கட்சி வட்டாரத் தலைவர் ஆர்.சுபாஷ், முன்னாள் சட்டப் பேரவை உறுப்பினர் பி.அபரஞ்சி, நகரத் தலைவர் கே.கணேசன், மாவட்ட துணைத் தலைவர் சி.வேடியப்பன், சண்முகம் உள்ளிட்டோர் கலந்துகொண்டனர்.
சீரான குடிநீர் வழங்கக் கோரி பெண்கள் ஒசூர் வட்டார வளர்ச்சி அலுவலகத்தை முற்றுகையிட்டு போராட்டத்தில் ஈடுபட்டனர்.
ஒசூர் வட்டம், அச்செட்டிப்பள்ளி ஊராட்சி எடப்பள்ளி கிராமத்தில் சுமார் 100- க்கும் மேற்பட்ட குடும்பத்தினர் வசித்து வருகின்றனர். இந்த கிராமத்தில் கடந்த 15 நாள்களாக குடிநீர் விநியோகம் செய்யப்படவில்லை. இதனால் பல முறை அச்செட்டிப்பள்ளி ஊராட்சி மன்ற அலுவலகத்தில் புகார் தெரிவித்தனர். ஆனால், சீரான குடிநீர் விநியோகம் செய்யவில்லை.
இதனால் ஆத்திரமடைந்த பெண்கள் காலி குடங்களுடன் ஒசூர் வட்டார் வளர்ச்சி அலுவலகத்தை செவ்வாய்க்கிழமை முற்றுகையிட்டு போராட்டம் நடத்தினர். போராட்டம் நடத்தியவர்களிடம் ஒசூர் வட்டார வளர்ச்சி அலுவலர் விமல் ரவிக்குமார் சமாதானம் பேசி சீரான குடிநீர் விநியோகம் செய்யப்படும் என உறுதி அளித்தார். இதனைத் தொடர்ந்து பெண்கள் கலைந்து சென்றனர்.
]]> https://www.dinamani.com/all-editions/edition-dharmapuri/krishnagiri/2018/dec/12/குடிநீர்-கேட்டு-காலி-குடங்களுடன்-பெண்கள்-போராட்டம்-3056401.html 3056400 தருமபுரி கிருஷ்ணகிரி டாஸ்மாக் கடையை திறக்க எதிர்ப்பு தெரிவித்து பொதுமக்கள் போராட்டம் DIN DIN Wednesday, December 12, 2018 08:35 AM +0530
ராயக்கோட்டை அருகே டாஸ்மாக் கடையை திறக்க எதிர்ப்புத் தெரிவித்து போராட்டம் நடத்திய பொதுமக்கள் மதுபாட்டில்கள் ஏற்றி வந்த மினி லாரியை சிறை பிடித்ததால் பரபரப்பு ஏற்பட்டது.
கிருஷ்ணகிரி மாவட்டம், ராயக்கோட்டை அருகே உள்ளது அயர்னப்பள்ளி ஊராட்சி. இந்த ஊராட்சிக்கு உள்பட்டது நல்லராலப்பள்ளி கிராமம். இந்த கிராமத்தில் டாஸ்மாக் கடை திறக்க அந்த கிராம மக்கள் எதிர்ப்பு தெரிவித்து வருகின்றனர். இது தொடர்பாக கடந்த அக்டோபர் மாதம் அந்த கிராம மக்கள் கிருஷ்ணகிரி ஆட்சியர் அலுவலகம் சென்று மனு கொடுத்தனர்.
இந்த நிலையில், கடந்த நவம்பர் மாதம் அங்கு டாஸ்மாக் கடை திறக்கப்பட்டது. இதற்கு எதிர்ப்புத் தெரிவித்து போராட்டம் நடத்தினர். இதனால் டாஸ்மாக் கடை திறக்கப்படாமல் மூடப்பட்டது. இதற்கிடையே திங்கள்கிழமை நல்லராலப்பள்ளி கிராமத்தில் டாஸ்மாக் கடை திறக்கப்பட்டு, மது பாட்டில்கள் விற்பனை செய்யப்பட்டன.
இது குறித்து தகவல் அறிந்ததும் நல்லராலப்பள்ளி, கொத்தூர், பாலேபுரம், அளேசீபம் உள்ளிட்ட கிராமங்களை சேர்ந்த மக்கள் செவ்வாய்க்கிழமை காலை அந்த டாஸ்மாக் கடை அமைந்துள்ள பகுதிக்கு திரண்டனர். அவர்கள் கடையை திறக்க கூடாது என்று எதிர்ப்புத் தெரிவித்து போராட்டம் நடத்தினர். அப்போது அந்த கடைக்கு ஒரு சரக்கு வேனில் மது பாட்டில்கள் கொண்டு வரப்பட்டன.
இதை பார்த்த கிராம மக்கள் அந்த வேனை சிறைபிடித்து போராட்டம் நடத்தினர். இது குறித்து தகவல் அறிந்ததும் ராயக்கோட்டை காவல் ஆய்வாளர் சிவலிங்கம், உதவி காவல் ஆய்வாளர் வெங்கடேசன் மற்றும் போலீஸார் அங்கு சென்று போராட்டம் நடத்திய பொதுமக்களிடம் பேச்சுவார்த்தை நடத்தினர். அப்போது கிராம மக்கள் கூறியது.
எங்கள் பகுதியில் பள்ளிகள் உள்ளன. மேலும் கோயில்கள் உள்ளன. இந்த பகுதியில் டாஸ்மாக் கடை திறக்கப்படுவதால் பள்ளி மாணவ, மாணவிகள் பாதிக்கப்படுவர். மேலும் கோயிலுக்குச் செல்லக்கூடிய பக்தர்களும் பாதிக்கப்படுவர். மேலும், சட்டம் ஒழுங்கு பாதிக்கப்படும். எனவே, இங்கு டாஸ்மாக் கடையை திறக்கக் கூடாது. அவ்வாறு திறந்தால் சுற்று வட்டார கிராம மக்களை திரட்டி பெரிய அளவில் நாங்கள் போராட்டம் நடத்துவோம் என்றனர். அவர்களிடம் பேசிய போலீஸார், இது தொடர்பாக அரசு உயர் அதிகாரிகளுக்கு தகவல் தெரிவித்து, இங்கு டாஸ்மாக் கடையை மூட நடவடிக்கை எடுக்கப்படும் என்று உறுதி அளித்தனர்.
]]> https://www.dinamani.com/all-editions/edition-dharmapuri/krishnagiri/2018/dec/12/டாஸ்மாக்-கடையை-திறக்க-எதிர்ப்பு-தெரிவித்து-பொதுமக்கள்-போராட்டம்-3056400.html 3056399 தருமபுரி கிருஷ்ணகிரி ஒப்பந்ததாரரை கைது செய்யக்கோரி பெண்ணின் உறவினர்கள் சாலை மறியல் DIN DIN Wednesday, December 12, 2018 08:35 AM +0530
போச்சம்பள்ளி அருகே சாலை விபத்தில் உயிரிழப்புக்கு காரணமாக இருந்த சாலை விரிவாக்கப் பணி ஒப்பந்ததாரரை கைது செய்யக்கோரி 100க்கும் மேற்பட்டோர் செவ்வாய்கிழமை சாலை மறியலில் ஈடுபட்டனர்.
கிருஷ்ணகிரி மாவட்டம் போச்சம்பள்ளி அடுத்த சின்னபாரண்டப்பள்ளி கிராமத்தில் சிப்காட்-போச்சம்பள்ளி சாலையில் தனியார் பள்ளியின் முன்பு கல்லாவி அருகே உள்ள மேட்டு சூளகரை கிராமத்தைச் சேர்ந்தவர் விவசாயி புஷ்பராஜ். இவரது மனைவி இளமதி(30). திங்கட்கிழமை மாலை தம்பதியினர் இருசக்கர வாகனத்தில் போச்சம்பள்ளி-கல்லாவி சாலையில் சென்று கொண்டிருந்தார். இச்சாலை விரிவாக்க பணிக்காக இருபுறமும் பள்ளம் தோண்டப்பட்டுள்ளது. இச் சாலையில் உள்ள தனியார் பள்ளி அருகே செல்லும் போது, இருசக்கர வாகனத்தில் இருந்து நிலை தடுமாறி புஷ்பராஜ், சாலையோரப் பள்ளத்திலும், இளமதி சாலையிலும் விழுந்தனர். அப்போது, பின்னால் வந்த லாரி இளமதி மீது மோதியதில், அவர் நிகழ்விடத்திலேயே
சாலை விரிவாக்க பணிகள் தாமதம் காரணமாகவே விபத்து நிகழ்ந்ததாகக் கூறி, இளமதியின் உறவினர்கள், பொதுமக்கள் போச்சம்பள்ளி- கல்லாவி சாலையில் மறியல் போராட்டத்தில் ஈடுபட்டனர். அப்போது, சாலை விரிவாக்க பணி தொடங்கி பல மாதங்களாகியும் பணிகள் மிகவும் தாமதமாக நடந்து வருகிறது. இதனால் இருசக்கர வாகனத்தில் செல்வோர் சாலையோர பள்ளங்களில் விழுந்து காயங்களுடன் செல்லும் நிலை காணப்படுகிறது. எனவே, பணிகள் விரைந்து முடிக்க வேண்டும். ஒப்பந்தார் மீது வழக்குப்பதிவு செய்ய வேண்டும் என வலியுறுத்தினர். சம்பவ இடத்திற்கு வந்த போச்சம்பள்ளி காவல் ஆய்வாளர் கமலேசன் உரிய நடவடிக்கை எடுப்பதாக தெரிவித்தனர். இதையடுத்து மக்கள் மறியலை கைவிட்டு கலைந்து சென்றனர். மறியல் காரணமாக அச் சாலையில் ஒரு மணி நேரம் போக்குவரத்து பாதிக்கப்பட்டது.
]]> https://www.dinamani.com/all-editions/edition-dharmapuri/krishnagiri/2018/dec/12/ஒப்பந்ததாரரை-கைது-செய்யக்கோரி-பெண்ணின்-உறவினர்கள்-சாலை-மறியல்-3056399.html 3056397 தருமபுரி கிருஷ்ணகிரி பெனுகொண்டாபுரம் ஏரியில் இருந்து பாம்பாறு அணைக்கு தண்ணீர் திறந்து விட கோரிக்கை DIN DIN Wednesday, December 12, 2018 08:34 AM +0530
பெனுகொண்டாபுரம் ஏரியில் இருந்து பாம்பாறு அணைக்கு தண்ணீர் திறந்து விட வேண்டுமென்று விவசாயிகள் கோரிக்கை விடுத்துள்ளனர்.
கிருஷ்ணகிரி மாவட்டம், தென்பெண்ணை ஆற்றின் குறுக்கே உள்ள நெடுங்கல் அணையில் இருந்து பாரூர் ஏரிக்கு தண்ணீர் திறந்துவிடப்படுகிறது. பாரூர் ஏரியில் இருந்து பாசன கால்வாய்கள் மூலம் மத்தூர் அருகே உள்ள பெனுகொண்டாபுரம் ஏரிக்குச் செல்கிறது. 450 ஏக்கர் பரப்பளவு கொண்ட இந்த ஏரியில் 19 அடிக்கு 140 மில்லியன் கனஅடி தண்ணீர் தேக்கி வைக்கப்படுகிறது. இதன் மூலம், ஒட்டப்பட்டி, மாதம்பதி, கொடமாண்டப்பட்டி, அந்தேரிப்பட்டி, திப்பம்பட்டி ஊராட்சிகளில் உள்ள 2 ஆயிரம் ஏக்கர் விளை நிலங்கள் நேரடியாக பாசன வசதி பெறுகின்றன. இந்த நிலையில், கிருஷ்ணகிரி அணையில் 40 அடி வரை மட்டுமே தண்ணீர் தேக்கி வைக்க முடியும் என்பதால், அணைக்கு வரும் உபரி நீர் முழுவதும் பாசனக் கால்வாய்களிலும், தென்பெண்ணை ஆற்றிலும் திறந்து விடப்படுகிறது. ஆற்றில் செல்லும் தண்ணீரில் 240 கனஅடி நீர், நெடுங்கல் அணை வழியாக பாரூர் ஏரிக்கு திருப்பிவிடப்பட்டுள்ளது. பாரூர் ஏரியின் முழுக் கொள்ளளவான 15.60 அடிக்கு தண்ணீர் உள்ளதால், ஏரியில் இருந்து கால்வாய்கள் மூலம் இணைப்பு ஏரிகளுக்கு திறந்து விடப்பட்டுள்ளது. அதன்படி, கடந்த ஒரு மாதங்களுக்கு மேலாக கால்வாயில் சென்ற தண்ணீர் மூலம் பெனுகொண்டாபுரம் ஏரிக்கு நிரம்பத் தொடங்கியது.
கடந்த நவ.30-ம் தேதி ஏரியின் நிரம்பியதால், பாசனத்திற்கு தண்ணீர் திறந்துவிடப்பட்டது. இதனிடையே திங்கட்கிழமை 2-வது முறையாக ஏரி நிரம்பியது. தற்போது கால்வாய்கள் மூலம் பாம்பாறு அணைக்கு தண்ணீர் செல்கிறது. கால்வாய் அகலப்படுத்திருந்தால், பாம்பாறு அணையில் தண்ணீர் விரைவாக நிரம்பி இருக்கும் என்கின்றனர் அப் பகுதி விவசாயிகள். இதுதொடர்பாக பாம்பாறு பாசன விவசாயிகள் சங்கத் தலைவர் சவுந்தரராஜன் கூறும்போது, தற்போது கால்வாயில் தண்ணீர் குறைந்த அளவே செல்கிறது. பாரூர் ஏரியில் இருந்து பெனுகொண்டாபுரம் ஏரி கால்வாய், இங்கிருந்து பாம்பாறு அணை வரை செல்லும் நீர் கால்வாய்களை அகலப்படுத்த வேண்டும். இதன் மூலம் தண்ணீர் விரைவாக நிரம்பும். இதனால் பாம்பாறு அணையின் கீழ் பாவக்கல், முன்றாம்பட்டி, கொண்டாம்பட்டி, நடுப்பட்டி உள்ளிட்ட 9 ஊராட்சிகளில் சுமார் 30-க்கும் மேற்பட்ட கிராம மக்களுக்கு குடிநீர்த் தேவையும், 4 ஆயிரம் ஏக்கருக்கு மேல் விளைநிலங்கள் பாசன வசதி பெறும் என்றார்.
]]> https://www.dinamani.com/all-editions/edition-dharmapuri/krishnagiri/2018/dec/12/பெனுகொண்டாபுரம்-ஏரியில்-இருந்து-பாம்பாறு-அணைக்கு-தண்ணீர்-திறந்து-விட-கோரிக்கை-3056397.html 3056398 தருமபுரி கிருஷ்ணகிரி பெண் கல்வியை வலியுறுத்தி 6 ஆயிரம் கிலோ மீட்டர் ஸ்கேட்டிங் சென்ற இளைஞர் DIN DIN Wednesday, December 12, 2018 08:34 AM +0530
ஏழை பெண் குழந்தைகளின் கல்விக்காக நிதி திரட்ட 6 ஆயிரம் கிலோ மீட்டர் தொலைவுக்கு ஸ்கேட்டிங் சென்ற இளைஞர் செவ்வாய்க்கிழமை ஒசூர் திரும்பினார். அவரை ஒசூர் டைட்டான் நிர்வாக இயக்குநர் பாஸ்கர் பட் வரவேற்றார்.
ஏழை பெண் குழந்தைகளின் கல்விக்கு நிதி திரட்ட 3 மாதங்களுக்கு முன்பு ஒசூரில் இருந்த சர்வதேச ஸ்கேட்டிங் வீரர் ஆந்திர மாநிலம், உப்பலபட்டி கிராமத்தைச் சேர்ந்த வீரர் ராணா ஒசூரில் இருந்த புறப்பட்டார். 96 நாள்கள் பயணத்தின்போது தமிழகம், கர்நாடகம், ஆந்திரம், மகாராஷ்டிரம், தில்லி, மேற்கு வங்கம், பீகார் உள்ளிட்ட பல்வேறு மாநிலங்கள் வழியாகச் சென்ற அவர், செவ்வாய்க்கிழமை ஒசூர் தனீஷ்க் நிறுவனத்தில் நிறைவு செய்தார்.
பின்னர் அவர் பேசியது. பெண் கல்வியின் முக்கியத்துவத்தை வலியுறுத்தி இந்த பயணம் மேற்கொள்ளப்பட்டது. இதன் மூலம் ரூ.10 லட்சத்திற்கும் மேல் நிதி திரட்டப்பட்டது. இதன் மூலம் 25 ஆயிரம் ஏழை பெண் குழந்தைகள் கல்வி நிதி திரட்டப்பட்டுள்ளது என்றார். இந்த விழாவில் டைட்டான் நிறுவனத்தில் நிர்வாக இயக்குநர் பாஸ்கர் பட் ராணாவை வாழ்த்தி பேசினார். இதில் தனீஷ்க் நிறுவனத்தின் விற்பனை மேலாளர் தணிகைவேல், வேல்முருகன், டைட்டான் மனிதவள மேலாளர் சங்கர நாராயணன் உள்ளிட்ட பலர் கலந்து கொண்டனர்.
]]> https://www.dinamani.com/all-editions/edition-dharmapuri/krishnagiri/2018/dec/12/பெண்-கல்வியை-வலியுறுத்தி-6-ஆயிரம்-கிலோ-மீட்டர்-ஸ்கேட்டிங்-சென்ற-இளைஞர்-3056398.html 3055919 தருமபுரி கிருஷ்ணகிரி தென் பெண்ணை ஆற்றின் குறுக்கே தடுப்பணை அமைக்க பூமி பூஜை DIN DIN Tuesday, December 11, 2018 09:28 AM +0530
பி. பழனம்பட்டி கிராமத்தில் தென் பெண்ணை ஆற்றின் குறுக்கே ரூ. 8 கோடியே 84 லட்சம் மதிப்பில் தடுப்பணை கட்டும் பணி திங்கள்கிழமை பூமிபூஜையுடன் துவங்கியது.
போச்சம்பள்ளியை அடுத்த பாரூர் அருகே பி. பழனம்பட்டி கிராமத்தை ஓட்டி தென் பெண்ணை ஆறு செல்கிறது. இந்த ஆற்றின் குறுக்கே நிலத்தடி நீர் செறிவூட்டும் திட்டத்தின் கீழ் தடுப்பணை அமைக்க திங்கள்கிழமை பூமி பூஜை நடைபெற்றது.
தருமபுரி, கிருஷ்ணகிரி பொதுப்பணித் துறை செயற்பொறியாளர் மெய்யழகன் தலைமை வகித்தார். கிருஷ்ணகிரி அணை உதவி செயற்பொறியாளர் நடராஜன் வரவேற்றார்.
போச்சம்பள்ளி வட்டாட்சியர் கோபிநாத், காவேரிப்பட்டணம் ஒன்றியச் செயலாளர் எம்எஸ்.
பிரபாகரன், முன்னாள் ஊராட்சி மன்றத் தலைவர் கண்ணன், சம்பத், சிவலிங்கம் ஆகியோர் முன்னிலை வகித்தனர். இதில், வருவாய்க் கோட்டாட்சியர் சரவணன் சிறப்பு அழைப்பாளராகக் கலந்து கொண்டு பூமிபூஜை செய்து பணிகளைத் தொடக்கி வைத்துப் பேசியதாவது:
பாரூர்-அரசம்பட்டி இடையே உள்ள பி. பழனம்பட்டி கிராமத்தில் தென் பெண்ணை ஆற்றின் குறுக்கே தடுப்பணை கட்டப்படும் என தமிழக முதல்வர் அறிவித்திருந்தார்.
அதையடுத்து, நிலத்தடி நீர் செறிவூட்டும் திட்டத்தின் கீழ் தடுப்பணை அமைக்க ரூ. 8 கோடியே 84 லட்சத்து 28 ஆயிரம் மதிப்பில் 145 மீட்டர் நீளத்துக்கு 1.5 மீட்டர் உயரத்துக்கு தடுப்பணை கட்டப்படவுள்ளது.
இந்தத் தடுப்பணையில் சுமார் 5.21 மில்லியன் கனஅடி நீர் சேமிக்கப்படும். இதன்மூலம் பாரூர், அரசம்பட்டி, பண்ணந்தூர், அதைச் சுற்றியுள்ள கிராமங்களில் 84-க்கும் அதிகமான பாசனக் கிணறுகளின் நிலத்தடி நீர்மட்டம் உயரும்.
மேலும், 6 கூட்டு குடிநீர்த் திட்ட கிணறுகள் மூலம் 224 கிராமங்களில் வசிக்கும் மக்களுக்கு குடிநீர் வழங்கப்படும். இப் பணி, 6 மாதங்களுக்குள் முழுமையாக முடிக்க அறிவுறுத்தப்பட்டுள்ளது என்றார்.
நிகழ்ச்சியில் பாரூர் வருவாய் ஆய்வாளர் ராஜகனகு, கிராம நிர்வாக அலுவலர்கள் கெளரிசங்கர், தேன்மொழி, விவசாயிகள் கலந்து கொண்டனர். பாரூர் நீர் பாசனப் பிரிவு உதவி செயற்பொறியாளர் முருகேசன் நன்றி கூறினார்.
போச்சம்பள்ளியில் கணவரைக் கொன்று தற்கொலை என்று நாடகமாடிய மனைவி உள்பட 5 பேரை போச்சம்பள்ளி போலீஸார் கைது செய்து சிறையிலடைத்தனர்.
கிருஷ்ணகிரி மாவட்டம், போச்சம்பள்ளியை அடுத்த ஜம்புகுட்டப்பட்டியைச் சேர்ந்தவர் ராஜலிங்கம் (35), கூலித் தொழிலாளி. இவரது மனைவி சோனியா (25). இத் தம்பதிக்கு ஜீவா (7), ஹரி (4) என இரு மகன்கள் உள்ளனர். இந்த நிலையில் ராஜலிங்கம் சனிக்கிழமை இரவு வீட்டில் மர்மமான முறையில் தூக்கில் தொங்கிய நிலையில் பிணமாகக் கிடந்தார். தனது கணவர் தற்கொலை செய்து கொண்டதாக சோனியா கூறினார். இதுகுறித்து தகவல் கிடைத்ததும் போச்சம்பள்ளி போலீஸார் நிகழ்விடத்துக்கு வந்து விசாரணை நடத்தினர். அப்போது சோனியாவின் மகன்கள் ஜீவா, ஹரி ஆகிய இருவரும் தாயின் நாடகத்தை அம்பலப்படுத்தினர். தனது தாயும், சிலரும் சேர்ந்து தந்தையை அடித்து கழுத்தை நெரித்ததாகக் கூறினர். பின்னர் சோனியாவை பிடித்து போலீஸார் விசாரணை நடத்தினர். அதில் சோனியாவுக்கும் அவரது தங்கையின் கணவர் சிவகுமாருக்கும் இடையே தகாத உறவு இருந்துள்ளது. அதை சோனியாவின் கணவர் கண்டித்துள்ளார்.
இதனால் சிவக்குமார் மற்றும் அவரது கூட்டாளிகள் துணையுடன் கணவரை கழுத்தை நெரித்துக் கொன்று தூக்கிலிட்டதை சோனியா ஒப்புக் கொண்டார். இதைத் தொடர்ந்து சோனியாவை போலீஸார் கைது செய்தனர். தலைமறைவாக இருந்த போச்சம்பள்ளியை அடுத்த எம்.ஜி.அள்ளி கிராமத்தைச் சேர்ந்த சிவக்குமார், திருவண்ணாமலையைச் சேர்ந்த அஜீத் (19), காளிமுத்து (19), பாலாஜி(20) ஆகிய நான்கு பேரையும் தனிப்படை போலீஸார் கைது செய்து சிறையில் அடைத்தனர்.
ராமசந்திரம் ஊராட்சி ஒன்றிய நடுநிலைப் பள்ளியில் மாணவிகளுக்கு தற்காப்புப் பயிற்சி தொடங்கப்பட்டது.
பள்ளி வளாகத்தில் நடைபெற்ற இந் நிகழ்ச்சிக்கு பள்ளியின் தலைமை ஆசிரியர் ஜாக்குலின் தலைமை வகித்தார். மாணவிகளிடம் தன்னம்பிக்கையை ஏற்படுத்தும் வகையில், பள்ளியில் பயிலும் 6,7,8 ஆகிய வகுப்புகளில் பயிலும் மாணவிகளுக்கு இந்தப் பயிற்சி அளிக்கப்படுகிறது. தினம் இரண்டு மணி நேரம் என மூன்று மாதங்களுக்கு இந்த தற்காப்புப் பயிற்சி அளிக்கப்படுகிறது. பயிற்சியாளர் சுதாகர், பயிற்சி அளிக்கிறார்.
ஆசிரியர்கள் குஷ்னுமா, மீனாட்சி, உமா, ஆசிரியர் பயிற்றுநர்கள் செல்வம், ஜெயசீலன் உள்ளிட்டோர் பயிற்சியை ஒருங்கிணைத்தனர்.
மூதறிஞர் ராஜாஜியின் 140-ஆவது பிறந்த நாளை முன்னிட்டு தொரப்பள்ளியில் ராஜாஜி பிறந்த இல்லத்தில் கால்நடை பராமரிப்புத் துறை அமைச்சர் உடுமலை கே. ராதாகிருஷ்ணன் மற்றும் இளைஞர் நலன் மற்றும் விளையாட்டு மேம்பாட்டுத் துறை அமைச்சர் பாலகிருஷ்ணா ரெட்டி, மாவட்ட ஆட்சியர் எஸ். பிரபாகர் ஆகியோர் ராஜாஜியின் உருவச் சிலைக்கு மாலை அணிவித்து மரியாதை செலுத்தினர்.
தொடர்ந்து ராஜாஜி பிறந்த கிராமமான தொரப்பள்ளி அரசு மேல்நிலைப் பள்ளி முதல் சுக சாந்தி நகர் வரை ரூ. 30 லட்சம் மதிப்பில் புதிய தார் சாலை அமைக்கும் பணிகளையும், நவதி ரோடு முதல் லட்சுமி நரசிம்மர் நகர் வரை ரூ. 24.50. லட்சம் மதிப்பில் புதிய தார் சாலை அமைக்கும் பணிகளையும் அமைச்சர்கள் தொடக்கி வைத்தனர். கோட்டாட்சியர் விமல்ராஜ், செய்தி மக்கள் தொடர்புத் துறை மு. சேகர், வட்டாட்சியர் முத்துபாண்டி உள்ளிட்ட பலர் கலந்து கொண்டனர்.
]]> https://www.dinamani.com/all-editions/edition-dharmapuri/krishnagiri/2018/dec/11/ராஜாஜிபிறந்த-நாள்-விழா-3055915.html 3055914 தருமபுரி கிருஷ்ணகிரி 50 ஆயிரம் பயனாளிகளுக்கு தலா 50 கோழி வழங்கும் திட்டம் விரைவில் தொடக்கம்: அமைச்சர் உடுமலை கே. ராதாகிருஷ்ணன் DIN DIN Tuesday, December 11, 2018 09:27 AM +0530
தமிழகம் முழுவதும் 50 ஆயிரம் பயனாளிகளுக்கு தலா 50 கோழி வழங்கும் திட்டத்தை விரைவில் முதல்வர் எடப்பாடி பழனிசாமி தொடக்கி வைப்பார் என கால்நடை பராமரிப்புத் துறை அமைச்சர் உடுமலை கே. ராதாகிருஷ்ணன் தெரிவித்தார்.
கிருஷ்ணகிரி மாவட்டம், ஒசூர் வட்டம், மத்திகிரியில் உள்ள தமிழ்நாடு கோழியின ஆராய்ச்சி மற்றும் கால்நடை பண்ணையில் உள்ள நாட்டுக் கோழி, காடை வளர்ப்பு குறித்து கால்நடை பராமரிப்புத் துறை உடுமலை கே. ராதாகிருஷ்ணன், இளைஞர் நலன் மற்றும் விளையாட்டு மேம்பாட்டுத் துறை அமைச்சர் பா. பாலகிருஷ்ணா ரெட்டி ஆகியோர் திங்கள்கிழமை நேரில் பார்வையிட்டு ஆய்வு மேற்கொண்டனர்.
இந்த ஆய்வின்போது மாவட்ட ஆட்சியர் டாக்டர் எஸ். பிரபாகர், கோழியின ஆராய்ச்சி கல்லூரி முதல்வர் டாக்டர் மணி, கால்நடை பராமரிப்புத் துறை இணை இயக்குநர் டாக்டர் இளங்கோவன் உடனிருந்தனர்.
அப்போது அமைச்சர் உடுமலை கே.ராதாகிருஷ்ணன் செய்தியாளர்களிடம் கூறியது:
மத்திகிரி கால்நடை பண்ணை வளாகத்தில் கோழியின ஆராய்ச்சி கல்லூரியில் 106 மாணவ, மாணவியர் படித்து வருகின்றனர். இந்தப் பகுதியிலேயே நாட்டுக்கோழி இனத்தை உற்பத்தி செய்ய வேண்டும் என்ற நோக்கில் 2016-இல் முதல்வர் ஜெயலலிதா ஆட்சி பொறுப்பேற்றபோது ரூ. 6 கோடி மதிப்பில் இங்கே அதற்கான பூர்வாங்க பணிகள் துவங்கப்பட்டன.
தற்போது அதற்குண்டான இடம் தேர்வு செய்யப்பட்டு நவீன முறையில் கோழிகளை உற்பத்தி செய்ய ஏதுவாக முதலில் தாய் கோழிகளை உற்பத்தி செய்து அதன் மூலம் கிடைக்கும் முட்டைகளை வைத்து குஞ்சுகளை உற்பத்தி செய்ய திட்டமிடப்பட்டுள்ளது.
கால்நடை பல்கலைக்கழகப் பண்ணையில் 1,600 ஏக்கர் உள்ளது. பொதுமக்கள் பண்ணைக்குள் நுழையாதவாறு அதைச் சுற்றிலும் பாதுகாப்பு கருதி 16 கி.மீ. தூரத்துக்கு முள்வேலி அமைக்கப்பட உள்ளது.
விரைவில் முதல்வரின் அனுமதி பெற்று இந்தத் திட்டம் செயல்படுத்த நடவடிக்கை எடுக்கப்படும்.
இங்கு உற்பத்தி செய்யப்படுகின்ற நாட்டுக் கோழி இனங்களை மக்களுக்கு வழங்கும் விதமாக தமிழகம் முழுவதும் 50 ஆயிரம் பயனாளிகளுக்கு தலா 50 கோழி வழங்கும் திட்டத்தை முதல்வர் விரைவில் துவக்கி வைப்பார். நமது கால்நடை பல்கலைக்கழகம் மூலம் இயங்குகின்ற கல்லூரிகளில் நாட்டுக் கோழிகள் வளர்க்க ஆய்வு பணிகள் மேற்கொள்ளப்பட்டு வருகின்றன என்றார் அமைச்சர் உடுமலை கே. ராதாகிருஷ்ணன்.
ஆய்வின்போது மத்திகிரி கால்நடை பண்ணை இணை இயக்குநர் மருத்துவர் இளவரசன், உதவி இயக்குநர்கள் மோகன்ராஜ், சண்முகம், கால்நடை உதவி மருத்துவர்கள், வட்டார வளர்ச்சி அலுவலர் சென்னகிருஷ்ணன் உள்ளிட்டோர் கலந்து கொண்டனர்.
]]> https://www.dinamani.com/all-editions/edition-dharmapuri/krishnagiri/2018/dec/11/50-ஆயிரம்-பயனாளிகளுக்கு-தலா-50-கோழி-வழங்கும்-திட்டம்-விரைவில்-தொடக்கம்-அமைச்சர்-உடுமலை-கே-ராதாகிரு-3055914.html 3055913 தருமபுரி கிருஷ்ணகிரி கிருஷ்ணகிரி அணை நீர் பந்தாரஅள்ளி பகுதி ஏரிகளுக்கு கிடைக்கும் வரை நிறுத்தக் கூடாது: விவசாயிகள் வலியுறுத்தல் DIN DIN Tuesday, December 11, 2018 09:26 AM +0530
கிருஷ்ணகிரி அணையின் வலதுபுறக் கால்வாயில் திறந்துவிடப்பட்ட தண்ணீர், பந்தாரஅள்ளி பகுதி ஏரிகளுக்குக் கிடைக்கும் வரை நீர் வரத்தை நிறுத்தக் கூடாது என அப்பகுதி விவசாயிகள் வலியுறுத்தினர்.
இதுகுறித்து, பந்தாரஅள்ளி ஊராட்சியைச் சேர்ந்த விவசாயிகள் திங்கள்கிழமை தருமபுரி மாவட்ட ஆட்சியர் சு. மலர்விழியிடம் அளித்த மனு:
கிருஷ்ணகிரி அணையின் வலதுபுறக் கால்வாயிலிருந்து பாசனத்துக்காக அண்மையில் திறந்துவிடப்பட்ட தண்ணீர் காரிமங்கலம் வட்டம், திண்டல் ஏரிக்கு சில நாள்களாக வந்து கொண்டிருக்கிறது.
இந்த ஏரி முழுமையாக நிரம்பிய பிறகு, பந்தாரஅள்ளி ஊராட்சியில் உள்ள கீழ் சவுளப்பட்டி ஏரி, மணஅணாடிப்பட்டி ஏரி, வெள்ளானன் குட்டை, நரிக்குட்டை, நடுக்கொட்டாய் ஏரி, முள்ளனூர் ஏரி, மற்றும் கரகம்பட்டி ஏரி ஆகிய ஏழு ஏரிகளுக்கு தண்ணீர் கிடைக்கும்.
ஆனால், திண்டல் ஏரி முழுமையாக நிரம்பாமலேயே சில நாள்களில் கிருஷ்ணகிரி அணையிலிருந்து திறந்து விடப்பட்ட தண்ணீர் நிறுத்தம் செய்யப்படும் என மேல்பெண்ணையாறு வடிநில கோட்ட நிர்வாகம் சார்பில் தெரிவிக்கப்பட்டுள்ளது.
அவ்வாறு, நீர்வரத்து நிறுத்தப்பட்டால், பந்தாரஅள்ளி ஊராட்சியிலுள்ள ஏரிகளுக்கு நீர்வரத்துக் கிடைக்காது. இதனால், விவசாயிகள் பெரிதும் பாதிப்புக்குள்ளாகும் சூழல் ஏற்பட்டுள்ளது.
எனவே, கடைமடை வரை அனைத்து ஏரிகளுக்கும் தண்ணீர் கிடைக்கும் வரை நீர்வரத்தை நிறுத்தக்கூடாது. விவசாயிகளின் நலன் கருதி உரிய நடவடிக்கை எடுக்க வேண்டும் என்றனர்.
]]> https://www.dinamani.com/all-editions/edition-dharmapuri/krishnagiri/2018/dec/11/கிருஷ்ணகிரி-அணை-நீர்-பந்தாரஅள்ளி-பகுதி-ஏரிகளுக்கு-கிடைக்கும்-வரை-நிறுத்தக்-கூடாது-விவசாயிகள்-வலியுற-3055913.html 3055912 தருமபுரி கிருஷ்ணகிரி மாற்று வகை ரத்தம் செலுத்தியதால் மகள் உயிரிழப்பு: இழப்பீடு கோரி மூதாட்டி மனு DIN DIN Tuesday, December 11, 2018 09:26 AM +0530
கிருஷ்ணகிரி அரசு தலைமை மருத்துவமனையில் பிரசவத்தின் போது, மாற்று வகை ரத்தம் செலுத்தியதால் தனது மகள் உயிரிழந்ததாகவும், இதற்கு இழப்பீடு கோரி, கிருஷ்ணகிரி மாவட்ட ஆட்சியரிடம் மூதாட்டி கை குழந்தையுடன் மனு அளித்தார்.
கிருஷ்ணகிரி மாவட்ட ஆட்சியர் அலுவலகக் கூட்ட அரங்கில், மக்கள் குறைதீர் கூட்டம் திங்கள்கிழமை நடைபெற்றது. இந்தக் கூட்டத்தில் கிருஷ்ணகிரியை அடுத்துள்ள பெரியகோடிப்பள்ளி கிராமத்தைச் சேர்ந்த முனிலட்சுமி என்பவர், தனது மகளின் கை குழந்தையுடன், மனு ஒன்றை அளித்தார்.
அந்த மனுவில் தெரிவித்துள்ளது: எனது மகள் வரலட்சுமி (27), கர்நாடக மாநிலத்தைச் சேர்ந்த கிருஷ்ணமூர்த்தி(35) என்பவருக்கும் கடந்த சில ஆண்டுகளுக்கு முன்பு திருமணம் நடைபெற்றது. இந்தத் தம்பதிக்கு ஏற்கெனவே இரு குழந்தைகள் உள்ள நிலையில், மீண்டும் கர்ப்பம் அடைந்த வரலட்சுமி, பிரசவத்துக்காக கிருஷ்ணகிரி அரசு தலைமை மருத்துவமனையில் அக்டோபர் 25-ஆம் தேதி அனுமதிக்கப்பட்டார். அவருக்கு சுகப் பிரசவத்தில் பெண் குழந்தை பிறந்தது.
மருத்துவமனையில் தொடர் சிகிச்சையில் இருந்த நிலையில், அக்டோபர் 27-ஆம் தேதி, வரலட்சுமிக்கு ரத்தம் தேவைப்படுவதாகக் கூறி, மருத்துவர், அவரது உடலில் ரத்தம் செலுத்தினர். அப்போது, அவருக்கு உடல்நிலை மேலும் மோசமடைந்தது.
இதையடுத்து, அவர், தருமபுரி அரசு மருத்துவக் கல்லூரி மருத்துவமனைக்கு உயர் சிகிச்சைக்காக அழைத்துச் செல்லப்பட்டார். ஆனால், செல்லும் வழியிலேயே உயிரிழந்தார். வரலட்சுமிக்கு மாற்று வகை ரத்தம் செலுத்தியதால் அவர் உயிரிழந்தார். எனவே, தவறான சிகிச்சை அளித்த அரசு மருத்துவர் மீது நடவடிக்கை எடுக்க வேண்டும். தற்போது ஆதரவற்ற நிலையில் குழந்தைகளுக்கு இழப்பீடு வழங்க மாவட்ட நிர்வாகம் நடவடிக்கை எடுக்க வேண்டும் என அதில் அவர் கேட்டுக் கொண்டுள்ளார்.
மாம்பட்டி, ஈச்சம்பாடி, தீர்த்தமலை மற்றும் பையர்நாயக்கன்பட்டி துணை மின் நிலையங்களில் நடைபெறும் மாதாந்திர பராமரிப்பு பணிகள் காரணமாக தீர்த்தமலை வட்டாரப் பகுதியில் செவ்வாய்க்கிழமை காலை 9 முதல் மாலை 5 மணி வரை மின் நிறுத்தம் செய்யப்படும் என செயற்பொறியாளர் (அரூர்) எஸ். பூங்கொடி தெரிவித்தார்.
மின் நிறுத்தம் செய்யப்படும் பகுதிகள் : மாம்பட்டி, அனுமன்தீர்த்தம், காட்டேரி, சட்டையம்பட்டி, சந்திராபுரம், கொங்கவேம்பு, கீழ்மொரப்பூர், பறையப்பட்டி, கே.வேட்ரப்பட்டி, தாமலேரிப்பட்டி, ஈச்சம்பாடி, கணபதிப்பட்டி, செக்காம்பட்டி, செல்லம்பட்டி, கீழானூர், வேப்பம்பட்டி, தீர்த்தமலை, மேல்செங்கப்பாடி, டி.அம்மாபேட்டை, மாம்பாடி, நரிப்பள்ளி, சிக்களூர், பெரியப்பட்டி, கூத்தாடிப்பட்டி, கோட்டப்பட்டி, சிட்லிங், வேலனூர் மற்றும் அதன் சுற்று வட்டாரப் பகுதிகள்.
ஒசூர் நகர திமுக சார்பில் புதிய உறுப்பினர் அட்டை வழங்கும் விழா ஞாயிற்றுக்கிழமை நடைபெற்றது.
ஒசூர் நகர்ப்புறப் பகுதியில் 45 வார்டுகள், ஒன்றிய பகுதிகளில் புதிய உறுப்பினர்கள் அட்டை வழங்கும் விழா திமுக நகர மற்றும் ஒன்றியம் சார்பில் நடைபெற்றது. இதில் தலைமை நிலையப் பிரதிநிதி எல்லாபுரம் மூர்த்தி, மாவட்டச் செயலாளர் ஒய். பிரகாஷ் எம்எல்ஏ, வேப்பனப்பள்ளி எம்எல்ஏ முருகன் ஆகியோர் கலந்து கொண்டு புதிய உறுப்பினர் அட்டையை வழங்கினர்.
ஒசூர் நகரச் செயலாளர் எஸ்.ஏ.சத்யா, மேற்கு மாவட்ட அவைத் தலைவர் யுவராஜ், மாநில சிறுபான்மையினர் பிரிவு துணைச் செயலாளர் விஜயகுமார், மாவட்டப் பிரதிநிதிகள் செந்தில்குமார், சரவணன், நகர அவைத் தலைவர் கருணாநிதி, ஒன்றியச் செயலாளர் சின்னபில்லப்பா,இலக்கிய அணி மாவட்ட அமைப்பாளர் எல்லோரமணி உள்ளிட்ட பலர் கலந்து கொண்டனர்.
மத்தூரில் அம்மா பூங்கா, உடற்பயிற்சி மையத்தை இளைஞர் நலன் மற்றும் விளையாட்டு மேம்பாட்டுத் துறை அமைச்சர் பா.பாலகிருஷ்ணா ரெட்டி சனிக்கிழமை பொதுமக்களின் பயன்பாட்டிற்கு திறந்துவைத்தார் .
மாவட்ட ஆட்சியர் எஸ்.பிரபாகர், மக்களவை உறுப்பினர் கே.அசோக்குமார், சட்டப்பேரவை உறுப்பினர்கள் நா.மனோரஞ்சிதம் நாகராஜ், சி.வி.ராஜேந்திரன் ஆகியோர் முன்னிலை வகித்தனர்.
பூங்கா, உடற்பயிற்சி மையத்தை திறந்துவைத்து அமைச்சர் பாலகிருஷ்ணா ரெட்டி பேசியது:
முன்னாள் முதல்வர் ஜெயலலிதா, கிராமப்புற மக்கள் பயன்பெறும் வகையில் எண்ணற்ற திட்டங்களை வழங்கி வந்தார். இதேபோல முதல்வர் எடப்பாடி கே.பழனிசாமி மக்களுக்குத் தேவையான திட்டங்களை நிறைவேற்றி வருகிறார். அதன்படி, அம்மா உடற்பயிற்சி, பூங்கா மையம் தலா ரூ. 30 லட்சத்தில் மத்தூரில் அமைக்கப்பட்டுள்ளது. 10 ஒன்றியங்களில் தலா ரூ.30 லட்சத்தில் இத் திட்டம் நிறைவேற்றப்பட்டுள்ளது.
இப் பூங்காவில் சிறுவர் விளையாட்டு சாதனங்கள், இளைஞர்களுக்கான நகர்ப்புறங்களில் உள்ளது போன்ற விலை உயர்ந்த உடற்பயிற்சி கருவிகள் வழங்கப்பட்டுள்ளன. இதேபோல வயதானவர்கள் நடைபயிற்சி மேற்கொள்ளும் வகையில் எளிய முறையிலான நடைபயிற்சி கருவிகள் அமைக்கப்பட்டுள்ளன என்றார்.
மாவட்ட ஊரக வளர்ச்சி முகமைத் திட்ட இயக்குநர் லோகேஷ்வரி, வட்டார வளர்ச்சி அலுவலர்கள் ஞானபிரகாசம், போச்சம்பள்ளி வட்டாட்சியர் எம்.கோபிநாத் உள்பட பலர் கலந்து கொண்டனர்.
தருமபுரி, போச்சம்பள்ளியில் சோனியா காந்தி பிறந்த நாள் விழா ஞாயிற்றுக்கிழமை கொண்டாடப்பட்டது.
தருமபுரியில் நடைபெற்ற நிகழ்ச்சியில் அக் கட்சியின் மாவட்டத் தலைவர் கோவி.சிற்றரசு தலைமையில் நகரத் தலைவர் செந்தில்குமார், முன்னாள் மாவட்டத் தலைவர் பாலகிருஷ்ணன், ஏஐசிசி உறுப்பினர் சித்தையன் உள்ளிட்ட நிர்வாகிகள், தருமபுரி சாலை விநாயகர் கோயிலில் சிறப்பு வழிபாடு நடத்தினர்.
இதைத் தொடர்ந்து, பொதுமக்களுக்கு இனிப்புகள் வழங்கப்பட்டன. இதேபோல, மாவட்டத்தின் பல்வேறு பகுதிகளில் காங்கிரஸ் கட்சி நிர்வாகிகள் சோனியா காந்தி பிறந்தநாள் விழாவை கொண்டாடினர்.
கிருஷ்ணகிரி லண்டன்பேட்டை தொலைபேசி அலுவலகம் அருகே நடைபெற்ற நிகழ்ச்சியில் காங்கிரஸ் கட்சியினர் இனிப்புகள் வழங்கி சோனியா காந்தி பிறந்த நாளை கொண்டாடினர். கிருஷ்ணகிரி முன்னாள் நகரத் தலைவர் தளபதி ரகமத்துல்லா தலைமை வகித்தார். முன்னாள் மாவட்ட காங்கிரஸ் தலைவர் ஜேசுதுரைராஜ், மாநில செயற்குழு உறுப்பினர் ஏகம்பவாணன், மாநில பொதுக் குழு உறுப்பினர் ராமநாதன் உள்ளிட்டோர் பங்கேற்றனர்.
மேலும், ராயக்கோட்டை சாலை மேம்பாலம் அருகே அங்குள்ள மாரியம்மன் கோயிலில் சிறப்பு பூஜைகள் நடைபெற்றன. நகர காங்கிரஸ் தலைவர் வின்சென்ட் தலைமை வகித்தார். நகர துணைத் தலைவர் மரிய இருதயநாதன் உள்ளிட்டோர் பங்கேற்றனர்.
போச்சம்பள்ளியில் நடைபெற்ற நிகழ்ச்சிக்கு வட்டாரத் தலைவர் விவேகானந்தன் தலைமை வகித்தார். ஞானமூர்த்தி, வேடியப்பன், கோவிந்தசாமி, முனுசாமிநாயுடு, சம்பத்நைனார் ஆகியோர் முன்னிலை வகித்தனர். மாவட்ட பொதுச் செயலாளர் மனோகரன் கொடியேற்றி வைத்தார். வட்டரா துணை தலைவர் கோகுல் ஆசிரியர் ராஜீவ் சிலைக்கு மாலை அணிவித்தார். வட்டார துணைத் தலைவர் ஞானம் வரவேற்றார். பொதுமக்களுக்கு இனிப்புகள் வழங்கப்பட்டன.
ஊத்தங்கரை அதியமான் பப்ளிக் பள்ளியில் அறிவியல் கண்காட்சி அண்மையில் நடைபெற்றது .
கண்காட்சியை ஊத்தங்கரை சார்பு நீதிபதி வி.பி.சுகந்தி தொடக்கிவைத்தார். குற்றவியல் நீதித் துறை நடுவர் ராஜேஷ் ராஜு, மாவட்ட உரிமையியல் நீதிபதி சி.ராஜசேகரன் ஆகியோர் அனைத்து அரங்குகளையும் பார்வையிட்டனர்.
அதியமான் பப்ளிக் பள்ளியின் நிறுவனர் சீனி. திருமால்முருகன் வரவேற்றார்.
அதியமான் கல்வி நிறுவனங்களின் நிர்வாக அலுவலர் சீனி.கணபதிராமன் முன்னிலை வகித்தார். சிறந்த படைப்புகளுக்கு பரிசு, சான்றிதழ்கள் வழங்கப்பட்டன. அதியமான் பப்ளிக் பள்ளியின் முதல்வர் லீனாஜோஸ் நன்றி கூறினார்.
]]> https://www.dinamani.com/all-editions/edition-dharmapuri/krishnagiri/2018/dec/10/ஊத்தங்கரை-அதியமான்-பள்ளியில்-அறிவியல்-கண்காட்சி-3055308.html 3055307 தருமபுரி கிருஷ்ணகிரி கிருஷ்ணகிரியில் 700 கிலோ உலோகத்தில் உருவாக்கப்பட்ட சிவன் சிலை DIN DIN Monday, December 10, 2018 10:08 AM +0530
கிருஷ்ணகிரியில் 700 கிலோ உலோகத்திலான 108 முகம் கொண்ட சிவன் சிலை உருவாக்கப்பட்டுள்ளது. இந்த சிலையை இந்தியா புக் ஆப் ரெக்காட்ஸில் இடம் பெற்றுள்ள நிலையில், கின்னஸ் புத்தகத்தில் இடம் பெற பரிந்துரை செய்யப்பட்டுள்ளது.
இதுகுறித்து கிருஷ்ணகிரியைச் சேர்ந்த வியாபாரி அரசன் சனிக்கிழமை கூறியது:
700 கிலோ எடை உள்ள பஞ்சலோகத்தில் கும்பகோணத்தைச் சேர்ந்த 20 முதல் 40 சிற்பிகளைக் கொண்டு கடந்த ஒன்றரை ஆண்டுகளாக கிருஷ்ணகிரியில் உருவாக்கப்பட்ட இந்த மகாசக்தி சமேத மஹா சதாசிவம் சிலை ரிஷப வாகனத்தில் அமைந்துள்ளது. இந்தச் சிலை 108 அவதாரங்களில் 216 கைகளுடன் 63 இன்ச் உயரத்தில், 36 இன்ச் அகலத்தில் வடிவமைக்கப்பட்டுள்ளது. இதுபோன்ற சிலை எங்கும் இல்லாத நிலையில், கின்னஸ் சாதனைக்காக இந்த சிலையை பரிந்துரை செய்ய உள்ளோம். இந்த சிலையானது பொதுமக்களின் பார்வைக்கு 10 நாள்கள் வைக்கப்படும்.
போச்சம்பள்ளி அருகே கணவரைக் கொன்றதாக மனைவியிடம் போலீஸார் விசாரணை நடத்தி வருகின்றனர்.
போச்சம்பள்ளி அருகே உள்ள ஜம்புகுட்டப்பட்டி கிராமத்தை சேர்ந்தவர் ராஜலிங்கம் (38). இவருக்கும், அஞ்சூர் அருகேயுள்ள கொல்ரஅல்லியைச் சேர்ந்த சோனியாவுக்கும் (27) கடந்த 6 ஆண்டுகளுக்கு முன்பு திருமணம் நடைபெற்றது. இவர்களுக்கு ஜீவா(7) அரிஸ்(4) ஆகிய இரண்டு மகன்கள் உள்ளனர்.
இந்த நிலையில், சோனியாவுக்கும் வேறு ஒருவருக்கும் இடையே உறவு இருந்ததாகக் கூறப்படுகிறது. இதனால், தம்பதியிடையே அடிக்கடி தகராறு ஏற்பட்டு வந்ததாம். இந்த நிலையில், சனிக்கிழமை இரவு ராஜலிங்கம் மர்மமான முறையில் இறந்து கிடந்தார்.
இதையடுத்து, தனது கணவர் தற்கொலை செய்து கொண்டதாக சோனியா அளித்த புகாரின் பேரில் போலீஸார் விசாரணை நடத்தி வருகின்றனர். இதனிடையே, சோனியாவுடன் கூலிப் படையைச் சேர்ந்த நால்வர் சேர்ந்து ராஜலிங்கத்தை கொலை செய்ததாக புகார் எழுந்துள்ளது.
ஒசூரில் பழமை வாய்ந்த அம்மன் கோயிலில் 18 தங்கத் தாலிகளை மர்ம நபர்கள் திருடிச் சென்றனர்.
ஒசூர் முத்துராயன் ஜிபி பகுதியில் 100 ஆண்டுகள் பழமை வாய்ந்த துர்க்கை அம்மன் கோயில் உள்ளது. குடியிருப்பு பகுதியின் மத்தியில் உள்ள இக் கோயிலில் சனிக்கிழமை இரவு நுழைந்த மர்மநபர்கள் பூட்டை உடைத்து அம்மனுக்கு அணிவிக்கப்பட்டிருந்த 18 தங்கச் தாலிகள் மற்றும் உண்டியலில் இருந்த ரூ.10ஆயிரத்தை திருடிச் சென்றனர். இதன் மதிப்பு ரூ. ஒரு லட்சம் எனக் கூறப்படுகிறது. இதுகுறித்து ஒசூர் நகர போலீஸார் வழக்குப் பதிந்து விசாரணை நடத்தி வருகின்றனர்.
ஊத்தங்கரை அருகே பெண் தற்கொலை செய்து கொண்டது குறித்து கோட்டாட்சியர் விசாரணை நடத்தி வருகிறார்.
ஊத்தங்கரையை அடுத்த சாமல்பட்டியைச் சேர்ந்தவர் கார்த்திக் (32). இவர் அதே பகுதியில் மளிகை கடை நடத்தி வருகிறார்.இவருக்கும், ராயக்கோட்டை மாரியம்மன் கோயில் தெருவைச் சேர்ந்த ராணுவ வீரரான முருகன் -லட்சுமியின் மகள் பிரியங்கா (22). என்பவருக்கும் கடந்த இரண்டு வருடங்களுக்கு முன்பு திருமணம் நடைபெற்றது. இவர்களுக்கு 5 மாத ஆண் குழந்தை உள்ளது.
வியாபாரத்தில் நஷ்டம் ஏற்பட்டதால் மனைவியிடம் பணம் கேட்டு தொந்தரவு செய்துவந்தாராம் கார்த்திக். இந்த நிலையில், வெள்ளிக்கிழமை இரவு பிரியங்கா வீட்டில் தூக்கில் தொங்கிய நிலையில் இறந்து கிடந்தார். திருமணமாகி இரண்டு ஆண்டுகளேயாவதால் கிருஷ்ணகிரி கோட்டாட்சியர் சரவணன், ஊத்தங்கரை டி.எஸ்.பி ராஜபாண்டி ஆகியோர் விசாரணை நடத்தி வருகின்றனர்.
]]> https://www.dinamani.com/all-editions/edition-dharmapuri/krishnagiri/2018/dec/10/பெண்-தற்கொலை-கோட்டாட்சியர்-விசாரணை-3055304.html 3055303 தருமபுரி கிருஷ்ணகிரி கல்வி வளர்ச்சி பெற்றாலே பொதுப் பிரச்னைகள் ஒழியும் உயர் நீதிமன்ற நீதிபதி வினிட் கோதாரி DIN DIN Monday, December 10, 2018 10:07 AM +0530
கல்வி வளர்ச்சிப் பெற்றாலே பல்வேறு பிரச்னைகள் களையப்படும் என்றார் சென்னை உயர் நீதிமன்ற நீதிபதி வினிட் கோதாரி.
கிருஷ்ணகிரி மாவட்ட முதன்மை நீதிமன்றத்தில் மாவட்ட சட்டப் பணிகள் ஆணைக்குழு சார்பில் தேசிய அளவிலான மக்கள் நீதிமன்றம் நடைபெற்றது. மாவட்ட முதன்மை நீதிபதி கலாவதி தலைமையில் நடைபெற்ற இந்த நிகழ்வில் நீதிபதிகள் ஜெயப்பிரகாஷ், அறிவொளி, தஸ்னீம் உள்ளிட்டோர் பங்கேற்றனர்.
சென்னை உயர் நீதிமன்ற நீதிபதி வினிட் கோதாரி, தீர்வு காணப்பட்ட வழக்குகளில் காசோலைகள் வழங்கி பேசியது:
மக்கள் நீதிமன்றம் வாயிலாக நீண்ட நாள்களாக நிலுவையில் உள்ள வழங்குகளுக்கு தீர்வு காணப்படுகின்றன. இதில் வழக்கு நடத்துபவர்கள், வழக்குரைஞர்கள், பொதுமக்கள் பயன்பெறும் வகையில், நிலுவையில் உள்ள சிவில் வழக்குகள், காசோலை வழக்குகள், மோட்டார் வாகன விபத்து இழப்பீடு கோரும் வழக்குகள், குடும்ப நல வழக்குகள், வங்கிகள், தொழிலாளர் நல வழக்குகள் எடுத்துக் கொள்ளப்பட்டு தீர்வு காணப்படுகின்றன. கல்வி வளர்ச்சி அடைந்தாலே பல பிரச்னைகள் களையப்படுகின்றன.
நமது நாட்டில் சிறந்த அரசியலமைப்பு சட்டம் வரையறுக்கப்பட்டுள்ளது. பணம் சம்பாதிப்பது ஒன்றே குறிக்கோளாகக் கொண்டு இருக்கக் கூடாது. சேவை மனப்பான்மையுடன் கடினமான உழைப்பே மன நிறைவு தரும். வழக்குகள் விரைந்து முடிப்பதில் வழக்குரைஞர்களின் பங்களிப்பு முக்கியமானது. மக்கள் நீதிமன்றம் மூலம் பல முக்கிய வழக்குகளுக்கு தீர்வு காணப்படுகின்றன என்றார்.
கிருஷ்ணகிரி மாவட்டத்தில் ஒருங்கிணைந்த நீதிமன்ற வளாகத்தில் உள்ளஅனைத்து நீதிமன்றங்களிலும், ஒசூர், ஊத்தங்கரை, போச்சம்பள்ளி, தேன்கனிக்கோட்டை ஆகிய நீதிமன்றங்கள் செயல்பட்டன. கிருஷ்ணகிரி மாவட்டத்தில் மொத்தம் 9,026 வழக்குகள் விசாரணைக்கு எடுக்கப்பட்டன. இதில், 1,405 வழக்குகளில் ரூ.7.17 கோடி மதிப்பில் தீர்வு காணப்பட்டன.
]]> https://www.dinamani.com/all-editions/edition-dharmapuri/krishnagiri/2018/dec/10/கல்வி-வளர்ச்சி-பெற்றாலே-பொதுப்-பிரச்னைகள்-ஒழியும்உயர்-நீதிமன்ற-நீதிபதி-வினிட்-கோதாரி-3055303.html 3055302 தருமபுரி கிருஷ்ணகிரி நூறு நாள் வேலை முறைகேடு: அறிக்கை தாக்கல் செய்ய உத்தரவு DIN DIN Monday, December 10, 2018 10:07 AM +0530
கிருஷ்ணகிரி மாவட்டத்தில் தேசிய கிராமப்புற வேலை உறுதித் திட்டம் மற்றும் கழிப்பிடங்கள் கட்டும் திட்டங்களில் முறைகேடுகள் நடந்துள்ளதாக கொடுக்கப்பட்ட புகார் குறித்த விசாரணை அறிக்கையைத் தாக்கல் செய்ய லஞ்ச ஒழிப்புத்துறைக்கு உயர்நீதிமன்றம் உத்தரவிட்டுள்ளது.
சென்னை உயர்நீதிமன்றத்தில் ஜெயகிருஷ்ணா தாக்கல் செய்த மனுவில், கிருஷ்ணகிரி மாவட்டம் கோட்டையூர் முன்னாள் பஞ்சாயத்து செயலாளர் மகாதேவா என்பவர் நூறு நாள் வேலைவாய்ப்பு உறுதி திட்டத்தின் கீழ் பெரும் தொகையை முறைகேடு செய்துள்ளார். தூய்மை இந்தியா திட்டத்தின் கீழ் ஒரு பயனாளிக்கு மத்திய அரசு ரூ.9 ஆயிரமும், மாநில அரசு ரூ.3 ஆயிரமும் வழங்கும். ஆனால் இந்தத் தொகைகள் பயனாளிகளுக்கு வழங்கப்படவில்லை. இறந்தவர்களின் பெயரில் இந்தப் பணத்தை எடுத்து பஞ்சாயத்து செயலாளர் மோசடி செய்துள்ளார். இதுதொடர்பாக லஞ்சஒழிப்புத்துறை இயக்குநரிடம் கொடுத்த புகாரை நிராகரித்து உத்தரவிட்டுள்ளார். எனவே, இந்த உத்தரவை ரத்து செய்ய வேண்டும் எனக் கோரியிருந்தார்.
இந்த மனு நீதிபதி எம்.தண்டபாணி முன் விசாரணைக்கு வந்தது. வழக்கை விசாரித்த நீதிபதி, புகார் தொடர்பான விசாரணை அறிக்கையைத் தாக்கல் செய்ய லஞ்சஒழிப்புத் துறைக்கு உத்தரவிட்டு விசாரணையை வரும் டிசம்பர் 21- ஆம் தேதிக்கு ஒத்திவைத்தார்.
ஒசூர் நகராட்சியில் ரூ. 5. 25 கோடியில் புதிய தார்ச் சாலை அமைக்கும் பணிகளை ஞாயிற்றுக்கிழமை பூமி பூஜை செய்து அமைச்சர் பாலகிருஷ்ணா ரெட்டி தொடக்கிவைத்தார்.
மாவட்ட ஆட்சியர் எஸ்.பிரபாகர் தலைமை வகித்தார். விழாவில் அமைச்சர் பேசியது:
மாநகராட்சிக்கு இணையாக வளர்ந்து வரும் ஒசூரில் மக்களின் தேவைகளை நிறைவேற்றும் வகையில் அனைத்து பூங்கா, சாலை வசதி, குடிநீர், தெருவிளக்கு மற்றும் சுகாதாரப் பணிகள் மேற்கொள்ளப்பட்டு வருகின்றன.
அதனடிப்படையில், ஒசூர் நகராட்சிக்குள்பட்ட பகுதிகளான 8 வார்டுக்கு உட்பட்ட அன்பு நகர் குடியிருப்பு பகுதியில் ரூ. 25 லட்சம் மதிப்பில் தார்ச் சாலை அமைக்கும் பணிகளையும், அன்பு நகர் மற்றும் சாமுண்டி நகர் பகுதியில் ரூ.50 லட்சம் மதிப்பில் புதிய தார்ச் சாலை அமைக்கும் பணிகளையும், 11 வார்டுக்குள்பட்ட தென்றல் நகர் பகுதியில் ரூ. 25 லட்சம் மதிப்பில் புதிய தார்ச் சாலை அமைக்கும் பணிகளையும், சூசூவாடி முதல் பேகேப்பள்ளி வரை ரூ. 50 லட்சம் மதிப்பில் புதிய தார்ச் சாலை அமைக்கும் பணிகள் மேற்கொள்ளப்படுகின்றன.
எஸ்.எல்.வி. நகர் இணைப்பு சாலை பகுதியில் ரூ. 25 லட்சம் மதிப்பில் புதிய தார்ச் சாலை அமைக்கும் பணிகளையும், 14 வது வார்டுக்குள்ட்பட்ட அரசனட்டி பாரதி நகர் பகுதியில் ரூ. 50 லட்சம் மதிப்பில் தார்ச்சாலை அமைக்கும் பணிகளையும், முனீஸ்வரர் கோயில் மற்றும் பூஞ்சோலை நகர் பகுதியில் ரூ. 50 லட்சம் மதிப்பில் புதிய தார்ச்சாலை அமைக்கும் பணிகளையும், 41 வார்டுக்குட்பட்ட அந்திவாடி மற்றும் குறிஞ்சி நகர் பகுதியில் ரூ. 25 லட்சம் மதிப்பில் புதிய தார்ச் சாலை அமைக்கும் பணிகள் என இந்தத் திட்டத்தில் மொத்தம் ரூ. 5 கோடியே 25 லட்சம் மதிப்பிலான அடிப்படை வசதிகள் மேற்கொள்ளப்படுகின்றன.
இந்நிகழ்ச்சியில் ஆவின் பொது மேலாளர் பசவராஜா, நகராட்சி ஆணையாளர் பாலசுப்பிரமணியன், நகர பொறியாளர் கார்த்திகேயன், இளநிலை பொறியாளர் ராஜேந்திரன், நகரச் செயலாளர் எஸ். நாராயணன் மற்றும் பலர் கலந்து கொண்டனர்.
]]> https://www.dinamani.com/all-editions/edition-dharmapuri/krishnagiri/2018/dec/10/ஒசூர்-நகராட்சியில்-புதிய-தார்ச்-சாலை-அமைக்க-பூமி-பூஜை-3055301.html 3054610 தருமபுரி கிருஷ்ணகிரி மேக்கேதாட்டுவில் அணை கட்டினால் டெல்டா பகுதிகள் பாலைவனமாகும்: ஜி.கே.வாசன் பேச்சு DIN DIN Sunday, December 9, 2018 03:30 AM +0530
மேக்கேதாட்டுவில் அணை கட்டினால் டெல்டா பகுதிகள் பாலைவனமாக மாறிவிடும் என கிருஷ்ணகிரியில் சனிக்கிழமை நடைபெற்ற கண்டன ஆர்ப்பாட்டத்தில் தமிழ் மாநில காங்கிரஸ் கட்சியின் தலைவர் ஜி.கே.வாசன் பேசினார்.
கிருஷ்ணகிரி பேருந்து நிலையம் அருகே தமிழ் மாநில காங்கிரஸ் கட்சியின் சார்பில், காவிரியாற்றின் குறுக்கே மேக்கேதாட்டுவில் அணை கட்ட முயற்சி செய்யும் கர்நாடக மாநில அரசைக் கண்டித்தும், இதற்கு அனுமதி அளித்த மத்திய அரசைக் கண்டித்தும் ஆர்ப்பாட்டம் நடைபெற்றது. கிருஷ்ணகிரி கிழக்கு மாவட்ட த.மா.கா. தலைவர் ஜெயபிரகாஷ் தலைமையில் நடைபெற்ற இந்த ஆர்ப்பாட்டத்தில் மாநிலச் செயலாளர் காசிலிங்கம், தசரதன்(எ) மனோகரன், மாவட்ட பொதுச் செயலாளர் பழனிக்குமார் உள்ளிட்டோர் பங்கேற்றனர்.
இந்த ஆர்ப்பாட்டத்தில் த.மா.கா. தலைவர் ஜி.கே.வாசன் பேசியது: தமிழகத்துக்கு ஏற்கெனவே காவிரி பிரச்சனையில் முழுமையான தீர்வு காணப்படவில்லை. இந்த நிலையில், கடந்த சில நாள்களுக்கு முன்பு கஜா புயலால் தமிழக விவசாயிகள், குறிப்பாக டெல்டா மாவட்ட மக்கள் அதிக அளவில் பாதிக்கப்பட்டுள்ளனர். இந்த துயரமான சம்பவத்தை அவர்கள் சந்தித்துக் கொண்டிருக்கும் நிலையில், கர்நாடக மாநிலத்தில் மேக்கேதாட்டு என்னுமிடத்தில் மனிதாபிமானம் இல்லாமல் அணை கட்டும் திட்டத்தைக் கொண்டு வர முயற்சிக்கிறார்கள். இதற்கு மத்திய அரசும், அதன் நீர்வள ஆணையமும் அனுமதி அளித்துள்ளன.
மேக்கேதாட்டுவிலிருந்து 15 கி.மீ. தொலைவில் ஒகேனக்கல் உள்ளது. இங்கு அணை கட்ட அனுமதித்து, ஆய்வு செய்ய அனுமதிப்பதும் கர்நாடக மாநில, மத்திய அரசுகள் தமிழகத்தின் மீது தொடுக்கும் யுத்தம் ஆகும்.
மேக்கேதாட்டுவில் அணை கட்டினால், 67 டி.எம்.சி. தண்ணீரைத் தேக்கக் கூடிய திட்டமாகும். 49 டி.எம்.சி. கொள்ளளவு கொண்ட கிருஷ்ணராஜசாகர் அணையிலிருந்து தமிழகத்துக்கு உரிய தண்ணீர் இதுவரை கிடைக்கவில்லை. தமிழகத்துக்கு அருகில் அணை கட்டுவதால், குறிப்பாக தமிழ்நாட்டில் 15 மாவட்டங்களுக்கு குடிநீர்த் தட்டுப்பாடு ஏற்படும்.
தமிழகத்தில் ஏற்கெனவே உணவுப் பற்றாக்குறை உள்ளது. இதற்காக, பஞ்சாப், ஹரியாணா போன்ற மாநிலங்களில் இருந்து அரிசி, கோதுமை போன்றவற்றை தமிழகம் பெறும் நிலையில் உள்ளது. இத்தகைய நிலையில், மேக்கேதாட்டுவில் அணை கட்டினால், டெல்டா பகுதிகள் பாதிக்கப்பட்டு, பாலைவனமாக மாறிவிடும். தமிழகத்தில் திருப்பூர் முதல் வேலூர் வரை, ஒகேனக்கல் முதல் நாகப்பட்டினம் வரையில் பெரும்பாலான மாவட்டங்களில் குடிநீர்ப் பிரச்னை ஏற்படும். மேலும், 25 லட்சம் ஏக்கர் விவசாய நிலம் பாதிக்கப்படும். எனவே, மேக்கேதாட்டு அணைத் திட்டத்தை அனைவரும் ஒன்று சேர்ந்து எதிர்க்க வேண்டும். இதற்காக த.மா.கா. தொடர்ந்து போராடும். இந்தத் திட்டத்தை கர்நாடக மாநில அரசு கைவிட வேண்டும் என்றார்.
இதில் மூத்தத் துணைத் தலைவர் ஞானதேசிகன், மாநில நிர்வாகிகள் கோவை தங்கம், விடியல் சேகர், சக்தி வடிவேல், தீர்த்தராமன், புலியூர் நாகராஜன், கிருஷ்ணகிரி நகரத் தலைவர் சத்தியநாராயணன் உள்ளிட்டோர் பங்கேற்றனர்.
போராட்டத்தில் ஈடுபட்டோர், கர்நாடக மாநில அரசு மற்றும் மத்திய அரசைக் கண்டித்து முழக்கங்களை எழுப்பினர்.
]]> https://www.dinamani.com/all-editions/edition-dharmapuri/krishnagiri/2018/dec/09/மேக்கேதாட்டுவில்-அணை-கட்டினால்-டெல்டா-பகுதிகள்-பாலைவனமாகும்-ஜிகேவாசன்-பேச்சு-3054610.html 3054609 தருமபுரி கிருஷ்ணகிரி தொழிலாளர் துறையில் அலுவலக உதவியாளர் பணிக்கு விண்ணப்பிக்கலாம் DIN DIN Sunday, December 9, 2018 03:29 AM +0530
தொழிலாளர் துறையில் காலியாக உள்ள அலுவலக உதவியாளர் பணிக்கு விண்ணப்பங்கள் வரவேற்பதாக கிருஷ்ணகிரி தொழிலாளர் உதவி ஆணையர் (அமலாக்கம்) தே.ஞானவேல் தெரிவித்தார்.
இதுகுறித்து சனிக்கிழமை அவர் வெளியிட்ட செய்திக் குறிப்பு: கோவை கூடுதல் தொழிலாளர் ஆணையர் எல்லைக்குள்பட்ட திருப்பூர், குன்னூர், ஈரோடு, நாமக்கல், சேலம் ஆகிய மாவட்ட தொழிலாளர் துறை அலுவலகங்களில் காலியாக உள்ள 5 அலுவலக உதவியாளர் பணியிடங்களை இன சுழற்சி விதிகளின் அடிப்படையில் நேரடி நியமனம் மூலம் நிரப்பப்ட உள்ளன.
தொழிலாளர் துறையில் பணிபுரியும் அலுவலர்களுக்கு அடிப்படைப் பணிகளை மேற்கொள்வதில் உதவி செய்தல் மற்றும் அலுவலக நடைமுறை பணிகளில் உதவிடுதல் பணியின் தன்மையாக இருக்கும். ரூ.15,700 - ரூ.50,000 என்ற சம்பள ஏற்ற முறையில் அரசு நிர்ணயம் செய்யும் படிகளாகும்.
கல்வித் தகுதி- 8-ஆம் வகுப்பு தேர்ச்சி பெற்றிருத்தல் வேண்டும். சிறப்புத் தகுதிகள்:- மிதிவண்டி ஒட்ட தெரிந்திருத்தல் வேண்டும். இதற்கான வயது வரம்பு: 01.07.2018 அன்று 18 வயது நிறைவடைந்திருத்தல் வேண்டும்.
இன சுழற்சி முறையில் பொதுப்பிரிவினருக்கு அதிகபட்சமாக 30 வயதிற்குள்ளும், பிற்படுத்தப்பட்ட வகுப்பு(முஸ்லீம்), மிகவும் பிற்படுத்தப்பட்ட வகுப்பு மற்றும் சீர்மரபினர் 32 வயதுக்குள், ஆதிதிராவிடர், பழங்குடியினர் மற்றும் ஆதரவற்ற விதவை (அனைத்து வகுப்பிநர் 35 வயதுக்குள். புகுமுக வகுப்பு (பி.யூ.சி.)அல்லது மேல்நிலைப் பள்ளி அல்லது பட்டயப் படிப்பு முறையான பாடத்திட்டம் மூலம் பட்டப் படிப்பு ஆகியவற்றில் தேர்ச்சி பெற்ற பிற்படுத்தப்பட்ட , ஆதிதிராவிடர், பழங்குடியினர் மற்றும் ஆதரவற்ற விதவை(ணனைத்து வகுப்பினர்) உச்சவயது வரம்பு இல்லை.
10-ஆம் வகுப்பு தேர்ச்சி பெற்ற பிற்படுத்தப்பட்ட வகுப்பு, பிற்படுத்தப்பட்ட வகுப்பு (முஸ்லீம்), மிகவும் பிற்படுத்தப்பட்ட வகுப்பு மற்றும் சீர்மரபினர் - 34 வயதுக்குள், 10-ஆம் வகுப்பு தேர்ச்சி பெற்ற ஆதிதிராவிடர், பழங்குடியினர் மற்றும் ஆதரவற்றவிதவை (அனைத்து வகுப்பினர்) 40 வயதுக்குள், முன்னாள் ராணுவத்தினர் - ஆதிதிராவிடர், பழங்குடியினர், மற்றும் பிற்படுத்தப்பட்ட வகுப்பு -53 வயதுக்குள், முன்னாள் ராணுவத்தினர் - ஆதிதிராவிடர் பழங்குடியினர் மற்றும் பிற்படுத்தப்பட்ட வகுப்பு அல்லாதோர் -48 வயதுக்குள் மாற்றுத்திறனாளிகள் - வயது உச்ச வரம்புடன் கூடுதலாக 10 ஆண்டுகள் மற்றும் 40 வயதுக்குள் பணியிடம் காலியின்மை ரணமாக பணியிழந்த அரசுப் பணியாளர்களுக்கு வயது உச்ச வரம்புடன் கூடுதலாக முந்தைய அரசுப்பணி புரிந்த காலம் இருக்க வேண்டும்.
இந்தப் பணிக்கான விண்ணப்ப படிவம், விண்ணப்பிக்கும் வழிமுறைகள் மற்றும் இதர விபரங்களை இணையதளத்தில் பதிவிறக்கம் செய்து கொள்ளலாம்.
தற்போது விண்ணப்பிக்கும் போது, அவர்கள் விண்ணப்பங்களை தற்போது பணிசெய்யும் விவரங்களுடனும், அனைத்து கல்வி சான்றிதழ்கள், ஜாதி சான்றிதழ், வேலைவாய்ப்பு அட்டை மற்றும் முன்னுரிமைக்கான சான்றிதழ்கள்( ஊனமுற்றோர், ஆதரவற்ற விதவை மற்றும் கலமப்பு திருமணம் மற்றும் பிற வகைகள் முன்னுரிமை பெற்றோர்) மார்பளவு புகைப்படத்தை விண்ணப்பத்தில் ஒட்டியும், இரு புகைப்படங்களை தனியாகவும் இணைத்து மற்றும் பிற சான்றிதழ்களின் நகல்கள் சுய சான்றொப்பத்துடன் கூடுதல் தொழிலாளர் ஆணையர் அலுவலகம், டாக்டர் பாலசுந்தரம் சாலை, ஆர்.டி.ஓ. அலுவலக வளாக பின்புறம், கோயம்பத்தூர் - 641018 என்ற முகவரிக்கு 28.12.2018 ஆம் தேதி பிற்பகல் 5.30 மணிக்குள் கிடைக்கும்படி நேரிலோ, தபாலிலோ அனுப்ப வேண்டும் என அதில் தெரிவிக்கப்பட்டுள்ளது.
]]> https://www.dinamani.com/all-editions/edition-dharmapuri/krishnagiri/2018/dec/09/தொழிலாளர்-துறையில்-அலுவலக-உதவியாளர்-பணிக்கு-விண்ணப்பிக்கலாம்-3054609.html 3054608 தருமபுரி கிருஷ்ணகிரி கெலமங்கலத்தில் திமுக பூத் கமிட்டி முகவர்கள் கூட்டம் DIN DIN Sunday, December 9, 2018 03:29 AM +0530
கெலமங்கலத்தில் மக்களவைத் தொகுதி தேர்தலுக்கான திமுக பூத் கமிட்டி முகவர்கள் கூட்டம் அண்மையில் நடைபெற்றது.
கிருஷ்ணகிரி மேற்கு மாவட்டம், கெலமங்கலம் ஒன்றியம் மற்றும் பேரூர், தேன்கனிக்கோட்டை பேரூர் தேர்தல் கமிட்டி ஆலோசனைக் கூட்டம் கெலமங்கலம் தேன்கனிக்கோட்டை சாலையில் உள்ள தனியார் திருமண மண்டபத்தில் ஒன்றியப் பொறுப்பாளர் எம்.கணேசன் தலைமையில் நடைபெற்றது.
தேன்கனிக்கோட்டை பேரூர் செயலர் சீனிவாசன் வரவேற்றார். தலைமை நிலைய கிருஷ்ணகிரி மக்களவைத் தொகுதி பொறுப்பாளர் திருவடைமருதூர் செ.ராமலிங்கம் கலந்துகொண்டு, வரும் நாடாளுமன்றத் தேர்தல் பணிகள் குறித்து பேசினார். மேற்கு மாவட்டச் செயலர் தளி சட்டப்பேரவைத் தொகுதி உறுப்பினர் ஒய்.பிரகாஷ், மாவட்ட துணைச் செயலரும், வேப்பன ஹள்ளி சட்டப்பேரவைத் தொகுதி உறுப்பினர் பி.முருகன், மாவட்ட அவைத் தலைவர் யுவராஜ், பொருளாளர் ஜெயராமன் தலைமை செயற்குழ உறுப்பினர் சுகுமாரன் வர்த்தக அணி சின்னராஜ் உள்பட ஊராட்சி செயலர்கள், பேரூர் வட்டச் செயலர்கள் பூத் கமிட்டி உறுப்பினர்கள் கலந்துகொண்டனர். கெலமங்கலம் பேரூர் பொறுப்பாளர் ஆர்.ஜெ.குமார் நன்றி கூறினார்.
]]> https://www.dinamani.com/all-editions/edition-dharmapuri/krishnagiri/2018/dec/09/கெலமங்கலத்தில்-திமுக-பூத்-கமிட்டி-முகவர்கள்-கூட்டம்-3054608.html 3054607 தருமபுரி கிருஷ்ணகிரி ஒசூர் அரசுப் பள்ளிக்கு ரூ. 8 லட்சத்தில் குடிநீர் வசதியளித்த முன்னாள் மாணவர்கள் DIN DIN Sunday, December 9, 2018 03:29 AM +0530
ஒசூர்ஆர்.வி.அரசு ஆண்கள் மேல்நிலைப் பள்ளியில் 1986-87 ஆண்டு பள்ளி இறுதி வகுப்புப் படித்த மாணவர்கள் ரூ. 8 லட்சம் மதிப்பிலான மேல்நிலை, தரைத்தள நீர்த்தேக்கத் தொட்டிகளைக் கட்டி பள்ளிக்கு குடிநீர் வசதியை ஏற்படுத்தித் தந்துள்ளனர்.
மாவட்ட ஆட்சியர் எஸ்.பிரபாகர் தலைமையில் சனிக்கிழமை நடைபெற்ற நிகழ்ச்சியில் இளைஞர் நலன் மற்றும் விளையாட்டு மேம்பாட்டுத் துறை அமைச்சர் பாலகிருஷ்ணா ரெட்டி நீர்த்தேக்கத் தொட்டிகளை பள்ளி பயன்பாட்டுக்காக திறந்துவைத்து பேசியது:
தமிழக முன்னாள் முதல்வர் ஜெ.ஜெயலலிதா கல்வித் துறைக்கு எண்ணற்றதிட்டங்களை வழங்கினார். கல்வித் துறை சார்பில் நிகழ் நிதியாண்டில் ரூ. 25 கோடியில் விலையில்லா மிதிவண்டி, மடிக்கனிணி, சீருடைகள் என 14 வகையான கல்வி உபகரணங்களை வழங்கி வருகிறது.
அனைத்து துறைகளிலும் தமிழகம் முதன்மை மாநிலமாக உள்ளது. இதற்கு காரணம் கிராமப் பகுதிகளிலும் சாலை வசதி, குடிநீர் வசதி, தெருவிளக்குகள் என நகர்ப்புறத்துக்கேற்ப உட்கட்டமைப்பு வசதிகள் செய்யப்பட்டுள்ளது.
ஒசூர்ஆர்.வி. அரசு ஆண்கள் மேல்நிலைப் பள்ளிக்கு ராஜாஜி கலையரங்கம், உணவு உண்ணும் கூடம் கட்டித்தர கோரிக்கை விடுக்கப்பட்டுள்ளது. 15 நாள்களுக்குள் ஆய்வு செய்து கோரிக்கைகள் நிறைவேற்றப்படும்.
சூளகிரி அரசு ஆண்கள் மேல்நிலைப் பள்ளியில் விளையாட்டு மைதானம், குடிநீர் வசதி ஏற்படுத்த வேண்டும் என்ற கோரிக்கையும் பரிசீலிக்கப்படும். விளையாட்டு வீரர்களுக்கான வேலைவாய்ப்பு இட ஒதுக்கீடை பயன்படுத்திக் கொள்ளும் வகையில் மாணவர்கள் விளையாட்டில் சிறந்து விளங்க வேண்டும் என்றார்.
நிகழ்ச்சியில் மாவட்டக் கல்வி அலுவலர் சுப்பிரமணியன், சூளகிரி ஒன்றியக்குழு முன்னாள் தலைவர் மது ( எ) ஹேம்நாத், பெற்றோர்- ஆசிரியர் கழகத் தலைவர் நாராயணன், முன்னாள் எம்எல்ஏ கவுன்சிலர்கள் ஜெயபிரகாஷ், நந்தகுமார், வாசுதேவன், வட்டாட்சியர் முத்துபாண்டி, வட்டார வளர்ச்சி அலுவலர் விமல்ராஜ், தலைமை ஆசிரியர் மற்றும் 1986 -87 ஆம் ஆண்டு மாணவர்கள் கலந்து கொண்டனர்.
]]> https://www.dinamani.com/all-editions/edition-dharmapuri/krishnagiri/2018/dec/09/ஒசூர்-அரசுப்-பள்ளிக்கு-ரூ-8-லட்சத்தில்-குடிநீர்-வசதியளித்த-முன்னாள்-மாணவர்கள்-3054607.html 3054606 தருமபுரி கிருஷ்ணகிரி அல்லி மலர்களால் நிரம்பிய பண்ணந்தூர் ஏரி DIN DIN Sunday, December 9, 2018 03:29 AM +0530
கிருஷ்ணகிரி மாவட்டம், பண்ணந்தூர் ஏரி முழுவதும் அல்லி மலர்கள் பரவியுள்ளதால் அவற்றை காண்பதற்கும், அறுவடைக்கும் ஏராளமானோர் அப் பகுதியில் குவிந்துள்ளனர்.
போச்சம்பள்ளியை அடுத்த பண்ணந்தூர் ஏரியில் ஐப்பசி, கார்த்திகை மாதங்களில் அதிக அளவு சிவப்பு அல்லி மலர்கள் பூத்து குலுங்கும். இதேபோல நிகழாண்டு ஏரி முழுவதும் அல்லி மலர்கள் பூத்துள்ளன. கடந்த ஆண்டைவிட அதிகளவு அல்லி மலர்கள் பூத்துள்ளன.
இந்த சிவப்பு அல்லி மலரைக் காண கிருஷ்ணகிரி, தருமபுரி மாவட்டங்களைச் சேர்ந்த ஆர்வலர்கள் ஏரிக்கு வந்து பூவின் அழகை கண்டு ரசித்து புகைப்படம் எடுத்து வருகின்றனர். மேலும், இந்த பூவை வாங்கி செல்ல பெங்களூரு, ஓசூர், திருச்சி, கோவை பகுதிகளைச் சேர்ந்த ஏராளமானோர் வந்துள்ளனர்.
மருத்துவக் குணம் கொண்ட அல்லி: சிவப்பு அல்லியின் இதழ், கிழங்கு இதய நோய், கல்லீரல், தாதுவிருத்திக்கு சிறந்த பலனளிப்பதாக சித்த மருத்துவம் குறிப்பிடுகிறது. இறைவனுக்கு படைக்கும் மலரான இந்த சிவப்பு அல்லி, மாலைப் பொழுதில் மலரும். ஆல்பம், குமுதம், கைவரம் என்ற பெயர்களும் இதற்கு உண்டு.
சிவப்பு அல்லி இதழ்களுடன் செம்பருத்திப் பூ இதழ் சேர்த்து காய்ச்சி கசாயமாக்கி குடித்து வர இதயம் பலமடையும். இதய படபடப்பு நீங்கும். ரத்தம் பெருகும். சிவப்பு அல்லி விதையுடன் ஆவாரம் விதையை சேர்த்து பொடியாக்கி சிறிதளவு பாலில் கலந்து சாப்பிட்டு வந்தால் வெள்ளை நோய் குணமாகும். ஆண்மை பெருகும்.
அல்லி விதையைச் சேகரித்து தூளாக்கி பாலுடன் கலந்து குடித்து வந்தால் தாது விருத்தி உண்டாகும். கல்லீரல் மற்றும் மண்ணீரல் பலமடையும். சிவப்பு அல்லி பூவின் சாறெடுத்து சிறிதளவு செந்தூரம் கலந்து இருபது நாள்கள் தொடர்ந்து சாப்பிட்டு வந்தால் உடல் உஷ்ணம் தொடர்பான பிரச்னைகள் தீர்ந்து விடும்.
தேன்கனிக்கோட்டை வட்டத்தை இரண்டாகப் பிரித்து அஞ்செட்டியை தலைமையிடமாகக் கொண்டு புதிய வட்டாட்சியர் அலுவலகம் அமைப்பதற்கான தற்காலிக இடம் தேர்வு சனிக்கிழமை நடைபெற்றது.
அஞ்செட்டியில் பட்டு வளர்ச்சித் துறைக்குச் சொந்தமான பழைய கட்டடத்தை மாவட்ட ஆட்சியர் பிரபாகர் நேரில் ஆய்வு செய்தார். அங்கு புதிய அலுவலகம் தொடங்க ஆலோசிக்கப்பட்டது. இதையடுத்து தேன்கனிக்கோட்டை வட்டாட்சியர் வெங்கடேசன் முன்னிலையில் புதுப்பிக்கும் பணி நடைபெற்று வருகிறது.
ஆய்வின் போது மாவட்ட வருவாய் அலுவலர் சாந்தி, ஒசூர் கோட்டாட்சியர் விமல்ராஜ், உதவி மின் பொறியாளர் மாயவன் உள்ளிட்டோர் உடனிருந்தனர்.
பொம்மிடியில் இரு சக்கர வாகனம் மோதியதால் காயமடைந்த பெண் உயிரிழந்தார்.
பாப்பிரெட்டிப்பட்டி வட்டம், பொம்மிடி நகரைச் சேர்ந்த சின்னவன் மனைவி லட்சுமி (50). இவர், பொம்மிடி நகரில் தள்ளுவண்டியில் பலகாரக் கடை நடத்தி வந்தார். இந்த நிலையில், வெள்ளிக்கிழமை இரவு 10 மணியளவில், பொம்மிடி-கடத்தூர் சாலையில், சாலையோரம் நடந்துச் சென்று கொண்டிருந்த போது, அந்த வழியாக வந்த இரு சக்கர வாகனம் மோதியதில் காயமடைந்த லட்சுமி, சேலம் அரசு மருத்துவமனையில் அனுமதிக்கப்பட்டார். அங்கு, அவர் சனிக்கிழமை உயிரிழந்தார்.
இதுகுறித்து லட்சுமியின் மகன் பாலமுருகன் அளித்த புகாரின் பேரில் பொம்மிடி போலீஸார் வழக்குப் பதிந்துள்ளனர்.
தென்பெண்ணை ஆற்றிலிருந்து வஜ்ஜிரபள்ளம் கம்மநாயக்கன் ஏரிக்கு கால்வாய் அமைத்து தண்ணீர் திறந்துவிட வலியுறுத்தி சனிக்கிழமை விவசாயிகள் ஏரியில் இறங்கி போராட்டத்தில் ஈடுபட்டனர்.
கிருஷ்ணகிரி மாவட்டம், ராயக்கோட்டை அருகே உள்ளது வஜ்ஜிரபள்ளம். இக் கிராமத்தில் உள்ள கம்மநாயக்கன் ஏரி மூலம் வஜ்ஜிரபள்ளம் போடம்பட்டி, எல்லப்பன் கொட்டாய், பாலிகானூர், காளான்கொட்டாய் உள்ளிட்ட 10க்கும் மேற்பட்ட கிராமங்கள் நீர் ஆதாரத்தை பெற்று வருகின்றன.
இந்த நிலையில், கடந்த சில ஆண்டுகளாக போதிய மழையில்லாததால் ஏரி வறண்டது. இதனால், தென்பெண்ணை ஆற்றில் இருந்து கால்வாய் மூலம் ஏரிக்கு தண்ணீர் கொண்டு வர வேண்டும் என விவசாயிகள் கோரிக்கை விடுத்து வருகின்றனர். இந்நிலையில் வஜ்ஜிரபள்ளம் மற்றும் சுற்றுவட்டார கிராமங்களைச் சேர்ந்த விவசாயிகள், பொதுமக்கள் வறண்ட ஏரியில் இறங்கி போராட்டத்தில் ஈடுபட்டனர்.
இதுதொடர்பாக அவர்கள் கூறும் போது, தென்பெண்ணை ஆற்றின் குறுக்கே உள்ள அழியாளம் அணைக்கட்டில் இருந்து தூள்செட்டிக்கு தண்ணீர் கொண்டு செல்ல கால்வாய் அமைக்கப்படும் என அரசு அறிவித்துள்ளது.
இதற்கான ஆய்வு பணிகள் முடிந்து, திட்ட மதிப்பீடு தொகையும் நிர்யணம் செய்யப்பட்டுள்ளது. இத்திட்டத்தில் கம்மநாயக்கன் ஏரியை இணைக்க வேண்டும் என கோரிக்கை விடுத்தும், நடவடிக்கை இல்லை. விவசாயிகளின் வாழ்வாதாரத்தை பாதுகாக்க ஏரிக்கு கால்வாய் அமைத்து தண்ணீர் திறந்துவிட மாவட்ட நிர்வாகம் நடவடிக்கை எடுக்க வேண்டும் என்றனர்.
]]> https://www.dinamani.com/all-editions/edition-dharmapuri/krishnagiri/2018/dec/09/ராயக்கோட்டை-அருகே-ஏரியில்-இறங்கி-விவசாயிகள்-போராட்டம்-3054603.html 3054567 தருமபுரி கிருஷ்ணகிரி ஒசூர் அரசு பள்ளிக்கு ரூ. 8 லட்சத்தில் குடிநீர் வசதியளித்த முன்னாள் மாணவர்கள் DIN DIN Sunday, December 9, 2018 03:19 AM +0530
ஒசூர்ஆர்.வி.அரசு ஆண்கள் மேல்நிலைப் பள்ளியில் 1986-87 ஆண்டு பள்ளி இறுதி வகுப்புப் படித்த மாணவர்கள் ரூ. 8 லட்சம் மதிப்பிலான மேல்நிலை, தரைத்தள நீர்த்தேக்கத் தொட்டிகளைக் கட்டி பள்ளிக்கு குடிநீர் வசதியை ஏற்படுத்தித் தந்துள்ளனர்.
மாவட்ட ஆட்சியர் எஸ்.பிரபாகர் தலைமையில் சனிக்கிழமை நடைபெற்ற நிகழ்ச்சியில் இளைஞர் நலன் மற்றும் விளையாட்டு மேம்பாட்டுத் துறை அமைச்சர் பாலகிருஷ்ணா ரெட்டி நீர்த்தேக்கத் தொட்டிகளை பள்ளி பயன்பாட்டுக்காக திறந்துவைத்து பேசியது:
தமிழக முன்னாள் முதல்வர் ஜெ.ஜெயலலிதா கல்வித் துறைக்கு எண்ணற்ற திட்டங்களை வழங்கினார். கல்வித் துறை சார்பில் நிகழ் நிதியாண்டில் ரூ. 25 கோடியில் விலையில்லா மிதிவண்டி, மடிக்கனிணி, சீருடைகள் என 14 வகையான கல்வி உபகரணங்களை வழங்கி வருகிறது.
அனைத்து துறைகளிலும் தமிழகம் முதன்மை மாநிலமாக உள்ளது. இதற்கு காரணம் கிராமப் பகுதிகளிலும் சாலை வசதி, குடிநீர் வசதி, தெருவிளக்குகள் என நகர்ப்புறத்துக்கேற்ப உட்கட்டமைப்பு வசதிகள் செய்யப்பட்டுள்ளது.
ஒசூர்ஆர்.வி. அரசு ஆண்கள் மேல்நிலைப் பள்ளிக்கு ராஜாஜி கலையரங்கம், உணவு உண்ணும் கூடம் கட்டித்தர கோரிக்கை விடுக்கப்பட்டுள்ளது. 15 நாள்களுக்குள் ஆய்வு செய்து கோரிக்கைகள் நிறைவேற்றப்படும்.
சூளகிரி அரசு ஆண்கள் மேல்நிலைப் பள்ளியில் விளையாட்டு மைதானம், குடிநீர் வசதி ஏற்படுத்த வேண்டும் என்ற கோரிக்கையும் பரிசீலிக்கப்படும். விளையாட்டு வீரர்களுக்கான வேலைவாய்ப்பு இட ஒதுக்கீடை பயன்படுத்திக் கொள்ளும் வகையில் மாணவர்கள் விளையாட்டில் சிறந்து விளங்க வேண்டும் என்றார்.
நிகழ்ச்சியில் மாவட்டக் கல்வி அலுவலர் சுப்பிரமணியன், சூளகிரி ஒன்றியக்குழு முன்னாள் தலைவர் மது ( எ) ஹேம்நாத், பெற்றோர்- ஆசிரியர் கழகத் தலைவர் நாராயணன், முன்னாள் எம்எல்ஏ கவுன்சிலர்கள் ஜெயபிரகாஷ், நந்தகுமார், வாசுதேவன், வட்டாட்சியர் முத்துபாண்டி, வட்டார வளர்ச்சி அலுவலர் விமல்ராஜ், தலைமை ஆசிரியர் மற்றும் 1986 -87 ஆம் ஆண்டு மாணவர்கள் கலந்து கொண்டனர்.
மூத்த குடிமக்கள் நமது பொக்கிஷம் என கிருஷ்ணகிரி மாவட்ட நீதிபதி கே.அறிவொளி பேசினார்.
கிருஷ்ணகிரி மாவட்டம், சாமந்தமலை சிகா (அறக்கட்டளை) வளாகத்தில் சமூக நலத் துறையின் சார்பில் சர்வதேச முதியோர் தின விழா வெள்ளிக்கிழமை நடைபெற்றது.
கிருஷ்ணகிரி மாவட்ட ஆட்சியர் சு.பிரபாகர், மாவட்ட நீதிபதி கே.அறிவொளி ஆகியோர் தலைமை வகித்தனர். இந்த நிகழ்வில், மாவட்ட நீதிபதி கே.அறிவொளி பேசியது: முதியவர்கள் நமது கலாசாரத்தையும், பண்பாட்டையும் கற்றுத் தந்தவர்கள். பெரும்பாலான பாட்டிகள் கதைகளை சொல்லி, நமக்கு ஆக்கப்பூர்வமான சிந்தனைகளை தெளிவுபடுத்தினர்.
மூத்த குடிமக்கள் நமது பொக்கிஷம். மூத்த குடிமக்களின் பிரச்னைகள் மாவட்ட சட்டப் பணிகள் ஆணைக்குழு மூலம் தீர்வு காணப்படுகிறது. முதியவர்கள் எந்த நிலையிலும், அவர்களின் பிரச்னைகளை எங்களிடம் தெரிவிக்கலாம் என்றார்.
கிருஷ்ணகிரி மாவட்ட ஆட்சியர் சு.பிரபாகர் பேசியது: இன்றைய இளம் தலைமுறையினர் தங்களது பெற்றோர்களை அன்பும், அரவணைப்போடும் காக்க வேண்டும். பெற்றோர்கள் பிள்ளைகளுக்கு சொத்தை பிரித்து கொடுத்த நிலையில், பிள்ளைகள் அவர்களை கவனிக்காத நிலையில், பிரித்து கொடுத்த சொத்தை திரும்பப் பெற சட்டத்தில் இடம் உள்ளது.
முதியோர்களின் அனுபவம் தான் சிறந்த கல்வியாக திகழ்கிறது. அவர்களின் அறிவுரைகளையும், அனுபவங்களையும் மறக்கக் கூடாது. அவர்கள் நல்ல சத்தான உணவுகளை உண்டு ஆரோக்கியமாக வாழ வேண்டும் என்றார்.
கிருஷ்ணகிரியில் காவல் மற்றும் அவர்களது குடும்பத்தினருக்கான நிறை வாழ்வுப் பயிற்சி வெள்ளிக்கிழமை தொடங்கியது.
கிருஷ்ணகிரி ஆயுதப்படை வளாகத்தில் 3 நாள்கள் நடைபெறும் இந்த பயிற்சிக்கு, கிருஷ்ணகிரி மாவட்டக் காவல் கண்காணிப்பாளர் மகேஷ்குமார் தலைமை வகித்தார். கிருஷ்ணகிரி மாவட்ட ஆட்சியர் சு.பிரபாகர் குத்துவிளக்கேற்றி பயிற்சியை தொடங்கி வைத்தார். கூடுதல் காவல் கண்காணிப்பாளர் மோகன்ராஜ், துணைக் காவல் கண்காணிப்பாளர் கண்ணன், தனிப்பிரிவு காவல் ஆய்வாளர் அன்புமணி, ஆயுதப்படை காவல் ஆய்வாளர்கள் சுப்பிரமணி, சீனிவாசன் உள்ளிட்டோர் பங்கேற்றனர்.
காவல் துறை பணியாளர்களின் பணி தொடர்பான நிலைப்பாடுகள், உணர்வு நிலையான தேவைகளை முறையாக புரிந்து கொள்ளுதல். காவலர்களின் பணி, தனிப்பட்ட மற்றும் குடும்ப வாழ்க்கையை மேற்கொள்வதற்கான திறன் மேம்பாடு, தனிப்பட்ட குடும்ப வாழ்க்கை, தொழில்முறை வாழ்க்கைக்கு ஒத்திசைவாக கொண்டு செல்ல வகை செய்தல். குழந்தை வளர்ப்பு மற்றும் குழந்தைகளுக்கு அறிவூட்டல் ஆகியவற்றை கையாள்வதற்கான அறிவாற்றலையும், திறனையும் வழங்குதல். வேலை, குடும்பம் மற்றும் சமுதாய சூழல்களால் காவலர்களுக்கும், அவர்கள் குடும்பத்தினருக்கும் மன அழுத்தங்கள் ஏற்படாமல் இருக்க மேற்கொள்ள வேண்டிய செயல்பாட்டினை அறிவுறுத்தும் நோக்கத்துடன் இந்த பயிற்சி அளிக்கப்படுகிறது.
இப் பயிற்சி மாவட்டத்தில் உள்ள அனைத்து நிலை காவலர்களுக்கு பகுதி வாரியாக அளிக்கப்படுகிறது. முதல்கட்டமாக 40 காவலர்களுடன் பயிற்சி தொடங்கியது. காவல் ஆய்வாளர்கள் ஞானசேகரன், உதவி காவல் ஆய்வாளர்கள் சென்மீனா, ஷோபனா ஆகியோர் பயிற்சி அளித்தனர்.
ஒசூர் ரயில் நிலையம் எதிரில் இந்து முன்னணியினர் வியாழக்கிழமை ஆர்ப்பாட்டத்தில் ஈடுபட்டனர்.
அயோத்தியில் ராமர் கோயில் கட்ட வேண்டும் என்று கோரிக்கை விடுத்து ஒசூரில் இந்து முன்னணி அமைப்பின் சார்பில் காவிக் கொடி ஏந்தி ஆர்ப்பாட்டம் நடைபெற்றது. ஒசூர் ரயில் நிலையம் முன் நடைபெற்ற ஆர்ப்பாட்டத்துக்கு, இந்து முன்னணி அமைப்பின் மாவட்டச் செயலர் சத்யகோபால் தலைமை தாங்கினார். சேலம் கோட்டச் செயலர் உமேஷ் முன்னிலை வகித்தார். இதில், பா.ஜ.க. மாநில பொதுச் செயலர் கே.எஸ்.நரேந்திரன் கண்டன உரையாற்றினார். மேலும், பா.ஜ.க. மாநில இளைஞரணி செயலர் நாகராஜ், முருகன், சிவா, அப்பண்ணா உள்பட பலர் கலந்துகொண்டனர்.
வேளாண் துறை அதிகாரிகள் சார்பில், விவசாயிகளுக்கு பயிர் பாதுகாப்பு குறித்த பயிற்சி முகாம் வெள்ளிக் கிழமை நடைபெற்றது.
கிருஷ்ணகிரி மாவட்டம், மத்தூர் வட்டம், பூசாரிகொட்டாய் கிராமத்தில் மாநில விரிவாக்கத் திட்டங்களின் உறுதுணை சீரமைப்புத் திட்டத்தின் (அட்மா) கீழ், வேளாண் உதவி இயக்குநர் சக்திவேல் தலைமையில் விவசாயிகளுக்கு பயிர் பாதுகாப்பு உபகரணங்களை பாதுகாப்பான முறையில் பயன்படுத்துதல் குறித்த பயிற்சி நடைபெற்றது.
இதில், பையூர் மண்டல ஆராய்ச்சி நிலைய உதவி பேராசிரியர் ஆனந்தன், வயல்களில் பூச்சி மருந்து தெளிக்கும் போது பயன்படுத்தபடும் உபகரணங்கள் மற்றும் அவற்றைக் கையாளும் முறைகள் பற்றி விளக்கமாக கூறினார். உதவி வேளாண் அலுவலர் கோவிந்தசாமி நுண்ணீர்ப் பாசனத் திட்டம் மற்றும் மானியத் திட்டங்கள் பற்றி விளக்கினார். வட்டார தொழில்நுட்ப மேலாளர் ராஜ்குமார் ஒருங்கிணைந்த பூச்சி மேலாண்மை குறித்து விளக்கினார். இதில் 40-க்கும் மேற்பட்ட விவசாயிகள் கலந்துகொண்டனர். பயிற்சிக்கான ஏற்பாடுகளை உதவி தொழில்நுட்ப மேலாளர் மு.சாரதி செய்திருந்தார்.
]]> https://www.dinamani.com/all-editions/edition-dharmapuri/krishnagiri/2018/dec/08/பயிர்-பாதுகாப்பு-குறித்த-பயிற்சி-முகாம்-3054051.html 3054050 தருமபுரி கிருஷ்ணகிரி இடைத் தேர்தலுக்கு பிறகு தமிழகத்தில் ஆட்சி மாற்றம் ஏற்படும்: தளி எம்.எல்.ஏ. ஒய்.பிரகாஷ் DIN DIN Saturday, December 8, 2018 09:45 AM +0530
தமிழகத்தில் 20 தொகுதி இடைத் தேர்தலுக்கு பிறகு ஆட்சி மாற்றம் ஏற்படும் என தளி எம்.எல்.ஏ.வும், கிருஷ்ணகிரி மேற்கு மாவட்ட திமுக செயலருமான ஒய்.பிரகாஷ் தெரிவித்தார்.
கிருஷ்ணகிரி மேற்கு மாவட்டம், ஒசூர் நகர திமுக செயற்குழுக் கூட்டம் நகரச் செயலர் எஸ்.ஏ.சத்யா தலைமையில் வெள்ளிக்கிழமை நடைபெற்றது. இந்தக் கூட்டத்தில் சிறப்பு அழைப்பாளர்களாக தளி எம்.எல்.ஏ. ஒய்.பிரகாஷ், வேப்பனஹள்ளி எம்.எல்.ஏ. முருகன், திருவிடைமருதூர் முன்னாள் எம்.எல்.ஏ. ராமலிங்கம் ஆகியோர் கலந்துகொண்டு சிறப்புரை ஆற்றினர்.
இந்த விழாவில் தளி எம்.எல்.ஏ. ஒய்.பிரகாஷ் பேசியது: தமிழகத்தில் 20 தொகுதி இடைத் தேர்தல் நடைபெற்று வாக்கு எண்ணிக்கை முடிந்த அடுத்த கணமே திமுக தலைவர் மு.க.ஸ்டாலின் தமிழக முதல்வராக பதவியேற்பார். தமிழகத்தில் ஆட்சி மாற்றம் ஏற்பட வேண்டும் என பொதுமக்கள் விரும்புகின்றனர் என்றார்.
கிருஷ்ணகிரி மக்களவைத் தொகுதி தேர்தல் பொறுப்பாளரும், திருவிடைமருதூர் முன்னாள் எம்.எல்.ஏ.வுமான இராமலிங்கம், கிருஷ்ணகிரி மக்களவைத் தொகுதியில் அதிக முறை திமுக வெற்றி பெற்றுள்ளது. திமுக வெற்றி பெற்ற போதெல்லாம் ஒசூர் தொகுதியில் அதிக வாக்குகள் பெற்றுள்ளது குறிப்பிடத்தக்கது என்றார்.
நிறைவேற்றப்பட்ட தீர்மானங்கள்: சென்னை அறிவாலயத்தில் முன்னாள் முதல்வர் மு.கருணாநிதி சிலை திறப்பு விழாவில் பெருந்திரளாக கலந்து கொள்வது. மக்களவைத் தொகுதிக்கு திமுக தலைமை அறிவிக்கும் வேட்பாளருக்கு நகராட்சியில் உள்ள 45 வார்டுகளிலும் அதிக வாக்குகள் வித்தியாசத்தில் வெற்றி பெறச் செய்வது.
மேகதாது அணை திட்டத்துக்கு அனுமதி வழங்கிய மத்திய அரசைக் கண்டித்து திருச்சியில் போராட்டம் நடத்திய திமுக தலைவருக்கு நன்றி தெரிவிப்பது உள்ளிட்ட பல்வேறு தீர்மானங்கள் நிறைவேற்றப்பட்டன.
இதில், மாவட்ட துணைச் செயலர் பி.முருகன், நகரச் செயலர் எஸ்.ஏ.சத்யா, மாவட்ட அவைத் தலைவர் அ.யுவராஜ், தலைமை செயற்குழு உறுப்பினர் சுகுமாரன், மாவட்டப் பொருளாளர் ஜெயராமன் உள்ளிட்டோர் கலந்துகொண்டனர்.
]]> https://www.dinamani.com/all-editions/edition-dharmapuri/krishnagiri/2018/dec/08/இடைத்-தேர்தலுக்கு-பிறகு-தமிழகத்தில்-ஆட்சி-மாற்றம்-ஏற்படும்-தளி-எம்எல்ஏ-ஒய்பிரகாஷ்-3054050.html 3054049 தருமபுரி கிருஷ்ணகிரி மின்வாரிய ஊழியர்கள் ஆர்ப்பாட்டம் DIN DIN Saturday, December 8, 2018 09:44 AM +0530
கிருஷ்ணகிரியில் மின்சார சட்ட திருத்த மசோதா 2018-ஐ கண்டித்து, மின்வாரிய ஊழியர்கள் வெள்ளிக்கிழமை ஆர்ப்பாட்டத்தில் ஈடுபட்டனர்.
கிருஷ்ணகிரி மேற்பார்வை பொறியாளர் அலுவலகம் அருகே நடைபெற்ற ஆர்ப்பாட்டத்தில், பொறியாளர் சரவணன், சிஐடியுவின் நிர்வாகி சதீஷ்குமார் உள்ளிட்டோர் பங்கேற்றனர். லாபம் ஈட்டும் பகுதிகளை தனியாருக்கும், இழப்பு ஏற்படும் பகுதிகளை மின்வாரியத்துக்கும் ஒதுக்கீடு செய்யும் நடவடிக்கையைக் கண்டித்தும், தொழிற்சங்க உரிமைக்காக போராட்டம் நடத்துவதை தடுக்கும் நடவடிக்கையைக் கண்டித்தும் ஆர்ப்பாட்டத்தில் பங்கேற்றோர் முழக்கங்களை எழுப்பினர்.
கிருஷ்ணகிரியில் பல்வேறு கோரிக்கைகளை வலியுறுத்தி, கிராம நிர்வாக அலுவலர்கள் சங்கம் சார்பில் அடையாள உண்ணாவிரதப் போராட்டம் வெள்ளிக்கிழமை நடைபெற்றது.
கிருஷ்ணகிரி புறநகர் பேருந்து நிலையம் அருகே தமிழ்நாடு கிராம நிர்வாக அலுவலர்கள் சங்கம் சார்பில் நடைபெற்ற உண்ணாவிரதப் போராட்டத்துக்கு, அதன் மாவட்டத் தலைவர் செந்தில்குமார் தலைமை வகித்தார். மாவட்டச் செயலர் நல்லாகவுண்டன், பொருளாளர் தம்பிதுரை உள்ளிட்டோர் பங்கேற்றனர். இதில், பெண் கிராம நிர்வாக அலுவலர்களின் நலன் கருதி, அவர்களுக்கென தனி கழிப்பறை, குடிநீர் போன்ற அடிப்படை வசதிகளை ஏற்படுத்தி தரவேண்டும். கிராம நிர்வாக அலுவலர்களின் மாவட்ட மாறுதல்களை தமிழகம் முழுவதும் ஒரே நேரத்தில் நடத்திட வேண்டும். வாடகைக் கட்டடத்தில் இயங்கும் அலுவலகங்களுக்கு வாடகை வழங்க வேண்டும். கணினிச் சான்றுகள் வழங்க, இதுவரை செலவிட்ட தொகையை உடனே வழங்க வேண்டும். கிராம நிர்வாக அலுவலர்களின் கல்வித் தகுதியை படிப்படியாக உயர்த்த வேண்டும். கிராம நிர்வாகத் துறையை புதிதாக உருவாக்க வேண்டும் என்பன உள்ளிட்ட கோரிக்கைகள் வலியுறுத்தப்பட்டன.
கிருஷ்ணகிரி கே.ஆர்.பி. அணையில் இருந்து வெளியேறும் உபரி நீரை, ஊத்தங்கரை பாம்பாறு அணைக்கு விடக்கோரி அப்பகுதி விவசாயிகள் கோரிக்கை விடுத்துள்ளனர்.
ஊத்தங்கரையை அடுத்த பாம்பாறு அணை 42 அடி கொள்ளளவு கொண்டதாகும். இந்த அணையின் நீர்ப்பாசனப் பகுதியான மாரம்பட்டி, கானம்பட்டி, மூன்றம்பட்டி, பாவக்கல், கொட்டுகாரம்பட்டி, நல்லவன்பட்டி, சிங்காரப்பேட்டை, நாய்க்கனூர், நாப்பிராம்பட்டி, வண்டிக்காரன்கொட்டாய், புதூர் என 100-க்கும் மேற்பட்ட கிராமங்களுக்கு விவசாயமும், குடிநீர் ஆதாரமாய் உள்ளது.
கிருஷ்ணகிரி கே.ஆர்.பி. அணை உபரி நீர் அனைத்தும் தென்பெண்ணை ஆற்றங்கரை கால்வாய்களில் சென்று சாத்தனூர் வழியாக வீணாக கடலில் கலக்கிறது. கே.ஆர்.பி. அணை உபரி நீரை பாரூர் பெரிய ஏரி, பெனுகொண்டாபுரம் ஏரி வழியாக பாம்பாறு அணைக்கு கொண்டு வந்தால், இப்பகுதியில் உள்ள ஆழ்துளைக் கிணறுகளில் நிலத்தடி நீர்மட்டம் உயரும். விவசாயிகள் பாசன நீர் பெற்று தங்கள் விவசாய ஆதாரங்களை பெருக்கிக் கொள்வர்.
ஊத்தங்கரை, மிட்டப்பள்ளி, சிங்காரப்பேட்டை ஆகிய பகுதிகளில் உள்ள மக்களுக்கு குடிநீர் ஆதாரமாக பாம்பாறு அணை விளங்குகிறது. பருவமழை பொய்த்துப் போனதால் பாம்பாறு அணை வறண்டு காணப்படுகிறது. இதனால், அதை நம்பியுள்ள பல்வேறு கிராம விவசாயிகளும், பொதுமக்களும் கடுமையாகப் பாதிக்கப்பட்டுள்ளனர்.
இதுகுறித்து விவசாயிகள் கூறுகையில், கடந்த 10 ஆண்டுகளுக்கும் மேலாக பாம்பாறு அணைக்கு தண்ணீர் விடுவதில் அதிகாரிகள் தாமதம் காட்டி வருகின்றனர். பாம்பாறு அணைக்கு தண்ணீர் விடக் கோரி பாம்பாறு அணை பாதுகாப்பு இயக்கம், விவசாயிகள் சங்கம் சார்பில் ஆர்ப்பாட்டம், சாலை மறியல் என பல்வேறு போரட்டங்கள் நடத்தப்பட்டுள்ளன. நீர்வரத்துக் காலங்களில் முன்னுரிமை அடிப்படையில், பாம்பாறு அணை நீர்வரத்துக்கு மாவட்ட ஆட்சியர் போர்க்கால நடவடிக்கை எடுக்க வேண்டும் என கோரிக்கை விடுத்துள்ளனர்.
]]> https://www.dinamani.com/all-editions/edition-dharmapuri/krishnagiri/2018/dec/08/கேஆர்பி-அணை-உபரி-நீரை-பாம்பாறு-அணைக்கு-விடக்-கோரிக்கை-3054047.html 3053331 தருமபுரி கிருஷ்ணகிரி வெண்ணம்பள்ளி ஸ்ரீ திம்மராய சுவாமி கோயிலில் டிச. 9-இல் கும்பாபிஷேகம் DIN DIN Friday, December 7, 2018 08:32 AM +0530
பர்கூர் வட்டம், வெண்ணம்பள்ளி கிராமத்தில் உள்ள ஸ்ரீ திம்மராய சுவாமி கோயில் கும்பாபிஷேகம் டிச. 9-ஆம் தேதி நடைபெறுகிறது.
கிருஷ்ணகிரி மாவட்டம், பர்கூர் வட்டம், வெண்ணம்பள்ளி கிராமத்தில் எழுந்தருளியுள்ள ஸ்ரீ திம்மராய சுவாமி கோயில் கும்பாபிஷேக விழாவையொட்டி, டிச. 7-ஆம் தேதி காலை 9 மணிக்கு வாஸ்து சாந்தி, திக்பாலக பூஜை, கங்கணம் கட்டுதல், கொடியேற்றுதல், கலச ஸ்தாபனம், முதல்கால யாக வேள்வி, மங்களார்த்தி, தீர்த்தப்பிரதாசம் வழங்குதல் ஆகிய நிகழ்வுகளும், மாலை 6 மணிக்கு இரண்டாம்கால யாக வேள்வி, மங்களார்த்தி தீர்த்தப்பிரசாதம் வழங்குதல் நிகழ்ச்சிகளும் நடைபெறுகின்றன.
டிச. 8-ஆம் தேதி காலை 10.30 மணிக்கு மூன்றாம்கால யாக வேள்வி, கோபுரத்தில் தானியம் நிரப்புதல், தீர்த்தப்பிரசாதம் வழங்குதலும், அன்று இரவு 9 மணிக்கு நான்காம்கால யாகவேள்வி, அஷ்டபந்தனம் சாற்றுதல், கோபுர கலச ஸ்தாபனம், மங்களார்த்தி, தீர்த்தப்பிரசாதம் வழங்குதல் நிகழ்வுகளும் நடைபெற உள்ளன.
கும்பாபிஷேக தினமான டிச. 9-ஆம் தேதி காலை 5 மணிக்கு சுப்ரபாத சேவை, ஜந்தாம்கால யாக வேள்வி, கலச புறப்பாடும், தொடர்ந்து கும்பாபிஷேகமும் நடைபெறும். தொடர்ந்து, கோ-பூஜை, பஞ்சகன்யா பூஜை, சுமங்கலி பூஜை, மகா மங்களார்த்தியும், காலை 10 மணிக்கு ஸ்ரீ தேவி, பூதேவி சமேத ஸ்ரீ திம்மராய சுவாமி திருக்கல்யாணமும், மேல் தீபம் ஏற்றுதல், தீர்த்தப்பிரசாதம் வழங்குதலைத் தொடர்ந்து அன்னதானமும் நடைபெறும். விழா ஏற்பாடுகளை வெண்ணம்பள்ளி கிராம பொது மக்கள் மற்றும் கும்பாபிஷேக விழாக் குழுவினர் செய்துள்ளனர்.
அட்மா திட்டத்தின் கீழ் விவசாயிகளுக்கு கூட்டுப் பண்ணையத் திட்டப் பயிற்சி முகாம் வியாழக்கிழமை நடைபெற்றது.
மத்தூர் வட்டாரம், கருப்பேரி கிராமத்தில் மாநில விரிவாக்கத் திட்டங்களின் உறுதுணை சீரமைப்புத் திட்டத்தின் (அட்மா) கீழ், வேளாண் உதவி இயக்குநர் சக்திவேல் தலைமையில் விவசாயிகளுக்கு கூட்டுப் பண்ணையத் திட்டத்தின் நன்மைகள் மற்றும் அவற்றை செயல்படுத்தும் முறைகள் குறித்து விளக்கினார்.
இதில், உதவி வேளாண் அலுவலர் பெரியசாமி நுண்ணீர்ப் பாசனத் திட்டம் குறித்தும், மானியத் திட்டங்கள் பற்றி உதவி வேளாண் அலுவலர் கோவிந்தசாமியும், வட்டார தொழில்நுட்ப மேலாளர் ராஜ்குமார் ஊட்டமேற்றிய தொழுஉரம் தயாரித்தல் குறித்தும் விளக்கினர். இதில் 40-க்கும் மேற்பட்ட விவசாயிகள் கலந்துகொண்டனர். பயிற்சிக்கான ஏற்பாடுகளை உதவி தொழில்நுட்ப மேலாளர் சாரதி செய்திருந்தார்.
தென்பெண்ணை ஆற்றின் குறுக்கே, வாணி ஒட்டு பகுதியில் தடுப்பணை கட்டும் திட்டப் பணிக்கு அளவீடு செய்யும் பணியை விரைவுப்படுத்த வேண்டும் என விவசாயிகள் வலியுறுத்தி உள்ளனர்.
கிருஷ்ணகிரியில் தமிழக விவசாயிகள் சங்கத்தின் வாணி ஒட்டு அமைப்புக் குழுக் கூட்டம் புதன்கிழமை நடைபெற்றது. மாவட்ட ஆலோசகர் நசீர் அகமது தலைமையில் நடைபெற்ற இக் கூட்டத்தில், அதன் மாநிலத் தலைவர் ராமகவுண்டர், நிர்வாகிகள் கதிரியப்பன் கவுண்டர், சண்முகம், திம்மராயன், அனுமந்தராஜ், கண்ணப்பன் உள்ளிட்டோர் பங்கேற்றனர்.
கிருஷ்ணகிரி மாவட்டத்தில் பாயும் தென்பெண்ணை ஆற்றின் குறுக்கே வாணி ஒட்டு என்னுமிடத்தில் தடுப்பணை கட்டி, அதன் மூலம் கிருஷ்ணகிரி, தருமபுரி மாவட்டங்களில் உள்ள ஏரிகளுக்கு கால்வாய்கள் மூலம் தண்ணீர் நிரப்பும் வகையில் திட்டம் திட்டப்பட்டுள்ளது. இந்தத் திட்டப் பணிக்காக அளவீடு செய்யும் பணியில் ஈடுபட்டுள்ள பொதுப்பணித் துறையினர், வாரத்துக்கு இரண்டு மணி நேரம் மட்டுமே ஒதுக்குகின்றனர்.
இவ்வாறு பணியாற்றினால் இந்தத் திட்டப்பணி நிறைவேற 10 ஆண்டுகள் வரை ஆகலாம். எனவே, இத் திட்டப் பணியை நிறைவேற்ற ஒரு தனிக்குழுவை தமிழக அரசு அமைத்து, திட்டத்துக்கான நிதியையும் ஒதுக்கீடு செய்ய வேண்டும். இதை வலியுறுத்தி, கிருஷ்ணகிரியில் டிச. 11-ஆம் தேதி உண்ணாவிரதப் போராட்டத்தை நடத்துவது என கூட்டத்தில் தீர்மானம்
]]> https://www.dinamani.com/all-editions/edition-dharmapuri/krishnagiri/2018/dec/07/வாணி-ஒட்டு-தடுப்பணை-திட்ட-அளவீடு-பணியை-விரைவுப்படுத்த-வலியுறுத்தல்-3053327.html 3053325 தருமபுரி கிருஷ்ணகிரி பாபர் மசூதியை அதே இடத்தில் கட்ட வலியுறுத்தி ஆர்ப்பாட்டம் DIN DIN Friday, December 7, 2018 08:31 AM +0530
பாபர் மசூதியை அதே இடத்தில் கட்ட வலியுறுத்தி, கிருஷ்ணகிரியில் எஸ்.டி.பி.ஐ. கட்சியினர் வியாழக்கிழமை ஆர்ப்பாட்டத்தில் ஈடுபட்டனர்.
கிருஷ்ணகிரி பழைய பேட்டை காந்தி சிலை அருகே நடைபெற்ற ஆர்ப்பாட்டத்துக்கு, எஸ்.டி.பி.ஐ. கட்சியின் மாவட்டத் தலைவர் அஸ்கர் அலி தலைமை வகித்தார். மாவட்ட பொதுச் செயலர் ஷபியுல்லா, செயலர் பி.ஷப்பீர் அஹமத், காங்கிரஸ் மாவட்டத் தலைவர் எல்.சுப்பிரமணியன், முன்னாள் மாவட்டத் தலைவர் எம்.ஜேசு துரைராஜ், முன்னாள் நகரத் தலைவர் ரகமத்துல்லா உள்ளிட்டோர் பங்கேற்றனர்.
ஆர்ப்பாட்டத்தில் பங்கேற்றோர், இடிக்கப்பட்ட பாபர் மசூதியை அதே இடத்தில் கட்ட வேண்டும். பாபர் மசூதி வழக்கை விரைந்து முடிக்க வலியுறுத்தியும் முழக்கங்களை
இதேபோல், கிருஷ்ணகிரி புறநகர் பேருந்து நிலையம் அருகே தமிழக முஸ்லிம் முன்னேற்ற சங்கம் சார்பில் ஆர்ப்பாட்டம் நடைபெற்றது. மாவட்டத் தலைவர் நூர் முகமது தலைமை வகித்தார். மாவட்டச் செயலர் ரிஸ்வான் உள்ளிட்டோர் பங்கேற்றனர்.
தருமபுரியில் தமிழ்நாடு முஸ்லீம் முன்னேற்றக் கழகத்தினர், தொலைத்தொடர்பு நிலையம் அருகே வியாழக்கிழமை ஆர்ப்பாட்டத்தில் ஈடுபட்டனர். தமுமுக மாவட்டத் தலைவர் கே.தென்றல் யாசின் தலைமை வகித்தார். மாவட்டச் செயலர் ஏ.நவாப்ஜான் வரவேற்றார். தலைமை நிலையச் செயலர் ஜெ.அமீன், காங்கிரஸ் கட்சி மாவட்டத் தலைவர் கோவி.சிற்றரசு, மார்க்சிஸ்ட் கம்யூனிஸ்ட் கட்சி மாவட்டச் செயலர் ஏ.குமார், விடுதலைச் சிறுத்தைகள் கட்சி மாவட்டச் செயலர் த.ஜெயந்தி, மண்டலச் செயலர் பொ.மு.நந்தன், திராவிடர் கழக மாநில அமைப்புச் செயலர் ஊமை ஜெயராமன் மற்றும் மதிமுக, ஆதித் தமிழர் பேரவை நிர்வாகிகள் பேசினர்.
பாலக்கோடு பேருந்து நிலையத்தில் எஸ்.டி.பி.ஐ. கட்சி சார்பில் கட்சியின் மாவட்டச் செயலர் ஜாவித் தலைமையில் ஆர்ப்பாட்டம் நடைபெற்றது.
இதில், மாநில துணைத் தலைவர் அம்ஜத் பாஷா, மாநில பேச்சாளர் ரவூப் நிஸ்தார் ஆகியோர் கண்டன உரை ஆற்றினார். மேலும், இதில் விடுதலைச் சிறுத்தைகள் கட்சியின் மாவட்ட அமைப்பாளர் விஜயகுமார், தமிழக வாழ்வுரிமைக் கட்சியின் மாவட்டத் தலைவர் மாது ஆகியோர் கலந்துகொண்டு கண்டனம் தெரிவித்தனர்.
அஞ்செட்டி ஊராட்சியில் உள்ள நல்லான் சக்ரவர்த்தி ஏரி தூர்வாரி, செப்பனிடப்பட்டு, கரைகளை உயர்த்தி பொதுமக்களின் பயன்பாட்டுக்கு வழங்கப்பட்டது.
கிருஷ்ணகிரி மாவட்டம் தேன்கனிக்கோட்டை வட்டம், அஞ்செட்டி ஊராட்சியில் உள்ள நல்லான் சக்ரவர்த்தி ஏரியை பூனப்பள்ளியில் இயங்கி வரும் கேட்டபில்லர் இந்தியா பிரைவேட் லிமிடெட் என்ற தனியார் நிறுவனமும், வாத்ஸஸ்யம் அறக்கட்டளையும் இணைந்து தூர்வாரி, ஏரியின் கரைகளை உயர்த்தி, மரக்கன்றுகள் நட்டு பொதுமக்களின் பயன்பாட்டுக்கு வழங்கியுள்ளன.
புதன்கிழமை நடைபெற்ற இந்த விழாவில், கிருஷ்ணகிரி மாவட்ட ஆட்சியர் சு.பிரபாகர் தலைமை வகித்தார். ஒசூர் கோட்டாட்சியர் விமல்ராஜ், பசுமை பராமரிப்புக் குழுத் தலைவர் அ.தாமஸ், ஏரிகள் பராமரிப்புக் குழுத் தலைவர் லஷ்மணன், கேட்டர் பில்லர் இந்திய பிரைவேட் லிமிடெட் இயக்குநர் மு.ரமேஷ், வாத்ஸஸ்யம் அறக்கட்டளை நிறுவனர் கெளதமன் ஆகியோர் முன்னிலை வகித்தனர்.
விழாவில் ஆட்சியர் பேசியது: தமிழக அரசு நிலத்தடி நீர் உயரும் வகையில், ஏரிகளை தூர்வாரி செம்மைப்படுத்த உத்தரவிட்டதன் அடிப்படையில், மாவட்டத்தில் பல்வேறு பகுதிகளில் ஏரிகள் தூர்வாரும் பணிகள் நடைபெற்று வருகின்றன. அதுமட்டுமல்லாமல், விவசாயிகள் வண்டல் மண் எடுத்து விளைநிலங்களுக்கு பயன்படுத்தும் வகையில் அரசாணை பிறப்பிக்கப்பட்டுள்ளது. வண்டல் மண் தேவைப்படும் விவசாயிகள் சம்பந்தப்பட்ட வருவாய்
கோட்டாட்சியர், வட்டாட்சியர்களின் அனுமதியுடன் தங்கள் நிலத்தின் அடங்கல் மற்றும் சிட்டா ஆகியவற்றை வழங்கி விவசாயத்துக்கு வண்டல் மண்ணை எடுத்து பயன்படுத்திக் கொள்ளலாம்.
ஏரியிலிருந்து மண்ணை செம்மைப்படுத்தும் பணிகளுக்கு பயன்படுத்த பொக்லைன் எந்திர வசதி இலவசமாக செய்து தரப்படும். இதனால் இப்பகுதியில் நிலத்தடி நீர் உயர்வதோடு மட்டுமல்லாமல் மக்களுக்கும், பறவைகளுக்கும், விவசாயிகளுக்கும் மற்றும் கால்நடைகளுக்கும் பயனுள்ளதாக இருக்கும்.
அரசு மற்றும் தனியார் நிறுவனங்கள் சார்பாக நீர்நிலைகள் தூர்வாரும் பணிகள் நடைபெற்று வருகின்றன. நீர்வரத்து வாய்கால்களின் 4 இடத்தில் பாலம் அமைக்க கோரிக்கை விடப்பட்டுள்ளது. வட்டார வளர்ச்சி அலுவலர் மூலமாக நிதி வழங்கி, அனுமதி பெற்று அதற்கான பணி விரைவில் தொடங்கப்படும் என்றார்.
தமிழக அரசு அஞ்செட்டியை தாலுகாவாக அறிவித்துள்ளது. அதையடுத்து, தாலுகா இயங்க தற்காலிக இடமும், புதிய அலுவலகத்துக்கு இடமும் தேர்வு செய்யும் பணிகள் மேற்கொள்ளப்பட்டு வருகின்றன என ஆட்சியர் சு.பிரபாகர் தெரிவித்தார்.
இந்நிகழ்ச்சியின் போது, உதவி செயற்பொறியாளர் (ஊரக வளர்ச்சி) மகேஷ்குமார், வட்டார வளர்ச்சி அலுவலர்கள் சீனிவாசன், தமிழரசன், வட்டாட்சியர் வெங்கடேசன், துணை வட்டாட்சியர் பாரி மற்றும் பொதுமக்கள், விவசாயி பிரதிநிதிகள் கலந்துகொண்டனர்.
கஜா புயல் பாதிக்கப்பட்ட மக்களுக்கு, ஐ.வி.டி.பி. தொண்டு நிறுவனம் சார்பில் ரூ.15 லட்சத்திலான நிவாரணப் பொருள்கள் அனுப்பி வைக்கப்பட்டன.
கஜா புயலால் பாதிக்கப்பட்ட மக்களின் துயரைப் போக்கும் வகையில், ரூ.3 லட்சத்தில் சானிடரி நாப்கின் பெட்டிகள் தஞ்சாவூர் மாவட்டத்துக்கும், புதுக்கோட்டை மாவட்டம், தோப்புக் கொள்ளை கிராமத்தில் உள்ள இலங்கை அகதிகள் முகாமில் வசிக்கும் 526 பாதிக்கப்பட்ட குடும்பங்களுக்கு ரூ.5 லட்சத்தில் சூரிய சக்தி விளக்குகள், ரகுநாதபுரத்தைச் சுற்றியுள்ள கிராமங்களை சேர்ந்த கல்லூரி மாணவியர் தேர்வுக்கு தயாராகும் வகையில், அக்சீலியம் கல்லூரி நிர்வாகம் விடுத்த வேண்டுகோளை ஏற்று 1,500 மாணவியருக்கு ரூ.7 லட்சத்தில் சூரிய சக்தி விளக்குகள் என மொத்தம் ரூ.15 லட்சத்திலான நிவாரணப் பொருள்கள் வழங்கப்பட்டன .
]]> https://www.dinamani.com/all-editions/edition-dharmapuri/krishnagiri/2018/dec/07/கஜா-புயல்-பாதிப்பு-ஐவிடிபி-சார்பில்-ரூ15-லட்சத்தில்-நிவாரண-உதவி-3053319.html 3053318 தருமபுரி கிருஷ்ணகிரி வாடமங்கலம் ஏரிக்கு தண்ணீர் கொண்டுவர தடுப்பணை அமைக்க வலியுறுத்தல் DIN DIN Friday, December 7, 2018 08:30 AM +0530
வாடமங்கலம் ஏரிக்கு தண்ணீர் கொண்டுவர தடுப்பணை அமைக்க வேண்டுமென விவசாயிகள் கோரிக்கை விடுத்துள்ளனர்.
போச்சம்பள்ளியை அடுத்த வாடமங்கலம் கிராமத்தில் உள்ள ஏரிக்கு, குடிமேனஹள்ளி அருகே உள்ள தென்பெண்ணை ஆற்றின் வலது புறத்திலிருந்து 6 கி.மீ. தொலைவில் நீர்வரத்துக் கால்வாய் அமைந்துள்ளது. கால்வாய் மூலம் நேரடி பாசனம் மற்றும் ஏரிப் பாசனத்தில் 51 ஹெக்டேர் நன்செய் நிலத்தில் அதிகளவில் நெல் மற்றும் குறைந்த அளவில் தென்னை சாகுபடி செய்யப்படுகிறது.
ஏரிக்கு வரும் தண்ணீர் கால்வாய் பழங்காலத்தில் வெட்டப்பட்டது. அப்போது ஆறு மேடாக இருந்ததால், ஆற்றில் இருந்து ஏரிக்கு தண்ணீர் சரளமாக வந்து கொண்டிருந்தது. இதனால் விவசாயிகள் தங்களது விவசாய நிலத்தில் இருபோக நெல் சாகுபடி செய்து வந்தனர். கடந்த 10 ஆண்டுகளாக அவ்வப்போது மணல் கொள்ளை நடந்ததால், ஆறு சுமார் 15 அடி பள்ளம் ஆகிவிட்டது. இதனால் ஆற்றிலிருந்து கால்வாய்க்கு தண்ணீர் வர நூற்றுக்கணக்கான மணல் மூட்டைகளை உயரமாக அடுக்கி தண்ணீர் திருப்பி விடப்படுகிறது. அவ்வாறு அடுக்கி வைக்கப்படும் மணல் மூட்டைகள் இரவோடு இரவாக திருடப்படுகின்றன. தற்போது கால்வாயில் தண்ணீர் சரியாக வராததால் ஏரியின் நீர்மட்டம் நாளுக்கு நாள் குறைந்து கொண்டே போகிறது. இதனால் தண்ணீர் பற்றாக்குறை ஏற்படும் அபாயம் உள்ளது.
எனவே, அகரம், குடிமேனஹள்ளி காளியம்மன் கோயில் அருகே தென்பெண்ணை ஆற்றின் குறுக்கே தடுப்பணை கட்டினால் அகரம் பாலம் வரை உள்ள சுமார் 10-க்கும் மேற்பட்ட குடிநீர் கிணறுகள் மற்றும் விளங்காமுடி, குடிமேனஹள்ளி உள்ளிட்ட கிராமங்களில் 5 கிலோ மீட்டர் சுற்றளவில் உள்ள 100-க்கும் மேற்பட்ட கிணறுகளின் நீர்மட்டங்கள் உயரும். மேலும் வாடமங்கலம் ஏரிக்கு தேவையான தண்ணீர் கால்வாய் மூலம் சாதாரணமாக வரும். இதனால் சுமார் 5 ஆயிரத்துக்கும் மேற்பட்ட சிறு, குறு விவசாயிகள் பயன் பெறுவர் என விவசாயிகள் தெரிவித்தனர்.
எனவே, குடிமேனஹள்ளி காளியம்மன் கோயில் அருகே தென்பெண்ணை ஆற்றின் குறுக்கே தடுப்பணை கட்ட வேண்டுமென கோரிக்கை விடுத்துள்ளனர்.
கிருஷ்ணகிரி மாவட்டத்தில் பெரிய சூலாமலை உள்ளிட்ட 7 இடங்களில் டிச. 8-ஆம் தேதி பொது விநியோகத் திட்ட சிறப்பு குறைதீர் கூட்டம் நடைபெறுகிறது.
இதுகுறித்து மாவட்ட நிர்வாகம் சார்பில் வியாழக்கிழமை வெளியான செய்திக் குறிப்பு: கிருஷ்ணகிரி மாவட்டத்தில் பொது விநியோகத் திட்டத்தில் காணப்படும் குறைபாடுகளை களைவதற்கும், மக்களின் குறைகளைக் கேட்டு உடனுக்குடன் அவற்றை நிவர்த்தி செய்யவும், குடும்ப அட்டைகளில் பெயர் திருத்தம், சேர்த்தல், நீக்கல் மற்றும் முகவரி மாற்றம் போன்ற குறைபாடுகளை களைவதற்கும் ஒவ்வொரு மாதமும், ஒரு தாலுகாவுக்கு ஒரு கிராமத்தில் சிறப்பு குறைதீர் கூட்டம் நடத்தப்படுகிறது.
அதன்படி, டிச. 8-ஆம் தேதி காலை 10 மணி முதல் மதியம் 1 மணி வரையில் சிறப்பு குறைதீர் கூட்டம் 7 வட்டங்களில் அந்தந்த வட்ட வழங்கல் அலுவலர் தலைமையில் நடைபெறுகிறது.
கிருஷ்ணகிரி வட்டத்தில், பெரிய சூலாமலை, ஊத்தங்கரை-உப்பாரப்பட்டி, போச்சம்பள்ளி-சந்தூர், பர்கூர்-அங்கிநாயனப்பள்ளி, சூளகிரி-அத்திமுகம், ஒசூர் வட்டம் கெலவரப்பள்ளி, தேன்கனிக்கோட்டை நாகமங்கலம் ஆகிய இடங்களில் நடைபெறுகிறது. இந்த குறைதீர் கூட்டத்தில் பொதுமக்கள் பங்கேற்று, தங்களது குறைகளை தெரிவித்து நிவர்த்தி செய்து கொள்ளலாம் என அதில் தெரிவிக்கப்பட்டுள்ளது.
ஊத்தங்கரை நகரில் உள்ள ஐயப்பன் சுவாமி கோயிலில் 11-ஆம் ஆண்டு விழா புதன்கிழமை நடைபெற்றது.
ஸ்ரீமத் நாராயணமூர்த்தி சுவாமியின் அருளாசியுடன் ஐயப்பன் கோயிலில் கணபதி ஹோமம், 108 சங்கு அபிஷேகமும், நெய் அபிஷேகமும் நடைபெற்றது.
சிவஸ்ரீ சிவசுப்பிரமணிய சிவாச்சாரியார் குழுவினர்கள் மற்றும் ஊர் பொதுமக்கள், பக்தர்கள் திரளாகக் கலந்து கொண்டு வழிபட்டனர்.
ஏற்பாடுகளை தர்ம சாஸ்தா அறக்கட்டளைத் தலைவர் வி. முருகேசன், செயலாளர் தங்கமுருகன், பொருளாளர் ஆர்.பி. ராஜி, இந்து சமய அறநிலையத் துறை செயல் அலுவலர், தர்ம கர்த்தாக்கள் மற்றும் ஊர் பொதுமக்கள் செய்திருந்தனர்.
கிருஷ்ணகிரி மாவட்டத்தில் அரசு அலுவலகங்களில் கோப்புகளை தமிழ் மொழியில் கையாண்ட அலுவலர்களுக்கு கிருஷ்ணகிரி மாவட்ட ஆட்சியர் சு. பிரபாகர், கேடயங்களை வழங்கிப் பாராட்டினார்.
தமிழ் வளர்ச்சித் துறையின் சார்பில், கிருஷ்ணகிரி மாவட்ட ஆட்சியர் அலுவலக கூட்ட அரங்கில் இரு நாள்காக நடைபெற்று வந்த ஆட்சி மொழி கருத்தரங்கு புதன்கிழமை நிறைவு
அகரமுதலி திட்ட இயக்குநர் (ஓய்வு) கோ. செழியன், தமிழ் வளர்ச்சித் துறை உதவி இயக்குநர் தே. ஜெயஜோதி, அரசு மகளிர் கல்லூரி தமிழ்த் துறை தலைவர் சௌ.கீதா உள்ளிட்டோர் பங்கேற்றனர்.
நிகழ்ச்சியில் கிருஷ்ணகிரி மாவட்ட ஆட்சியர் சு. பிரபாகர் பேசியது:
மொழியின் வாழ்வும், வளர்ச்சியும் அதன் பயன்பாட்டை பொருத்தே அமையும். எனவே, எங்கும், எதிலும் தமிழ் மொழியைப் பயன்படுத்த வேண்டும். அலுவலர்கள் கோப்புகளை பராமரிக்கும்போது, தவறு இல்லாமல் அலுவலக குறிப்பு கடித போக்குவரத்துப் பதிவேடுகளை சிறப்பாக கையாண்டு புதிய சொற்களை தமிழ் மொழியில் கோப்புகளை கையாள வேண்டும் என்றார்.
தொடர்ந்து, தமிழ் மொழியில் கோப்புகளை கையாண்ட மாவட்ட வேலைவாய்ப்பு அலுவலர் கௌரி சங்கருக்கு கேடயம் வழங்கிப் பாராட்டினார்.
]]> https://www.dinamani.com/all-editions/edition-dharmapuri/krishnagiri/2018/dec/06/அரசு-கோப்புகளை-தமிழ்-மொழியில்கையாண்ட-அலுவலர்களுக்குப்-பாராட்டு-3052726.html 3052724 தருமபுரி கிருஷ்ணகிரி மகசூலை அதிகரிக்க மண் ஆய்வு அவசியம்: ஆட்சியர் DIN DIN Thursday, December 6, 2018 08:52 AM +0530
மகசூலைப் பெருக்க விவசாயிகள் மண் ஆய்வு செய்வது அவசியம் என கிருஷ்ணகிரி மாவட்ட ஆட்சியர் சு. பிரபாகர் அறிவுறுத்தினார்.
கிருஷ்ணகிரி மாவட்ட ஆட்சியர் அலுவலக வளாகத்தில் உலக மண்வள நாள் விழா புதன்கிழமை நடைபெற்றது. கிருஷ்ணகிரி மாவட்ட ஆட்சியர் சு. பிரபாகர் தலைமையில் நடைபெற்ற இந்த விழாவில் வேளாண் இணை இயக்குநர்கள் ராஜேந்திரன், கண்ணன், பையூரில் உள்ள வேளாண் மண்டல ஆராய்ச்சி நிலையத் தலைவர் தமிழ்ச்செல்வன், எலுமிச்சங்கிரியில் உள்ள வேளாண் அறிவியல் மையத்தின் தலைவர் சுந்தராஜ், விவசாயிகள் உள்ளிட்டோர் பங்கேற்றனர்.
நிகழ்ச்சியில் கிருஷ்ணகிரி மாவட்ட ஆட்சியர் பேசியது: மனிதனின் ஆரோக்கியம் மண்ணிலிருந்து தொடங்குகிறது. ஆரோக்கியமான மண் மூலம் நஞ்சில்லா விளைப் பொருள்களைப் பெற முடியும்.
மனித குலத்தின் ஆரோக்கியத்தை உறுதி செய்யும் வகையில் ஒவ்வோர் ஆண்டும் டிசம்பர் 5-ஆம் நாளை உலக மண்வள நாளாக ஐக்கிய நாடுகள் அமைப்பு கொண்டாடும்படி விவசாயிகளுக்கு அழைப்பு விடுத்துள்ளது.
இத்தகைய நாளில் மண்ணின் தன்மை பாதிக்காமல் இயற்கை சமநிலையோடு உணவு தானியங்களைப் பெருக்க விவசாயிகள் உறுதி ஏற்க வேண்டும்.
நிலத்தின் நிலையான வளத்தை உயிர் உரங்கள், பசுந்தாள் உரங்கள், மக்கும் குப்பைகளைக் கொண்டு மேம்படுத்தலாம்.
மண்வள அட்டை பரிந்துரையின்படி பயிர்களுக்குத் தேவையான உரங்கள் மட்டும் பயன்படுத்தி இருமடங்கு அல்லது மூன்று மடங்கு வருவாய் ஈட்டலாம்.
கிருஷ்ணகிரி மாவட்டத்தில் இதுவரை 2 லட்சத்து 43 ஆயிரத்து 115 மண்வள அட்டைகள் வழங்கப்பட்டுள்ளன. 2018-19-ஆம் ஆண்டுக்கு கிருஷ்ணகிரி மாவட்டத்தில் பையூர், கட்டிகாநப்பள்ளி, பெத்தபாம்பட்டி ஆகிய மூன்று கிராமங்களை முன்னோடி கிராமங்களாகத் தேர்வு செய்யப்பட்டுள்ளதாக அவர் தெரிவித்தார்.
மண்வள நாள் விழாவையொட்டி, செய்தி மக்கள் தொடர்புத் துறையின் சார்பில் அரசின் செயல்விளக்கக் கண்காட்சி நடைபெற்றது.
இந்தக் கண்காட்சியை விவசாயிகள், வேளாண் பல்கலைக்கழக மாணவிகள் பார்வையிட்டனர்.
சூளகிரி அருகே போடூர் கிராமத்தைச் சேர்ந்தவர் செல்லப்பா (55). இவர், தனது வீட்டில் ஞாயிற்றுக்கிழமை இரவு உறங்கச் சென்றார். மறுநாள் காலை அவர் வீட்டை விட்டு வெளியில் வந்தபோது வீட்டின் அருகில் நின்ற ஒற்றை யானை எதிர்பாராத விதமாக அவர் அருகில் வந்தது. அதை சற்றும் எதிர்பாராத செல்லப்பா யானையிடமிருந்து தப்பிக்க ஓட முயன்றார். அதற்குள் அவரை தனது தும்பிக்கையால் தூக்கி வீசியது. அவர் முள்வேளியில் போய் விழுந்தார். பலத்த காயமடைந்த அவரின் சத்தம் கேட்டு அக்கம்பக்கத்தினர் சென்று யானையை பட்டாசு வெடித்து விரட்டினர். அவரை மீட்டு கிருஷ்ணகிரி அரசு மருத்துவமனைக்கு அனுப்பி வைத்தனர். சிகிச்சை பெற்று வந்த அவர் புதன்கிழமை உயிரிழந்தார்.
பள்ளி கல்வி பரிமாற்றத் திட்டத்தின் கீழ் கிருஷ்ணகிரியில் உள்ள அரசு அருங்காட்சியகத்தை பள்ளி மாணவர்கள் புதன்கிழமை பார்வையிட்டனர்.
ஒருங்கிணைந்த பள்ளி கல்வித் திட்டத்தின் சார்பில், கிராமப்புற பள்ளி மற்றும் நகர்ப்புற பள்ளியுடன் இணைந்து பள்ளிக் கல்வி பரிமாற்றத் திட்டம் செயல்படுத்தப்பட்டு வருகிறது.
அதன்படி கிருஷ்ணகிரி அண்ணா நகர் நகராட்சி நடுநிலைப் பள்ளியும், வேப்பனஅள்ளி ஒன்றியம், ராமசந்திரம் ஊராட்சி ஒன்றிய நடுநிலைப் பள்ளியும் இணைந்து இத்திட்டத்தின் கீழ் கற்பித்தல், கற்றல் திறனை மேம்படுத்தும் விதமாக முதல்கட்டமாக கிருஷ்ணகிரியில் உள்ள அரசு அருங்காட்சியத்துக்கு இந்தப் பள்ளிகளின் மாணவர்கள் அழைத்துச் செல்லப்பட்டனர். அங்குள்ள பழங்கால வரலாற்று சிறப்புமிக்க போர் கருவிகள், ஓவியங்கள், சிற்பங்கள், நாணயங்கள் உள்ளிட்டவைகளைப் பார்வையிட்டனர்.
ஒசூர் மற்றும் அதனைச் சுற்றியுள்ள பகுதிகளில் வியாழக்கிழமை (டிச.6) மின் நிறுத்தம் செய்யப்படும் என ஒசூர் மின்வாரிய செயற்பொறியாளர் குமார் தெரிவித்துள்ளார்.
கிருஷ்ணகிரி மின் பகிர்மான வட்டம், ஒசூர் கோட்டத்துக்குள்பட்ட, ஒசூர் துணை மின் நிலையத்தில், வியாழக்கிழமை அத்தியாவசிய மின்சாதன பராமரிப்பு பணிகள் மேற்கொள்ளப்பட உள்ளன. எனவே, அன்று காலை 9 மணி முதல் பிற்பகல் 2 மணி வரை, டி.வி.எஸ்.நகர், அந்திவாடி, மத்திகிரி, டைட்டான் டவுன்ஷிப், சிவகுமார் நகர், கொத்தூர், கொத்தகொண்டப்பள்ளி, பொம்மாண்டப்பள்ளி, முனீஸ்வர் நகர், துவாரகா நகர், மத்தம், நியூ அட்கோ, ராம்நகர், ஒசூர் பேருந்து நிலையம், ஸ்ரீநகர், அப்பாவு நகர், காமராஜ் காலனி, அண்ணா நகர், டைட்டான் இண்டஸ்ட்ரீஸ், அசோக் லேலண்ட் 1, சிப்காட் ஹவுசிங் காலனி (பகுதி), நேதாஜி நகர், பாலாஜி நகர் (சின்ன எலசகிரி), ஆனந்த நகர், சாந்தபுரம், அரசனட்டி, சூர்யா நகர், அண்ணாமலை நகர், கிருஷ்ணா நகர், எம்.ஜி.ரோடு, அலசநத்தம், நரசிம்மா காலனி மற்றும் சுற்று வட்டார பகுதிகளில் மின் விநியோகம் நிறுத்தம் செய்யப்படும்.
சிங்காரப்பேட்டையில் இளம் பெண் மர்மமான முறையில் உயிரிழந்தது குறித்து போலீஸார் விசாரித்து வருகின்றனர்.
ஊத்தங்கரையை அடுத்த சிங்காரப்பேட்டை பகுதியைச் சேர்ந்த பிரபு என்பவரின் மனைவி கவிதா (19).இவர், திருவண்ணாமலை மாவட்டம் செங்கம் அருகே உள்ள பிஞ்சூர் கிராமத்தைச் சேர்ந்த ஏழுமலை என்பவரின் மகள் ஆவார். இவருக்கு கடந்த 6 மாதங்களுக்கு முன்பு திருமணமானது.
இந்த நிலையில் திங்கள்கிழமை இரவு படுக்கை அறையில் கவிதா மர்மமான முறையில் உயிரிழந்துள்ளார். இதுகுறித்து தகவல் அறிந்து சென்ற சிங்காரப்பேட்டை போலீஸார் சடலத்தை மீட்டு பிரேதப் பரிசோதனைக்காக ஊத்தங்கரை அரசு மருத்துவமனைக்கு அனுப்பிவைத்தனர். இதையடுத்து அவரது தந்தை ஏழுமலை எனது தனது மகள் இறப்பில் மர்மம் இருப்பதாக கூறி காவல் நிலையத்தில் புகார் அளித்தார். அந்த புகாரின் பேரில் போலீஸார் வழக்குப் பதிவு செய்துள்ளனர். மேலும், கிருஷ்ணகிரி ஆர்.டி.ஓ. விசாரணையும் நடைபெற்று வருகிறது.
தேன்கனிக்கோட்டை அருகே பயிர்களை யானைகள் நாசம் செய்ததால் விவசாயிகள் கவலை அடைந்துள்ளனர்.
கர்நாடக மாநிலம், பன்னார்கட்டா வனப் பகுதியில் இருந்து வந்துள்ள 75 யானைகள் நொகனூர் காப்பு காட்டில் முகாமிட்டுள்ளன. இதில் 30 யானைகள் தனியாகப் பிரிந்து திங்கள்கிழமை வனப் பகுதியில் இருந்து வெளியே வந்தன. அந்த யானைகள், தேன்கனிக்கோட்டை அருகே உள்ள லிங்கதீரனப்பள்ளி கிராமத்தில் சின்னகுட்டி என்பவரின் விவசாய நிலத்தில் புகுந்து பப்பாளி மரங்கள், தென்னை மரங்களைச் சேதப்படுத்தின. மேலும் சொட்டு நீர்ப் பாசன குழாய்களையும் மிதித்து உடைத்தன.
பிறகு யானைகள் அருகில் உள்ள ரவி, அனுமப்பா, புட்டம்மா, சந்திரப்பா ஆகியோரின் விவசாய நிலங்களுக்குள் புகுந்து ராகி, சோளம், துவரை, அவரை ஆகிய பயிர்களை தின்றும், மிதித்தும் சேதப்படுத்தின. இதையடுத்து விவசாயிகள் தங்களின் விளைநிலங்களுக்கு சென்று, பயிர்களை யானைகள் சேதப்படுத்தி இருந்ததைக் கண்டு அதிர்ச்சி அடைந்தனர். இந்த யானைகளை அடர்ந்த வனப்பகுதிக்குள் விரட்ட வனத்துறையினர் நடவடிக்கை எடுக்க வேண்டும் என்று விவசாயிகள் கோரிக்கை வைத்துள்ளனர்.
காவேரிப்பட்டணத்தில் தொடர் திருட்டு சம்பவத்தில் ஈடுபட்டு வந்த இளைஞரை குண்டர் தடுப்புச் சட்டத்தின் கீழ் சிறையில் அடைக்க ஆட்சியர் சு.பிரபாகர் உத்தரவிட்டார். காவேரிப்பட்டணம் மற்றும் அதைச் சுற்றியுள்ள பகுதிகளில் தொடர் திருட்டில் ஈடுபட்டுவந்த ஜெகதாப் கிராமத்தைச் சேர்ந்த முத்து (எ) முத்துகுமாரை காவேரிப்பட்டணம் போலீஸார் கைது செய்தனர். மேலும், அவரிடமிருந்து 25 பவுன் நகைகளையும் மீட்டனர். இதையடுத்து பல்வேறு வழக்குகள் உள்ள நிலையில், தொடர் குற்றச் சம்பவத்தில் ஈடுபட்டு வந்த அவரைக் குண்டர் தடுப்புச் சட்டத்தின் கீழ் சிறையில் அடைக்க மாவட்டக் காவல் கண்காணிப்பாளர் மகேஷ்குமார் பரிந்துரை செய்தார். இதையடுத்து அவரை குண்டர் தடுப்புச் சட்டத்தின் கீழ் சிறையில் அடைக்க ஆட்சியர் சு.பிரபாகர் செவ்வாய்க்கிழமை உத்தரவிட்டார்.
மேக்கேதாட்டில் அணை கட்ட கர்நாடகத்துக்கு அனுமதி அளித்த மத்திய அரசைக் கண்டித்து, கிருஷ்ணகிரியில் த.மா.கா. தலைவர் ஜி.கே.வாசன் தலைமையில் கண்டன ஆர்ப்பாட்டம் டிச.8-ஆம் தேதி நடைபெறுகிறது.
கிருஷ்ணகிரி கிழக்கு மாவட்ட த.மா.கா. செயற்குழுக் கூட்டம் கிருஷ்ணகிரியில் செவ்வாய்க்கிழமை நடைபெற்றது. தலைவர் ஜெயப்பிரகாஷ் தலைமையில் நடைபெற்ற இந்தக் கூட்டத்தில் மாநிலப் பொதுச் செயலாளர் விடியல் சேகர், மாநிலச் செயலாளர்கள் காசிலிங்கம், தசரதன் (எ) மனோகரன், மாவட்ட பொறுப்பாளர்கள் குலோத்துங்கன், சிவானந்தம், மாவட்டப் பொதுச் செயலாளர் பழனிக்குமார் உள்ளிட்டோர் பங்கேற்றனர்.
காவிரி ஆற்றின் குறுக்கே மேக்கேதாட்டு என்னுமிடத்தில் அணை கட்டும் கர்நாடக அரசைக் கண்டித்தும், அணை கட்ட அனுமதி வழங்கிய மத்திய அரசைக் கண்டித்தும் கிருஷ்ணகிரி புறநகர் பேருந்து நிலையம் அருகே டிச.8-ஆம் தேதி, கட்சித் தலைவர் ஜி.கே.வாசன் தலைமையில் ஆர்ப்பாட்டம் நடத்துவது, இதில், மாவட்டத்தில் உள்ள த.மா.கா.வினர், விவசாயிகள், பொதுமக்கள் உள்ளிட்ட 5 ஆயிரம் பேரை பங்கேற்றச் செய்வது எனக் கூட்டத்தில் தீர்மானம் நிறைவேற்றப்பட்டது.
கெலமங்கலம் அருகே, பசுக்களை இழந்து, வாழ்வாதாரமின்றி தவித்த தம்பதிக்கு ரூ.13 ஆயிரம் மதிப்பில் பசு வாங்கிக் கொடுத்த, காவல்துறை உதவி ஆய்வாளரை பொதுமக்கள் பாராட்டினர்.
கிருஷ்ணகிரி மாவட்டம், கெலமங்கலம் அடுத்த, கெளதாளத்தைச் சேர்ந்தவர் கிருஷ்ணப்பா (50). விவசாயி. இவரது மனைவி புஜ்ஜம்மா (40). இவர்கள், இரு கறவை பசுக்களை வளர்த்து வந்தனர். கடந்த 29-ஆம் தேதி மேய்ச்சலுக்கு அழைத்துச் செல்லப்பட்ட பசுக்கள் சாலையோரம் கொட்டப்பட்டிருந்த கெட்டுப்போன வாழைப்பழங்களை சாப்பிட்டதால் உயிரிழந்தன. வாழ்வாதாரமாக இருந்த பசுக்கள் இறந்ததால், தம்பதியின் வாழ்வு கேள்விக்குறியானது. இதையறிந்த, கெலமங்கலம் காவல் நிலைய உதவி ஆய்வாளர் செல்வராகவன் தனது சொந்த செலவில் ரூ.13 ஆயிரம் மதிப்புள்ள பசுவை வாங்கி தம்பதிக்கு கொடுத்து உதவினார். உதவி ஆய்வாளரின் இந்த மனித நேயம், சக போலீஸாரை மட்டுமின்றி, பொதுமக்களையும் நெகிழச் செய்துள்ளது. அவரை மாவட்டக் காவல் கண்காணிப்பாளர் மகேஷ்குமார், தேன்கனிக்கோட்டை டி.எஸ்.பி சங்கர் ஆகியோர் பாராட்டியுள்ளனர்.
ஊத்தங்கரை பகல் நேர பராமரிப்பு மையத்தில் உலக மாற்றுத் திறனாளிகள் தினம் திங்கள்கிழமை கொண்டாட்டப்பட்டது.
நிகழ்ச்சிக்கு பொறுப்பு மேற்பார்வையாளர் இரா.வசந்தி தலைமை வகித்தார். ஊத்தங்கரை செஞ்சிலுவை சங்கத் தலைவர் வி.தேவராசு, துணைத் தலைவர் எம்.ராஜா மற்றும் ஆண்கள் பள்ளி உதவித் தலைமை ஆசிரியர் கு.கணேசன் ஆகியோர் முன்னிலை வகித்தனர். உலக மாற்றுத்திறனாளிகள் தினத்தை முன்னிட்டு ஒன்றிய அளவில் மாற்றுத் திறனாளி மாணவர்களுக்கு இடையே பாட்டுப் போட்டி, பேச்சுப் போட்டி உள்பட பல்வேறு போட்டிகள் நடத்தப்பட்டு பரிசுகள் வழங்கப்பட்டன. நிகழ்ச்சியில் தலைமை ஆசிரியர்கள் கயல்விழி, முருகன், சிவலிங்கம், வித்யா, சிறப்பு ஆசிரியர்கள் சுரேஷ்குமார், காமாட்சி, பிரபாகரன், வைரியம்மாள், ரமேஷ், கவிதா மற்றும் ஆசிரியர்கள், பெற்றோர்கள், மாணவர்கள் கலந்து கொண்டனர்.
ஊத்தங்கரை ஸ்ரீவித்யா மந்திர் கலை, அறிவியல் கல்லூரி பேராசிரியர்கள், பணியாளர்கள் சார்பில் தமிழக முதல்வரின் நிவாரண நிதிக்கு கஜா புயலால் பாதிக்கப்பட்ட மக்களுக்கு உதவி செய்யும் வகையில் தங்களது ஒரு நாள் சம்பளத்தை வழங்கி ரூ.1 லட்சத்து 20 ஆயிரத்துக்கான காசோலையை கல்லூரி செயலர் ஆர்.பி.ராஜி, கல்லூரி முதல்வர் க.அருள் ஆகியோர், மாவட்ட ஆட்சியர் சு. பிரபாகரிடம் செவ்வாய்க்கிழமை வழங்கினர்.
மேலும், ரூ.50 ஆயிரத்துக்கான நிவாரணப் பொருள்களை ஊத்தங்கரை சட்டப்பேரவை உறுப்பினரிடம் வழங்கினர்.